ഇനി സൗരോര്‍ജ്ജത്തില് പാചകം ചെയ്യാം ഇഡ്ഡലി - FUTURE KERALA - Daily on Business Economy and Society\nവിറകും, ഗ്യാസും ഉപയോഗിച്ചു പാചകം ചെയ്യുന്ന പരമ്പരാഗത രീതി അധികം താമസിയാതെ തന്നെ മാറ്റത്തിനു വിധേയമാകും. പാചകത്തിനുള്ള ഇന്ധനമായ ഗ്യാസും, വിറകുമൊക്കെ പരിസ്ഥിതിക്കു ദോഷം ചെയ്യുമെന്നു മാത്രമല്ല, ഓരോ ദിവസവും ചെലവേറിയതായി കൊണ്ടിരിക്കുകയുമാണ്. ഈ സാഹചര്യത്തില് പ്രകൃതി ദത്തമായ ഊര്‍ജ്ജസ്രോതസുകളെ ആശ്രയിച്ചു കൊണ്ടുള്ള പാചക രീതിയാണ് ഇപ്പോള് പലരും പിന്തുടരുന്നത്. ഇന്നു ഭക്ഷ്യരംഗത്ത് പ്രവര്‍ത്തിക്കുന്ന വന്‍കിട സ്ഥാപനങ്ങള് സോളാര് സ്റ്റീം കുക്കിംഗ് സംവിധാനമാണ് ഉപയോഗിക്കുന്നത്. ഇത്തരത്തില് സോളാറിനെ ആശ്രയിച്ചു കൊണ്ടുള്ള പാചകരീതി വ്യാപകമായി കൊണ്ടിരിക്കുകയാണ്.\nഇന്ത്യ പോലൊരു ഉഷ്ണമേഖലാ കാലാവസ്ഥയുള്ള രാജ്യത്ത്, സൗരോര്‍ജ്ജത്തിന്റെ സാധ്യത അതിരില്ലാത്തതാണ്. ഇവയെ വേണ്ടവിധം പ്രയോജനപ്പെടുത്തുകയാണെങ്കില് ഊര്‍ജ്ജാവശ്യങ്ങള്‍ക്കായി ഫോസില് ഇന്ധനത്തെ ആശ്രയിക്കുന്നതു വന്‍തോതില് കുറച്ചു കൊണ്ടുവരാന് സാധിക്കുമെന്നത് ഒരു വസ്തുതയാണ്. അതിലൂടെ അന്തരീക്ഷത്തിലേക്കു പുറന്തള്ളുന്ന കാര്‍ബണിന്റെ തോത് കുറച്ചു കൊണ്ടുവരാനും സാധിക്കും. ഇന്നു വിവിധ സര്‍ക്കാര് ഏജന്‍സികളും, മത, വിദ്യാഭ്യാസ സ്ഥാപനങ്ങളും, സ്വകാര മേഖലയില് പ്രവര്‍ത്തിക്കുന്ന സ്ഥാപനങ്ങളും സൗരോര്‍ജ്ജത്തെ ആശ്രയിക്കുന്നതു വര്‍ധിച്ചു വന്നിട്ടുണ്ടെന്നത് പ്രതീക്ഷയേകുന്ന കാര്യം തന്നെയാണ്. ആഗോളതലത്തില് പലരാജ്യങ്ങളിലും ഇന്ന് രൂക്ഷമായ ഊര്‍ജ്ജപ്രതിസന്ധി നേരിടുന്നുണ്ട്. ഫോസില് ഇന്ധനങ്ങളെയാണ് ഊര്‍ജ്ജത്തിനായി പല രാജ്യങ്ങളും കാലാകാലങ്ങളായി ഉപയോഗിക്കുന്നത്. ഇവയുടെ ഒരു ന്യൂനതയായി കണക്കാക്കുന്നത് ഫോസില് ഇന്ധനങ്ങള് പുനരുപയോഗിക്കാന് സാധിക്കില്ലെന്നതാണ്. ഒറ്റ തവണ ഉപയോഗിച്ചു കഴിയുമ്പോള് അവ തീര്‍ന്നു പോകുന്നു. ഇതിനു പുറമേ ആഗോള താപനം പോലുള്ള പാരസ്ഥിതികമായ പ്രശ്‌നങ്ങളും ഇവയുണ്ടാക്കുന്നു. ഈ സാഹചര്യത്തിലാണു പുനരുപയോഗിക്കാവുന്നതും പ്രകൃതിദത്തവുമായ ഊര്‍ജ്ജ സ്രോതസുകളായ സൗരോര്‍ജ്ജം, കാറ്റ്, തിരമാല തുടങ്ങിയവയുടെ സാധ്യതകളെ പ്രയോജനപ്പെടുത്താന് ശ്രമം നടക്കുന്നത്.\nകൊച്ചി ആസ്ഥാനമായി പ്രവര്‍ത്തിക്കുന്ന ക്രാഫ്റ്റ് വര്‍ക്ക് എന്ന സ്ഥാപനം സോളാര് ഇഡ്ഡലി കുക്കര് വികസിപ്പിച്ചിരിക്കുകയാണ്. ഇഡ്ഡലി ഉള്‍പ്പെടെ, ആവിയില് വേവിച്ചെടുക്കുന്ന ഭക്ഷണങ്ങള് പാചകം ചെയ്യാന് സോളാര് ഇഡ്ഡലി കുക്കറിലൂടെ സാധിക്കും. ഈ ആശയത്തിനു കഴിഞ്ഞയാഴ്ച തിരുവനന്തപുരത്തു അനെര്‍ട്ട് സംഘടിപ്പിച്ച Akshay Urja Utsav ത്തില് വച്ചു വന് പ്രശംസ ലഭിക്കുകയുമുണ്ടായി.\nനിര്‍ണായകവും, സുസ്ഥിരവുമായ ഊര്‍ജ്ജ സ്രോതസ് എന്ന നിലയില് സൗരോര്‍ജ്ജത്തിന്റെ ഭാവി അതിവേഗം വളരുകയാണ്. തിരുപ്പതി, മൗണ്ട് അബു, ഷിര്‍ദ്ദി തുടങ്ങിയ തീര്‍ഥാടന കേന്ദ്രങ്ങളിലെ ആതിഥ്യ മേഖലയില് (hospitality sector) ഇപ്പോള് വന് തോതില് ഉപയോഗിക്കുന്നതു സൗരോര്‍ജ്ജം അടിസ്ഥാനമാക്കിയ സോളാര് സ്റ്റീം കുക്കിംഗ് സംവിധാനമാണ്. സോളാര് സ്റ്റീം കുക്കിംഗ് സംവിധാനമുള്ളതിനാല് ഇവിടെ ദിനംപ്രതിയെത്തുന്ന അനേകായിരങ്ങളായ തീര്‍ഥാടകര്‍ക്കും സന്ദര്‍ശകര്‍ക്കുമുള്ള ഭക്ഷണം പാചകം ചെയ്യാനും, വിതരണം ചെയ്യാനും എളുപ്പം സാധിക്കുന്നതായിട്ടാണ് റിപ്പോര്‍ട്ട്. സമീപകാലത്തു കേരളത്തില് കൊച്ചി ആസ്ഥാനമായി പ്രവര്‍ത്തിക്കുന്ന kraftwork എന്നൊരു സ്ഥാപനം ഇഡ്ഡലി ഉള്‍പ്പെടെ ആവിയില് വേവിച്ചെടുക്കുന്ന ഭക്ഷണങ്ങള് സൗരോര്‍ജ്ജത്താല് പ്രവര്‍ത്തിക്കുന്ന സോളാര് പവേഡ് കുക്കറില് (solar powered cooker) പാചകം ചെയ്‌തെടുക്കാമെന്നു തെളിയിക്കുകയുണ്ടായി. രണ്ട് വര്‍ഷത്തോളമായി സോളാര് മേഖലയില് പ്രവര്‍ത്തിക്കുന്ന ക്രാഫ്റ്റ് വര്‍ക്ക് സോളാര് എന്ന സ്ഥാപനം സൗരോര്‍ജ്ജത്താല് പ്രവര്‍ത്തിക്കുന്ന വാട്ടര് ഹീറ്ററുകള്, ഡ്രൈയറുകള്, ഫോട്ടോവോള്‍ട്ടെയ്ക് സിസ്റ്റംസ് തുടങ്ങിയവ നിര്‍മിക്കുന്നുണ്ട്. സമീപകാലത്താണു സൗരോര്‍ജ്ജം കൊണ്ട് ഇഡ്ഡലി പാചകം ചെയ്യുന്ന സോളാര് പവേഡ് കുക്കര് ഇവര് വികസിപ്പിച്ചെടുത്തത്. ഈ ആശയത്തിന് കഴിഞ്ഞയാഴ്ച തിരുവനന്തപുരത്തു അനെര്‍ട്ട് സംഘടിപ്പിച്ച akshay urja utsav ത്തില് വച്ചു വന് പ്രശംസ ലഭിക്കുകയുമുണ്ടായി. തിരുപ്പതിയിലും, ഷിര്‍ദ്ദിയിലുമൊക്കെ സ്ഥാപിച്ചിരിക്കുന്ന സോളാര് സ്റ്റീം കുക്കിംഗ് സംവിധാനത്തിന്റെ മാതൃകയിലാണു സോളാര് പവേഡ് കുക്കറും പ്രവര്‍ത്തിക്കുന്നത്. ഒരു വര്‍ഷത്തെ ആര്&ഡിക്കു (റിസര്‍ച്ച് & ഡവലപ്‌മെന്റ്) ശേഷമാണു സോളാര് പവേഡ് കുക്കര് വികസിപ്പിച്ചെടുത്തതെന്ന് ക്രാഫ്റ്റ് വര്‍ക്കിന്റെ എംഡി കെ.എന്. അയ്യര് പറയുന്നു.\nസോളാര് ഇഡ്ഡലി കുക്കറിനു മിനിസ്ട്രി ഓഫ് ന്യൂ ആന്‍ഡ് റിന്യൂവബിള് എനര്‍ജിയുടെ അനുമതിക്കായി കാത്തിരിക്കുകയാണ് ക്രാഫ്റ്റ് വര്‍ക്ക് എന്ന സ്ഥാപനം. മന്ത്രാലയത്തിന്റെ അനുമതി ലഭിച്ചു കഴിഞ്ഞാലുടന് സബ്‌സിഡി നിരക്കില് സോളാര് ഇഡ്ഡലി കുക്കര് വിപണിയില് ലഭ്യമാക്കും.\nവീടുകളില് ഭക്ഷണം പാചകം ചെയ്യുന്നവരെയല്ല, ഹോട്ടലുകളിലും മറ്റ് വാണിജ്യാവശ്യങ്ങള്‍ക്കുമായി വിഭവങ്ങള് പാചകം ചെയ്യുന്നവരെയാണ് തങ്ങള് ലക്ഷ്യമിടുന്നതെന്ന് ക്രാഫ്റ്റ് വര്‍ക്ക് എംഡി പറയുന്നു. കാരണം ഒട്ടുമിക്ക വീടുകളിലും പ്രഭാത ഭക്ഷണം സൂര്യന് ഉദിക്കുന്നതിനു മുന്‍പു തന്നെ പാചകം ചെയ്തിട്ടുണ്ടാവും. എന്നാല് ഹോട്ടലുകളിലും മറ്റ് വാണിജ്യവ്യാപാര കേന്ദ്രങ്ങളിലും രാവിലെ ഏഴ് മുതല് ഉച്ച വരെയുള്ള നേരങ്ങളിലായിരിക്കും ഇഡ്ഡലി പോലുള്ള ഭക്ഷണങ്ങള് പാചകം ചെയ്യുന്നത്. ഇവിടങ്ങളില് ഭൂരിഭാഗവും ഉപയോഗിക്കുന്നതാകട്ടെ പരമ്പരാഗത പാചക സംവിധാനങ്ങളെയായിരിക്കും. ഇവയെ സോളാര് കുക്കര് കൊണ്ടു റീപ്ലേസ് ചെയ്യാനുള്ള ശ്രമത്തിലാണ് ക്രാഫ്റ്റ് വര്‍ക്ക്. സോളാര് ഇഡ്ഡലി കുക്കറിനു മിനിസ്ട്രി ഓഫ് ന്യൂ ആന്‍ഡ് റിന്യൂവബിള് എനര്‍ജിയുടെ അനുമതിക്കായി കാത്തിരിക്കുകയാണ് ക്രാഫ്റ്റ് വര്‍ക്ക്. മന്ത്രാലയത്തിന്റെ അനുമതി ലഭിച്ചു കഴിഞ്ഞാലുടന് സബ്‌സിഡി നിരക്കില് സോളാര് ഇഡ്ഡലി കുക്കര് വിപണിയില് ലഭ്യമാക്കാനുള്ള ശ്രമത്തിലാണ് ഇവര്. go solar എന്ന സംരംഭത്തിന്റെ ഭാഗമായി അനെര്‍ട്ട് നിരവധി സ്ഥാപനങ്ങളെ സൗരോര്‍ജ്ജം ഉപയോഗിക്കാന് സാങ്കേതിക, സാമ്പത്തിക സഹായങ്ങള് നല്‍കി പ്രോത്സാഹിപ്പിക്കുന്നുണ്ട്. ഇത്തരത്തില് അനെര്‍ട്ട് പ്രോത്സാഹിപ്പിക്കുന്ന ഒരു സ്ഥാപനമാണ് ക്രാഫ്റ്റ് വര്‍ക്കും.\nഎന്താണ് സോളാര് സ്റ്റീം കുക്കിംഗ് ?\nസോളാര് എനര്‍ജി കോണ്‍സെന്‍ട്രേഷന് ടെക്‌നോളജിയെ (solar energy concentration technology) അടിസ്ഥാനമാക്കിയുള്ളതാണ് സോളാര് സ്റ്റീം കുക്കിംഗ്. സൗരോര്‍ജ്ജം സംഭരിക്കാന് വീടിന്റെയോ കെട്ടിടത്തിന്റെയോ അതുമല്ലെങ്കില് തുറസായ പ്രദേശത്തോ സ്ഥാപിക്കുന്ന ഡിഷ് ആന്റിനയുടെ ആകൃതിയിലുള്ള ഉപകരണങ്ങളാണു സോളാര് കോണ്‍സെന്‍ട്രേറ്റേഴ്‌സ്. ഇവയിലൂടെ സൂര്യപ്രകാശത്തെ പകര്‍ന്നെടുക്കും. ഇങ്ങനെ പകര്‍ന്നെടുക്കുന്ന സൂര്യപ്രകാശത്തെ ആവിയായി പരിണമിപ്പിക്കും അഥവാ മാറ്റിയെടുക്കും. ഈ ആവി ഉപയോഗിച്ചായിരിക്കും പാചകം നടത്തുന്നത്. ഇന്ന് വന്‍കിട കമ്മ്യൂണിറ്റി കിച്ചനുകളില് (വലിയൊരു കൂട്ടായ്മയുടെ ഭാഗമായി രൂപപ്പെടുന്ന അടുക്കളകള്) ഈ സംവിധാനമാണ് ഉപയോഗിക്കുന്നത്.ഈ സംവിധാനത്തില് പ്രധാനമായും ഉപയോഗിക്കുന്നത് parabolic concentrators ആണ്. സോളാര് എനര്‍ജി റിസീവേഴ്‌സ്, സണ് ട്രാക്കിംഗ് സിസ്റ്റം, സ്റ്റീം ഹെഡര് പൈപ്പ്, കുക്കിംഗ് വെസലുകള് തുടങ്ങിയവ ഉള്‍പ്പെടുന്നതാണ് parabolic concentrators.\nCategories:\tMotivation, Slider, Tech, Top Stories\nTags:\tidli making with solar, solar cooking


Sunday July 12th, 2020 - 1:39:am\nUpdated: Tuesday9July 2019 12:43:03 PM\nസമാന്ത പ്രധാനവേഷത്തിലെത്തിയ ഓ ബേബി തിയറ്ററുകളില് മികച്ച വിജയം നേടി മുന്നേറുകയാണ്. നന്ദിനി റെ‍ഡ്ഡി സംവിധാനം ചെയ്ത ചിത്രം കൊറിയൻ സിനിമയായ മിസ്സ് ഗ്രാനിയുടെ റീമേക്ക് ആണ്. ചിത്രം ആദ്യആഴ്ച വാരിയത് 17 കോടിയാണ്.\nനടിയുടെ കഴുത്തിനു പുറകിലായി മറ്റൊരു ടാറ്റുവും കാണാം. യൈഎംസി എന്നാണ് എഴുത്ത്. ‘യേ മായ ചേസവേ’എന്നാണ് അത് വായിക്കുന്നത്. നാഗചൈതന്യയും സമാന്തയും ഒന്നിച്ച് അഭിനയിച്ച് 2010ൽ പുറത്തിറങ്ങിയ ചിത്രത്തിന്റെ പേരാണ് യേ മായ ചേസവേ.\nRead more topics: samantha, secret, tattoo


Tuesday4September 2018 12:23 pm IST\n2007 ആഗസ്റ്റ് 25 വൈകിട്ട് എട്ടുമണിയോടെ ഹൈദരാബാദിലെ കോട്ടിയിലുള്ള ഗോകുല് ഹോട്ടലിലും ലുംബിനി പാര്‍ക്കിലുമാണ് രണ്ട് ബോംബു സ്‌ഫോടനങ്ങള് നടത്തിയത്. ഗോകുല് ഹോട്ടലില് 34 പേരും ലുംബിനി പാര്‍ക്കില് പത്തു പേരുമാണ് കൊല്ലപ്പെട്ടത്. അന്‍പതോളം പേര്‍ക്ക് പരിക്കേറ്റു. ദില്‍കുഷ്‌നഗറില് നിന്ന് പൊട്ടാത്ത ബോംബും പോലീസ് കണ്ടെത്തിയിരുന്നു. കേസില് വാദം പൂര്‍ത്തിയായി ആഗസ്റ്റ് 27ന് വിധി പറയാന് നിശ്ചയിച്ചിരുന്നതാണ്. പിന്നീട് രണ്ടാം അഡീഷണല് സെഷന്‍സ് ജഡ്ജി ശ്രീനിവാസ റാവു വിധി സപ്തംബര് നാലിലേക്ക് മാറ്റുകയായിരുന്നു.\nഹൈദരാബാദ്: ഹൈദരാബാദ് ഇരട്ട സ്‌ഫോടനക്കേസില് രണ്ട് ഇന്ത്യന് മുജാഹിദ്ദീന് ഭീകരര് കുറ്റക്കാരാണെന്ന് പ്രത്യേക എന്‍ഐഎ കോടതി കണ്ടെത്തി. തെളിവുകളുടെ അഭാവത്തില് രണ്ടു പേരെ വിട്ടയച്ച കോടതി അനീഖ് ഷഫീഖ്, ഇസ്മായേല് ചൗധരി എന്നിവര്‍ക്കുള്ള ശിക്ഷ തിങ്കളാഴ്ച വിധിക്കുമെന്നും വ്യക്തമാക്കി.\nകേസില് മുഹമ്മദ് അക്ബര് ഇസ്മായേല് ചൗധരി, അനീഖ് ഷെഫീഖ് സെയ്ദ്, ഫറൂഖ് ഷറഫുദ്ദീന് തര്‍കാഷ്, മുഹമ്മദ് സാദിഖ് ഇസ്‌റാര് അഹമ്മദ് ഷെയ്ഖ് എന്നിവരെയാണ് മഹാരാഷ്ട്ര ഭീകരവിരുദ്ധ സ്‌ക്വാഡ് അറസ്റ്റ് ചെയ്തത്. ഇവര് ഇന്ത്യന് മുജാഹിദ്ദീന് ഭീകരരാണ്. മറ്റു മൂന്നു പേര്, ഇന്ത്യന് മുജാഹിദ്ദീന് എന്ന ഭീകര സംഘടനയുടെ സ്ഥാപകന് റിയാസ് ഭട്കല്, സഹോദരന് ഇക്ബാല് ഭട്കല്, അമീര് റാസ ഖാന് എന്നിവര് ഒളിവിലാണ്.\nമുഹമ്മദ് അക്ബര് ഇസ്മായേല് ചൗധരി, അനീഖ് ഷെഫീഖ് സെയ്ദ് എന്നിവരെയാണ് കുറ്റക്കാരായി കണ്ടെത്തിയത്. ഫറൂഖ് ഷറഫുദ്ദീന് തര്‍കാഷ്, മുഹമ്മദ് സാദിഖ് ഇസ്‌റാര് അഹമ്മദ് ഷെയ്ഖ് എന്നിവരെ തെളിവുകളുടെ അഭാവത്തിലാണ് വിട്ടയച്ചത്. കേസില് എന്‍ഐഎ മൂന്നു കുറ്റപത്രങ്ങളാണ് സമര്‍പ്പിച്ചിരുന്നത്. കേസില് പ്രതികള്‍ക്ക് അഭയമൊരുക്കിയ താരിഖ് അന്‍ജും എന്നയാള്‍ക്കെതിരായ കേസിലും തിങ്കളാഴ്ച വിധി പറയും.\nകേസില് പതിനൊന്ന് വര്‍ഷത്തിനു ശേഷമാണ് വിധി വരുന്നത്. ഞങ്ങള് അനുഭവിച്ച ദുരിതത്തിനും കഷ്ടപ്പാടിനും കയ്യും കണക്കുമില്ല. പ്രതികള്‍ക്ക് പരമാവധി ശിക്ഷ തന്നെ നല്‍കണം. സ്‌ഫോടനത്തില് ഗുരുതരമായി പരിക്കേറ്റ റഹീം പറഞ്ഞു.


ഇത് മൂന്നാം ലോകയുദ്ധം: വൈറസാണ് എതിര്‍പക്ഷത്ത്- മേതില് രാധാകൃഷ്ണന് | Coronavirus| Covid 19| Third World War; Medical and Financial Emergency| Methil Radhakrishnan\nഇത് മൂന്നാം ലോകയുദ്ധം: വൈറസാണ് എതിര്‍പക്ഷത്ത്- മേതില് രാധാകൃഷ്ണന്\nMar 24, 2020, 06:08 PM IST\nപരിണാമപരമായ കാഴ്ചപ്പാടില് രണ്ട് ജൈവരൂപങ്ങള്‍ക്കിടയിലെ അതിജീവന പോരാട്ടമാണിത്. വൈറസാണ് എതിരാളികള്. ഈ നിമിഷം കൃത്യമായി അവരെ അറിഞ്ഞാല്‍പ്പോലും അവയുടെ പ്ലാന് ബി നമുക്കറിയാനാവില്ല. പക്ഷേ, ശുഭകാമന കൈവെടിയരുത്. ആത്യന്തികമായി കൊറോണ നമ്മളെ കൂടുതല് നല്ല മനുഷ്യരാക്കും.\nമേതില് രാധാകൃഷ്ണന്. ഫോട്ടോ: വി. രമേഷ്\nകൊറോണയുമായുള്ള പോരാട്ടം മൂന്നാം ലോകയുദ്ധ തുല്യമാണെന്ന് പ്രമുഖ എഴുത്തുകാരനായ മേതില് രാധാകൃഷ്ണന്. ആധുനിക ലോകം ഇതേവരെ കണ്ടിട്ടില്ലാത്ത സംഘര്‍ഷമാണിതെന്ന് മേതില് പറയുന്നു. അനിതരസാധാരണമായ സാഹചര്യങ്ങള് അനിതരസാധാരണമായ പ്രതികരണങ്ങള് ആവശ്യപ്പെടുന്നുണ്ടെന്നും മേതില് ചൂണ്ടിക്കാട്ടുന്നു. ശാസ്ത്രസംബന്ധിയായ വിഷയങ്ങള് സൂക്ഷ്മമായി പിന്തുടരുകയും മനുഷ്യര്‍ക്ക് പുറമെയുള്ള ജീവികുലങ്ങളോടും ഐക്യദാര്‍ഡ്യം പുലര്‍ത്തുകയും ചെയ്യുന്ന എഴുത്തുകാരന് എന്ന നിലയില്‍ക്കൂടി ശ്രദ്ധേയനായ മേതില് രാധാകൃഷ്ണനുമായി നടത്തിയ അഭിമുഖത്തില് നിന്ന്:\nകൊറോണ താങ്കളെ പേടിപ്പിക്കുന്നില്ലെന്നറിയാം. എത്രയോ കാലമായി ഒരു ക്വാറന്റൈന് മോഡിലാണ് താങ്കളുടെ ജീവിതം. ഈ പ്രതിസന്ധിയെ താങ്കള് എങ്ങിനെയാണ് കാണുന്നത്?\nപരീക്ഷിത്തിനെ തേടി പുഴു എത്തിയതോര്‍ക്കുന്നില്ലേ? ഏതു ശാസ്ത്രീയ സാങ്കേതിക സാമൂഹിക സുരക്ഷിതത്വത്തിലും വൈറസുകള് നമ്മെ കണ്ടെത്തും. എത്രയോ വര്‍ഷങ്ങളായി ശാസ്ത്രജ്ഞന്മാര് നല്‍കിയ വിപല്‍സൂചനകള് രാഷ്ട്രത്തലവന്മാര് അവഗണിച്ചതിന്റെ വിനയാണ് ഈ വൈറസ് ആക്രമണം. പരിണാമ ദൃഷ്ടിയില്, രണ്ട് ജൈവരൂപങ്ങള് തമ്മിലുള്ള യുദ്ധമാണിത്. വൈറസാണ് എതിര്‍പക്ഷത്ത്. അവയുടെ പദ്ധതികളും ചിന്തകളും തന്ത്രങ്ങളും നമുക്കറിയില്ല. അതുകൊണ്ടുതന്നെ അത്യധികം സങ്കീര്‍ണമായ പോരാട്ടമാണിത്. രണ്ട് വൈറസുകള് ഒരു കോശത്തിനുള്ളില് കണ്ടുമുട്ടിയാല് അവ അന്യോന്യം ജനിതക ദ്രവ്യങ്ങള് പങ്കിടും. അതുല്യസിദ്ധികളുള്ള പുതിയൊരു സങ്കീര്‍ണ സമ്മിശ്രമാകും പിന്നത്തെ അവതാരം.\nഅടിയന്തരമായി നമുക്ക് എന്താണ് ചെയ്യാനാവുക?\nരണ്ടാമതൊരു ചിന്ത ആവശ്യമില്ല, അടിയന്തരാവസ്ഥ പ്രഖ്യാപിക്കണം. പക്ഷേ തികച്ചും അരാഷ്ട്രീയമായ രീതിയില്. രാജ്യത്ത് മെഡിക്കല്- സാമ്പത്തിക അടിയന്തരാവസ്ഥ പ്രഖ്യാപിക്കാന് ഒരു നിമിഷം പോലും വൈകരുത്. സംസ്ഥാന സര്‍ക്കാരുകള്‍ക്ക് സൈന്യത്തിന്റെ സേവനം ആവുന്നത്രയും ലഭിക്കണം. ആഭ്യന്തര അച്ചടക്കം വളരെയധികം വേണ്ട സമയമാണിത്. സാങ്കേതിക-വൈദ്യശാസ്ത്ര- സാമ്പത്തിക വിദഗ്ധരുടെ കര്‍മ്മസമിതികളാണ് ഈ യത്‌നത്തിന് നേതൃത്വം നല്‍കേണ്ടത്. വന്‍തോതില് ടെസ്റ്റിങ് നടക്കണം. സെന്‍സസിനൊക്കെ ആളുകളെ എല്ലാ വീടുകളിലേക്കും അയക്കാന് കഴിയുമെങ്കില് ഇപ്പോള് എന്താണ് തടസ്സം? കൊറോണ തടയുന്നതില് മാസീവ് ടെസ്റ്റിങ്ങ് അത്യന്താപേക്ഷിതമാണ്. സൈന്യത്തിന് വന്‍കിട വിഭവശേഖരമുണ്ട്. അടിയന്തരമായി ആളുകളെ മറ്റു സ്്ഥലങ്ങളിലെക്ക് നീക്കണമെങ്കില് കാര്യക്ഷമമായ ട്രാന്‍സ്‌പോര്‍ട്ടിങ് സംവിധാനം വേണം. പ്രായമായ ആളുകളെ ആസ്പത്രിയിലേക്ക് കൊണ്ടപോവണമെങ്കില് ആ നിമിഷത്തില് വാഹനങ്ങള് ലഭ്യമാവണം. ഇതിനൊക്കെയാണ് പട്ടാളത്തിന്റെ സേവനം അനിവാര്യമാവുന്നത്...\nകൊറോണ മനുഷ്യ നിര്‍മ്മിതമാണെന്നും ചൈനയുടെ പരീക്ഷണശാലകളില് നിന്ന് പുറത്തേക്ക് വന്നതാണെന്നും ആരോപണമുണ്ട്?\nതികച്ചും അടിസ്ഥാനരഹിതമായ ഗൂഢാലോചനാ സിദ്ധാന്തമാണിത്. പല രാജ്യങ്ങളിലുള്ള ശാസ്ത്രജ്ഞന്മാര് കാര്യകാരണ സഹിതം ഈ ആരോപണത്തെ ഇതിനകം തള്ളിക്കളഞ്ഞുകഴിഞ്ഞു. കൂട്ടത്തില് പറയട്ടെ, പകര്‍ച്ച വ്യാധികളും വ്യാജ വാര്‍ത്തകളും പടരുന്നത് ഏറെ സമാനമായ രീതിയിലാണെന്നാണ് ചില പുതിയ ഗവേഷണങ്ങളിലെ ഗണിതശാസ്ത്ര മോഡലുകള് തെളിയിക്കുന്നത്.\nചൈനീസ് വൈറസ് എന്നൊക്കെ കൊറോണയെ വിളിക്കുന്നത് വൃത്തികേടല്ലേ? വുഹാനില് കൊറോണ പൊട്ടിപ്പുറപ്പെട്ടത് യാദൃശ്ചികം മാത്രമാണോ?\nആദിയില് വൈറസുണ്ടായിരുന്നു എന്നാണ് എന്റെ ബൈബിളിലെ ആദ്യവാക്യം. വൈറസുകള് എല്ലായിടത്തുമുണ്ട്. ചൈനയില് പാമ്പുകളും വവ്വാലുകളും മറ്റു ജന്തുക്കളും കശാപ്പു ചെയ്യപ്പെടുന്നൊരു ചന്തയിലാണ് കൊറോണ വൈറസ് ബാധയുടെ തുടക്കമെന്നു നിരീക്ഷണമുണ്ട്. എത്ര മരണങ്ങള്‍ക്ക് ശേഷമാകും അതൊരു പകര്‍ച്ചവ്യാധിയാണെന്നു തിരിച്ചറിയപ്പെടുക! എപ്പോളാണ് അതിനൊരു പേര് കിട്ടുക! അതിനെല്ലം മുന്‍പ് ഒരു ദിവസം രാവിലെ എഴുന്നേല്‍ക്കുമ്പോള് അല്പം ജലദോഷവും പനിയുമുണ്ടെങ്കില് ആരും വൈദ്യ സഹായം തേടില്ല. അത് കൊറോണയാണെന്ന് നിങ്ങള് എങ്ങിനെയാണറിയുക? നിങ്ങള് അത് കൂട്ടാക്കാതെ മറ്റുള്ളവരുമായി അടുത്തിടപഴകും. വൈറസ് പകരുകയും ചെയ്യും. ഒരുപാട് പേര് രോഗബാധിതരാവുകയും അതിലൊരു പാറ്റേണ് ഉണ്ടെന്ന് വിദഗ്ദ്ധര് മനസ്സിലാക്കുകയും ചെയ്യുമ്പോഴാണ് കൂടുതല് അന്വേഷണം നടക്കുക. അപ്പോഴാണ് പുതിയൊരു വൈറസിന്റെ വരവ് തിരിച്ചറിയപ്പെടുന്നത്.\nകാലാവസ്ഥാ വ്യതിയാനത്തിന് കൊറോണയുടെ വരവുമായി ബന്ധമുണ്ടെന്ന് പറയാനാവുമോ?\nപ്രകൃതിയില് മനുഷ്യന്റെ അതിക്രമങ്ങള് പ്രവചനീയവും അല്ലാത്തതുമായ എത്രയോ തകിടംമറിച്ചിലുകള് സുഷ്ടിക്കും. ഭൂമി മനുഷ്യരുടെ സ്വകാര്യസ്വത്തല്ല. മറ്റ് നിരവധി ജീവികുലങ്ങളുടെ കൂടി ആവാസസ്ഥാനമാണിത്. അതിനെ മനുഷ്യന് തകര്‍ക്കുമ്പോള് തീര്‍ച്ചയായും തിരിച്ചടിയുണ്ടാവും. ഇതൊരു നിര്‍ദിഷ്ട പ്രതികാരപദ്ധതിയല്ല. പരിതോവസ്ഥ സ്വയം ഒരു ഉപരോധവ്യവസ്ഥയാണ്.\nമനുഷ്യനും പ്രകൃതിയുടെ ഭാഗമാണ്. അതുകൊണ്ടുതന്നെ മനുഷ്യന്റെ അതിജീവനവും പ്രകൃതിയുടെ ഭാഗമല്ലേ?\nപരിണാമത്തിന്റെ വിചാരണയ്ക്കു ശേഷം പ്രകൃതി നിശ്ചയിക്കേണ്ട കാര്യമാണത്. ഇരയും ഇരപിടിയന്മാരും തമ്മിലുള്ള സംഘര്‍ഷം പരിണാമത്തില് കേന്ദ്രീയമാണ്. ആലങ്കാരികമായി പറഞ്ഞാല് കൊറോണ എന്ന സംഘര്‍ഷത്തില് ഇപ്പോള് നമ്മള് ഇരകളാണ, െൈവറസുകള് ഇരപിടിയന്മാരും. അംഗബലത്തില് വൈറസുകള് എത്രയോ മുന്നിലാണ്. ഈ ഭൂമിയിലെ മൊത്തം മനുഷ്യരേക്കാള് കൂടുതല് വൈറസുകള് എന്റെ പരിസരങ്ങളില് മാത്രമുണ്ടാവും. അവര്‍ക്ക് അത്രമാത്രം റിയല് എസ്റ്റേറ്റ് മതി. അവരുടെ ആയുധക്കോപ്പുകളെക്കുറിച്ച് നമുക്ക് കാര്യമായി ഒരു വിവരവുമില്ലെന്നതാണ് മറ്റൊരു പ്രശ്‌നം. അതേക്കാള് അജ്ഞാതമാണ് അവയുടെ യുദ്ധതന്ത്രം അഥവാ ലോജിസ്റ്റിക്‌സ്.\nമനുഷ്യന്റെ അതിജീവനം അപ്പോള് ഒരു വിസ്മയമാണോ?\nമനുഷ്യരുടെ അതിജീവനം വിസ്മയം തന്നെയാണ്. ഇതിനു പക്ഷേ, നമ്മള് നമ്മുടെ കുലപൂര്‍വ്വികരോട് കടപ്പെട്ടിരിക്കുന്നു. എത്രയോ വിപല്‍ഘട്ടങ്ങളെയാണ് നമുക്ക് മുന്‍പേ കടന്നുപോയവര് നേരിട്ടിട്ടുള്ളത്. ആ അതിജീവന പോരാട്ടങ്ങളിലൂടെ അവര് ജനിതകമായും സാമൂഹികമായും നേടിയെടുത്ത പ്രതിരോധശേഷി നമ്മുടെ വംശീയമായ ആയുസ്സിന്റെ നിര്‍ണ്ണായക ഘടകങ്ങളില് ഒന്നാണ്..\nകൊറോണ പല പുതിയ പാഠങ്ങളും നമുക്ക് പകര്‍ന്നു നല്‍കുന്നുണ്ട്?\nകൊറോണ പല വസ്തുതകളും നമ്മളെ പഠിപ്പിക്കുന്നുണ്ട്. വാഹനഗതാഗതം ഇല്ലാതായാല്, ലോക്ക്ഡൗണ് ഉണ്ടായാല് ജീവിതം എങ്ങിനെയാണെന്ന് നമ്മള് മനസ്സിലാക്കുകയാണ്. വലിയൊരു ബാങ്ക് ബാലന്‍സും ഡെബിറ്റ് കാര്‍ഡും ഉണ്ടെങ്കില്‍പ്പോലും ആഹാരത്തിന് വകയില്ലാത്തൊരു സാഹചര്യം എന്നും ഉണ്ടാവാമെന്ന് കൊറോണ പഠിപ്പിക്കുന്നു, എന്തും മറ്റെന്തുമായി ബന്ധപ്പെട്ടതാണെന്നു പഠിപ്പിക്കുന്നു, കോര്‍പറേറ്റുകള് തട്ടിയെടുത്ത എത്രയോ ജീവിതങ്ങള് വീടുകളിലേക്ക് മടങ്ങുന്നതിന്റെ സുഖം പലരും അറിയുന്നു. ഒരു പകര്‍ച്ചവ്യാധി എന്നും ഉണ്ടാകാമെന്ന താക്കീത് നാം ഗ്രഹിക്കുന്നു. ഞാന് covid19on.com എന്ന പേരില് ലോകത്തിനു മുഴുവനുമായി ഒരു വെബ്‌സൈറ്റ് തുടങ്ങിയിട്ടുണ്ട്. ആര്‍ക്കും വിഹരിക്കാവുന്നൊരു പബ്ലിക് സോഷ്യല് നെറ്റ്വര്‍ക്ക്. കൊറോണയുമായി ബന്ധപ്പെട്ട ഗവേഷണങ്ങളും വിചാരധാരകളും ഈ സൈറ്റില് കാണാം. കൊറോണയ്ക്ക് ശേഷം നമ്മള് കൂടുതല് നല്ല മനുഷ്യരായിരിക്കുമെന്ന് പ്രതീക്ഷിക്കാന് എന്നെ അനുവദിക്കുക..\nവളരെ സാധാരണക്കാരായ മനുഷ്യരാണ് ഇതിന്റെ സാമ്പത്തികാഘാതത്തിന്റെ ആദ്യ ഇരകള്. ഇവരെ സഹായിക്കുന്നതിനുള്ള സാമൂഹ്യ സുരക്ഷാ പദ്ധതികള് എത്രയും പെട്ടെന്ന് നടപ്പാക്കേണ്ടതല്ലേ?\nകൊറോണയ്‌ക്കെതിരെയുള്ള യുദ്ധം സവിശേഷമാണ്. It is extremely global and extremely provincial. ആഗോളതലത്തില് വിവിധ രാജ്യങ്ങളുടെ ഐക്യദാര്‍ഢ്യമുണ്ടാവണം. പുതിയ പ്രതിരോധ മരുന്നുകളെക്കുറിച്ചുംചികിത്സാ മുറകളെക്കുറിച്ചുമുള്ള വിവരങ്ങള് അപ്പോഴപ്പോള് പങ്കുവെയ്ക്കപ്പെടണം. സാമ്പത്തിക സഹകരണമുണ്ടാവണം. അതേസമയം അടിത്തട്ടില് പ്രാദേശിക തലത്തിലാണ് പ്രവര്‍ത്തനം നടക്കേണ്ടത്. പൗര സമൂഹത്തിന്റെ ഭാഗത്തുനിന്നും വിദ്യാര്‍ത്ഥികളുടെ ഭാഗത്തുനിന്നും വൊളന്റിയര് സേനകള് ഉണ്ടാവണം. ഇതിനുള്ള പ്രവര്‍ത്തനങ്ങള്‍ക്ക് തദ്ദേശ സ്വയംഭരണ സ്ഥാപനങ്ങളാണ് നേതൃത്വം നല്‍കേണ്ടത്. നിലവില് ഇങ്ങനെയൊരു സേന ഇവിടെയില്ല. അതിനുള്ള ശ്രമം ഇനി ഒട്ടും വൈകിക്കാനാവില്ല.\nജനങ്ങള് ഇപ്പോഴും വകതിരിവില്ലാതെ പെരുമാറുകയാണ്. മതപരമായ ചടങ്ങുകള്‍ക്കും മറ്റും ഒന്നിച്ചുകൂടുന്നതുപോലുള്ള മണ്ടത്തരങ്ങള് തുടരുകയാണ്?\nചാവാന് ഒരുങ്ങിപ്പുറപ്പെടുന്നവരെ നമുക്ക് തടയാനാവില്ല. പക്ഷേ, അതിശക്തമായ തടയല് തുടരണം. അതിജീവനമെന്നത് വിവേകവും വൈദഗ്ധ്യവും തുല്യനിലയില് ആവശ്യമുള്ള പ്രക്രിയയാണ്. പല കാര്യങ്ങളെക്കുറിച്ചുമുള്ള അറിവ് അതിന് അനിവാര്യമാണ്. ശരീരത്തെക്കുറിച്ചും ഈ പ്രപഞ്ചത്തെക്കുറിച്ചുമുള്ള അവബോധം. ഇതിന് തയ്യാറല്ലെങ്കില് നാം മരിക്കും, ഒറ്റക്കും ഒരു സ്പീഷീസ് എന്ന നിലക്കും. നാം ഇല്ലാതാവും.\nഈ യുദ്ധം എങ്ങിനെയാണ് പരിണമിക്കുക?\nഅതിപ്പോള് നമുക്ക് പറയാനാവില്ല. വന്‍കിട നാശനഷ്ടങ്ങള് ഉണ്ടാവുമെന്നുറപ്പാണ്. വൈറസുകളുടെ പ്ലാന് ബിയും സിയും പോയിട്ട് പ്ലാന് എ പോലും ശരിക്കും നമുക്കറിയില്ല. വൈറസുകളുടെ മ്യുട്ടേഷന്, അതിന്റെ അപാരവേഗം, ഗവേഷകരെ അമ്പരപ്പിക്കുന്നതാണ്. ഒരുതരത്തില് നമ്മള് ഇരുട്ടിലാണ്. അതിനര്‍ത്ഥം നമ്മള് വെറുതെ ഇരിക്കണമെന്നല്ല. നമ്മള് പ്രവര്‍ത്തിച്ചേ മതിയാവൂ. ആശയില്ലാതെ, നിരാശയില്ലാതെ പ്രവര്‍ത്തിക്കണം. പോരാട്ടത്തിന്റെ ദിശാനിര്‍ണ്ണയം നമുക്ക് വിദഗ്ധര്‍ക്ക് വിട്ടുകൊടുക്കാം. കൊറോണ എത്രപെട്ടെന്നാണ് കാര്യങ്ങള് മാറ്റിമറിക്കുന്നതെന്ന് നോക്കൂ. ഇന്നലെവരെ നിങ്ങള് വിമാനത്താവളത്തിലും അതിര്‍ത്തികളിലും ഒരാള് താലിബനാണോ, ഐഎസാണോ മാവോയിസ്റ്റാണോ എന്നൊക്കെയാണ് അന്വേഷിച്ചത്. ഇപ്പോള് ചോദ്യം ഒരാള്‍ക്ക് കൊറോണയുണ്ടോ എന്നാണ്. കൊറോണ ബാധിച്ച ആളുകള് ഉടനെ ഏകാന്തതടവിലേക്ക് മാറ്റപ്പെടുന്നു. ഒരര്‍ത്ഥത്തില് ഐഡന്റിറ്റി, ടെററിസം എന്നിവയുടെ നിര്‍വ്വചനങ്ങള് മാറുകയാണ്. പകര്‍ച്ചവ്യാധികള് എല്ലാറ്റിന്റേയും നിര്‍വ്വചനങ്ങള് മാറ്റും. ലോകം ഒരു ശാസ്ത്രീയ നവോത്ഥാനം ആവശ്യപ്പെടുന്നു.\nകോവിഡ് : മുന് ഇന്ത്യന് ഓപ്പണര് ചേതന് ചൗഹാന്റെ നില ഗുരുതരമെന്ന് റിപ്പോർട്ട്


Sushant Singh Rajput case,Big setback for Arnab Goswami and Kangana Ranaut, അർണബ് ഗോസ്വാമിക്കും കങ്കണയ്ക്കും വൻ തിരിച്ചടി,ആരോപണം തള്ളി എയിംസിലെ ഡോക്ടർമാ‍രുടെ സംഘം - Malayalam Filmibeat\n| Updated: Monday, October 5, 2020, 20:48 [IST]\nബോളിവുഡ് താരം സുശാന്ത് സിങ്ങ് രാജ്പുത്തിന്ഡറെ മരണം ബോളിവുഡിൽ മാത്രമല്ല ഇന്ത്യൻ രാഷ്ട്രീയ ലോകത്ത് വലിയ ചർച്ചയായിരുന്നു. ഈ കഴിഞ്ഞ ജൂൺ 14 ആയിരുന്നു മുംബൈയിലെ വസതിയിൽ താരത്തെ തൂങ്ങി മരിച്ച നിലയിൽ കണ്ടെത്തിയത്. എന്നാൽ പിന്നീട് ഇത് കൊലപാതകമാണെന്ന താരത്തിൽ വാർത്തകൾ പ്രചരിക്കുകയായിരുന്നു. നടി കങ്കണ റാണവത്ത് സുശാന്തിന്റെ മരണത്തെ മുൻനിർത്തി ബോളിവുഡിനെ പ്രതിക്കൂട്ടിലാക്കി കൊണ്ട് രംഗത്തെത്തിയിരുന്നു. സുശാന്തിന്റെ കുടുംബാംഗങ്ങളും മരണത്തിൽ സംശയം പ്രകടിപ്പിരുന്നു. തുടർന്ന് കേസ് വലിയ വിവാദങ്ങൾക്ക് വഴി തുറക്കുകയായിരുന്നു. സുശാന്തിന്റെ മരണത്തിൽ സംശയം പ്രകടിപ്പിച്ച് റിപ്പബ്ലിക് ടി.വി. എഡിറ്റർ അർണബ് ഗോസ്വാമിയും രംഗത്തെത്തിയിരുന്നു. കങ്കണയ്ക്കൊപ്പം ബോളിവുഡിലെ പ്രമുഖ വ്യക്തികൾക്ക് നേരെയാണ് ഇവർ ആരോപണത്തിന്റെ വിരൽ ചൂണ്ടിയത്.\nസുശാന്ത് സിങ്ങിന്റെ മരണവുമായി ബന്ധപ്പെട്ട് സഞ്ജയ് ലീല ബൻസാലി, മഹേഷ് ഭട്ട തുടങ്ങിയവരെ ചോദ്യം ചെയ്തിരുന്നു. നടൻ സൽമാൻ ഖാനെതിരേയും അർണബ് ആരോപണം ഉന്നയിച്ചത്. വിഷയത്തിൽ താരത്തിന്റെ മൗനം ചൂണ്ടി കാട്ടികൊണ്ടായിരുന്നു വിമർശനം. ബിഗ് ബോസ് ഓഫ് ഡ്രാഗ്സ് എന്നായിരുന്നു താരത്തെ അർണബ് വിളിച്ചത്. കങ്കണയുടേയും അർണബ് ഗോസ്വാമിയുടേയും വാദം തെറ്റായിരിക്കുകയാണ്.\nനടൻ സുശാന്ത് സിങ്ങ് രജ്പുത്തിന്റെ മരണം കൊലപാതകമല്ല ആത്മഹത്യയാണെന്ന് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ( എയിംസ്) ഡോക്ടർമാ‍രുടെ സംഘത്തിന്റെ കണ്ടെത്തൽ . സുശാന്ത് സിങ്ങിന്റെ മരണത്തെ കുറിച്ച് അന്വേഷിക്കുന്ന സി ബി ഐ സംഘത്തിന് നൽകിയ റിപ്പോർട്ടിലാണ് ഇക്കാര്യം വ്യക്തമാക്കയിതെന്ന് എൻഡിടിവി റിപ്പോ‍ർട്ട് ചെയ്യുന്നു. കൂടാതെ സുശാന്തിനെ വിഷം കൊടുത്തോ ശ്വാസം മുട്ടിച്ചോ കൊലപ്പെടുത്തിയതാണെന്ന ആരോപണങ്ങൾ ഡോക്ടർമാരുടെ സംഘം നിഷേധിക്കുന്നു.\nസിബി ഐ കേസ് ഏറ്റെടുത്തിതിനെ തുടർന്നാണ് സുശാന്തിന്റെ മരണത്തെ കുറിച്ച് എയിംസിലെ ഡോക്ടർമാരുടെ സംഘം പരിശോധന നടത്തിയത്. അവർ സി ബിഐ ക്ക് നൽകിയ സമഗ്രമായ മെഡിക്കോ ലീഗൽ റിപ്പോ‍ർട്ടിലാണ് മരണ കാരണത്തെ കുറിച്ച് പറയുന്നത്. സുശാന്ത് സിംഗ് രജ്പുത്തിന്റെ മരണവുമായി ബന്ധപ്പെട്ട സിബിഐ അന്വേഷണം ഇപ്പോഴും തുടരുകയാണ്, എല്ലാ വശങ്ങളും സൂക്ഷ്മമായി പരിശോധിക്കുന്നമെന്ന് സിബിഐ വക്താവിനെ ഉദ്ധരിച്ച് എഎൻഐ റിപ്പോർട്ട് ചെയ്യുന്നുണ്ട്.\nഅതേസമയം, സുശാന്ത് കേസിന്റെ യാഥാർഥ്യം മറ്റൊന്നാണെന്നും തിങ്കളാഴ്ച രാവിലെ അത് വെളിപ്പെടുത്തുമെന്നും അർണബ് ഗോസ്വാമി അവകാശപ്പെട്ടിരുന്നു. എയിംസിലെ ഫൊറൻസിക് പരിശോധനാഫലം ചോർന്നത് സംശയാസ്പദമാണെന്നാണ് സുശാന്തിന്റേത് കൊലപാതകമാണെന്ന് ആവർത്തിച്ചിരുന്ന ഗോസ്വാമി പറയുന്നത്. സുശാന്തിന്റെ മരണവുമായി ബന്ധപ്പെട്ടുള്ള അന്വേഷണം ബോളിവുഡ് ലഹരി മാഫിയയിൽ എത്തി നിൽക്കുകാണ്. കാമുകി റിയ ചക്രവർത്തിയെ ചോദ്യം ചെയ്തതോടെയാണ് ബോളിവുഡിലേയ്ക്ക് ഒഴുകി എത്തിയ ലഹരി മരുന്നിനെ കുറിച്ചുള്ള ഞെട്ടിപ്പിക്കുന്ന വിവരം ലഭിച്ചത്. തുടർന്ന് നടിമാരായ ദീപിക പദുകോൺ, സാറ അലിഖാൻ, രാകുൽ പ്രീത് സിങ്ങ്, ശ്രദ്ധ കപൂർ എന്നിവരെ എൻസിബി ചോദ്യം ചെയ്തിരുന്നു. കേസിൽ ഇനിയും നിരവധി താരങ്ങളെ ചോദ്യം ചെയ്യുമെന്നാണ് ഇപ്പോൾ പുറത്തു വരുന്ന റിപ്പോർട്ടുകൾ\nRead more about: kangana ranaut sushant singh rajput കങ്കണ\nSushant Singh Rajput case,Big setback for Arnab Goswami and Kangana Ranaut,


Malayalam news || സൈബര് തട്ടിപ്പ് തുടരുന്നു: കഴിഞ്ഞവര്‍ഷം നഷ്ടമായത് 42000 കോടി\nസൈബര് തട്ടിപ്പ് തുടരുന്നു: കഴിഞ്ഞവര്‍ഷം നഷ്ടമായത് 42000 കോടി\nസൈബര് കുറ്റവാളികള് ആഗോളതലത്തില് കവര്‍ന്നത് 6,05,000 കോടി രൂപയാണ്\nമുംബൈ: സോഷ്യല് നെറ്റ് വര്‍ക്കുകളിലൂടെയും മൊബൈല്‍ഫോണുകളിലൂടെയുമുള്ള സൈബര് തട്ടിപ്പ് വര്‍ധിച്ചു വരുന്നതായി കണ്ടെത്തല്. കഴിഞ്ഞ ഒരുവര്‍ഷത്തിനുള്ളില് സൈബര് കുറ്റവാളികള്‍ക്ക് ഇന്ത്യയില്‍നിന്ന്‌മാത്രം ലഭിച്ചത് 42000 കോടി രൂപയുടെ വരുമാനം. 4.2 കോടി ജനങ്ങളാണ് തട്ടിപ്പിന് ഇരയായത്. സോഫ്‌ട്‌വേര് സെക്യൂരിറ്റി സേവനദാതാക്കളായ നോര്‍ട്ടണ് പുറത്തുവിട്ട വാര്‍ഷിക റിപ്പോര്‍ട്ടിലാണ് ഇക്കാര്യം പുറത്തുവിട്ടിരിക്കുന്നത്. തൊട്ടുമുന്‍വര്‍ഷത്തേക്കാള് 18 ശതമാനം വര്‍ധനവ് ഈ രംഗത്തുണ്ടായിട്ടുണ്ട്. ഇന്ത്യയില് പ്രായപൂര്‍ത്തിയായ 66 ശതമാനം പേര് സൈബര് കുറ്റവാളികളുടെ ഇരയാകുന്നതായും കണ്ടെത്തി. സെക്കന്‍ഡില് ഒരാള് വീതം ഇത്തരത്തില് കബളിപ്പിക്കപ്പെടുന്നു. ഒരുദിവസം 1,15,000 പേര് ഇവരുടെ വലയില് വീഴുന്നുണ്ട്. ശരാശരി 10500 രൂപാ ഒരാള്‍ക്ക് ദിവസവും നഷ്ടപ്പെടുന്നുണ്ടെന്നും നോര്‍ട്ടണിന്റെ റിപ്പോര്‍ട്ടില് പറയുന്നു. അതേസമയം സൈബര് കുറ്റവാളികള് ആഗോളതലത്തില് കവര്‍ന്നത് 6,05,000 കോടി രൂപയാണ്. ഓരോ സെക്കന്‍ഡിലും 18 പേരാണ് ആഗോളതലത്തില് തട്ടിപ്പിന് ഇരയാകുന്നത്. സോഷ്യല് നെറ്റ് വര്‍്‌ക്കുകളില് 22 ശതമാനം പേരുടെ പ്രൊഫൈലുകള് ഹാക്ക് ചെയ്യുകയോ വ്യാജ പ്രൊഫൈലുകള് ഉണ്ടാക്കപ്പെടുകയോ ചെയ്യുന്നുണ്ടെന്നും റിപ്പോര്‍ട്ട് വെളിപ്പെടുത്തുന്നു.


തിരുവനന്തപുരം: സംസ്ഥാന സര്‍ക്കാര് വാങ്ങാന് തീരുമാനിച്ച ഒരു കോടി കോവിഷീല്‍ഡ് വാക്‌സിനില്3.5 ലക്ഷം ഡോസ് വാക്‌സിനുകള് തിങ്കളാഴ്ച സംസ്ഥാനത്ത് എത്തിയതായി മുഖ്യമന്ത്രി പിണറായി വിജയന് അറിയിച്ചു. ഗുരുതരമായ രോഗം ബാധിച്ചവര്, വീടുകളില് എത്തുന്ന വാര്‍ഡ്തല സമിതികളിലെ സന്നദ്ധ പ്രവര്‍ത്തകര്, മാധ്യമ പ്രവര്‍ത്തകര്, സന്നദ്ധ സേന വളണ്ടിയര്‍മാര്, തുടങ്ങിയ മുന്‍ഗണനാ ഗ്രൂപ്പിനാണ് ആദ്യം വാക്‌സിന് നല്‍കുക.\nകുടുംബശ്രീ ഹോട്ടലുകള് ഇല്ലാത്ത 161 പഞ്ചായത്തുകളില് കമ്മ്യൂണിറ്റി കിച്ചന് ആരംഭിക്കേണ്ടി വരും. മറ്റിടങ്ങളില് കുടുംബശ്രീ ഹോട്ടലുകള് വഴി ഭക്ഷണം നല്‍കും. ആര്‍ക്കും ഭക്ഷണം കിട്ടാത്ത അവസ്ഥ ഉണ്ടാകരുതെന്ന് വകുപ്പുകളോട് നിര്‍ദേശിച്ചതായി മുഖ്യമന്ത്രി പറഞ്ഞു.\nകോവിഡ് ചികിത്സയുമായി ബന്ധപ്പെട്ട് ചെലവാകുന്ന തുക പഞ്ചായത്തുകള്‍ക്ക് അവരുടെ പ്ലാന് ഫണ്ടില് നിന്നും ഉപയോഗിക്കാം. അതിനുള്ള തദ്ദേശ വകുപ്പിന്റെ ഉത്തരവനുസരിച്ച് പണം ചെലവഴിക്കാന് തദ്ദേശ സ്ഥാപനങ്ങള്‍ക്ക് കഴിയും.\nലോക്ക് ഡൌണ് സമയത്ത് അനാവശ്യമായി പുറത്തിറങ്ങരുത്. മരണം അടക്കമുള്ള അത്യാവശ്യ കാര്യങ്ങള്‍ക്ക് യാത്ര ചെയ്യാന് വേഗത്തില് അനുമതി നല്‍കുന്നതിന് സംവിധാനമൊരുക്കും.\nഅവശ്യസാധനങ്ങള് വാങ്ങുന്നതിനു പുറത്തിറങ്ങുന്നതിന് അനുവാദമുണ്ടെങ്കിലും ഇതു ദുരുപയോഗം ചെയ്യുന്നവര്‍ക്കെതിരേ പൊലീസ് കര്‍ശന നടപടി സ്വീകരിക്കും.\nഅത്യാവശ്യഘട്ടങ്ങളില് യാത്ര ചെയ്യുന്നതിനായി ഓണ്‍ലൈന് പാസ് നല്‍കുന്ന പോലീസ് സംവിധാനത്തില് 12 മണിക്കൂറിനകം ഒരു ലക്ഷം അപേക്ഷകളാണ് ലഭിച്ചത്. ഇത്രയും അപേക്ഷകര്‍ക്ക് പാസ് നല്‍കുന്നത് ലോക്ഡൗണിന്റെ ലക്ഷ്യത്തെത്തന്നെ പരാജയപ്പെടുത്തും. അതിനാല് യാത്രയുടെ ഉദ്ദേശ്യം ശരിയായി വിലയിരുത്തി മാത്രമേ പാസ് നല്‍കാവൂ എന്ന് നിര്‍ദ്ദേശിച്ചിട്ടുണ്ട്.\nഅവശ്യസര്‍വ്വീസ് വിഭാഗത്തില് പെടുത്തിയിട്ടുളളവര്‍ക്ക് അതത് സ്ഥാപനത്തിന്റെ തിരിച്ചറിയല് കാര്‍ഡ് ഉണ്ടെങ്കില് പാസ് വേണ്ട. ദിവസേന യാത്രചെയ്യേണ്ടിവരുന്ന വീട്ടുജോലിക്കാര്, ഹോംനഴ്‌സുമാര്, തൊഴിലാളികള് എന്നിങ്ങനെയുളളവര്‍ക്ക് സാധാരണഗതിയില് തിരിച്ചറിയല് കാര്‍ഡ് ഉണ്ടാകണമെന്നില്ല. ഈ വിഭാഗത്തില്‍പെട്ടവര് അപേക്ഷിച്ചാല് മുന്‍ഗണനാ അടിസ്ഥാനത്തില് പാസ് നല്‍കാന് പോലീസിന് നിര്‍ദ്ദേശം നല്‍കി. അടുത്ത കടയില് നിന്ന് മരുന്ന്, ഭക്ഷണം, പാല്, പച്ചക്കറികള് എന്നിവ വാങ്ങാന് പോകുമ്പോള് സത്യവാങ്മൂലം കൈയ്യില് കരുതിയാല് മതി.\nഒന്നാമത്തെ ലോക്ഡൗണ് പ്രിവന്റീവ് ലോക്ക്ഡൗണ് ആയിരുന്നു. ഇപ്പോള് നടപ്പിലാക്കുന്നത് എമര്‍ജന്‍സി ലോക്ഡൗണ് ആണ്. രോഗബാധഇവിടെത്തന്നെയുള്ള സമ്പര്‍ക്കം മൂലമാണിപ്പോള് കൂടുതലായി ഉണ്ടാകുന്നത്. പ്രധാനമായും മരണങ്ങള് കുറയ്ക്കുക എന്നതാണ് ഈ ലോക്ഡൗണിന്റെ ലക്ഷ്യം. അതുകൊണ്ടുതന്നെഈ ലോക്ഡൗണിനുള്ളത് നമ്മുടെ ജീവന്റെ വിലയാണ് എന്നത് മറക്കാതിരിക്കണമെന്നും മുഖ്യമന്ത്രി പറഞ്ഞു.\nCovid 19; Vaccine\nചൊവ്വാഴ്ച കോവിഡ് സ്ഥിരീകരിച്ചത് 12,246 പേർക്ക്\nലോക്ക്ഡൗണ് സ്ട്രാറ്റജിയില് 16ന് ശേഷം മാറ്റം വരുത്തും: മുഖ്യമന്ത്രി


നോബോളില് ഔട്ട്; അമ്പയര്‍മാരോട് കയര്‍ത്ത് ധോണി; 50 ശതമാനം മാച്ച് ഫീ പിഴ ചുമത്തി; ക്യാപ്റ്റന് കൂളിന്റെ രോഷത്തില് അമ്പരന്ന് ആരാധകരും - BIGNEWSLIVE | Latest Malayalam News\nചെന്നൈ: ക്യാപ്റ്റന് കൂള് എംഎസ് ധോണി നിയന്ത്രണം വിട്ട് കളിക്കളത്തില് പെരുമാറിയ സംഭവം അധികമുണ്ടാവില്ല. എന്നാല് ആരാധകരുടെ സകലപ്രതീക്ഷകളും തെറ്റിച്ചുകൊണ്ട് സാക്ഷാല് ധോണി ഐപിഎല്ലിലെ ഇന്നലത്തെ മത്സരത്തിനിടെ, അമ്പയര്‍മാരോട് ചൂടായ സംഭവം സോഷ്യല്‍മീഡിയയില് ചര്‍ച്ചയാവുകയാണ്.\nകളിയുടെ നിര്‍ണായക ഘട്ടങ്ങളില് പോലും സമ്മര്‍ദ്ദത്തെ അതിജീവിച്ച് കൂളായി നില്‍ക്കുന്ന എംഎസ് ധോണി ആരാധകര്‍ക്ക് മാതൃകയാണ്. എന്നാല് ഇന്നലത്തെ രാജസ്ഥാന് റോയല്‍സിനെതിരായ മത്സരത്തില് നിയന്ത്രണം വിട്ട ധോണി പുറത്തായതിന് ശേഷമുണ്ടായത് നാടകീയ സംഭവങ്ങള്.\nഅവസാന ഓവറില് നോബോളെന്ന് തോന്നിച്ച ബെന് സ്റ്റോക്‌സിന്റെ പന്ത്. ആദ്യം അമ്പയര് നോബോള് വിളിച്ചു എന്നാല് പിന്നീട് ഇത് അനുവദിച്ചില്ല. ലെഗ് അമ്പയറുടെ നിര്‍ദ്ദേശ പ്രകാരമാണ് നോബോള് അനുവദിക്കാതിരുന്നത്. ക്രീസിലുണ്ടായിരുന്ന രവീന്ദ്ര ജഡേജ നോബോളിന് വേണ്ടി ആദ്യം വാദിച്ചു. എന്നാല് അമ്പയര്‍മാര് അനുവദിക്കാന് തയ്യാറായില്ല.\nഒടുവില് നിയന്ത്രണം വിട്ട് അതാ വരുന്നു ധോണി! ഡഗ് ഔട്ടില് നിന്ന് ധോണി ഫീല്‍ഡിലേക്ക് കയറിവന്നു, നടന്ന് നടന്ന് ക്രീസില് വരെയെത്തി ശാന്തത കൈവിട്ട് അമ്പയര്‍മാരുമായി തര്‍ക്കത്തിലേര്‍പ്പെട്ടു. എന്നിട്ടും നോബോള് അനുവദിച്ചില്ല. ഒടുവില് നിരാശനായി ധോണി മടങ്ങി. ഏതായാലും മത്സരം സാന്റ്‌നറുടെ സിക്‌സറിലൂടെ ചെന്നൈ തന്നെ സ്വന്തമാക്കി. സംഭവത്തിനു പിന്നാലെ ധോണിക്ക് പിഴശിക്ഷ വിധിക്കുകയും ചെയ്തു. മാച്ച് ഫീയുടെ 50 ശതമാനം അദ്ദേഹം പിഴയടക്കണം.\nTags: cricketcsk vs rriplms dhonisports


മഥുരയിലെ പള്ളി നീക്കണമെന്ന ഹര്‍ജി കോടതി ഫയലില് സ്വീകരിച്ചു\nനേരത്തെ സിവില് കോടതി തള്ളിയ ഹര്‍ജിയാണ് ഇപ്പോള് മഥുര കോടതി സ്വീകരിച്ചത്.\n16 Oct, 2020 at 02:15 PM\nഉത്തർപ്രദേശിലെ മഥുരയിലെ ഷാഹി ഈദ് ഗാഹ് പള്ളി നീക്കണമെന്ന് ആവശ്യപ്പെട്ടുള്ള ഹര്‍ജി കോടതി ഫയലില് സ്വീകരിച്ചു. ശ്രീകൃഷ്ണന്‍റെ ജന്മഭൂമിയാണിതെന്ന് അവകാശവാദം ഉന്നയിച്ചാണ് ഹര്‍ജി. നേരത്തെ സിവില് കോടതി തള്ളിയ ഹര്‍ജിയാണ് ഇപ്പോള് മഥുര കോടതി സ്വീകരിച്ചത്.\nഷാഹി ഈദ്ഗാഹ് നില്‍ക്കുന്ന സ്ഥലത്തിൽ ഉടമസ്ഥാവകാശം ഉന്നയിച്ചാണ് ഹർജി. ഇവിടെയുള്ള 13.37 ഏക്കര് ഭൂമിയില് അവകാശവാദവുമായാണ് ഹര്‍ജി. ഈ ഭൂമി കാത്റ കേശവദേവ് ക്ഷേത്രത്തിന്‍റെ ഭാഗമാണെന്നാണ് വാദം. നവംബര് 18ന് കോടതി വാദം കേള്‍ക്കുമെന്ന് ഹര്‍ജിക്കാര്‍ക്ക് വേണ്ടി ഹാജരായ വിഷ്ണു ജെയിന് പറഞ്ഞു.\nഹർജി നേരത്തെ മഥുര സിവില് കോടതി തള്ളിയിരുന്നു. ഇന്ത്യ സ്വതന്ത്രയായ 1947ല് ഏതൊക്കെയായിരുന്നോ ആരാധനാലയങ്ങള് അവ അതേപടി നിലനിര്‍ത്തണമെന്ന നിയമം ചൂണ്ടിക്കാട്ടിയാണ് കോടതി ഹര്‍ജി തള്ളിയത്.\nസിവിൽ കോടതി നടപടിക്കെതിരെയാണ് ഹര്‍ജിക്കാര് ജില്ലാകോടതിയെ സമീപിച്ചത്. മഥുരയിലെ കൃഷ്ണ ക്ഷേത്രം തകര്‍ത്തത് 1669ല് ഔറംഗസീബാണെന്നും പിന്നീട് ഈ ഭൂമിയില് മസ്ജിദ് നിര്‍മിച്ചുവെന്നുമാണ് ഹര്‍ജിയിലെ ആരോപണം. യുപി സുന്നി വഖഫ് ബോര്‍ഡിനെയും പള്ളി ട്രസ്റ്റിനെയും എതിര്‍കക്ഷികളാക്കിയാണ് ഹര്‍ജി കോടതിയിലെത്തിയത്.


Narendra Modi will visit Guruvayoor temple June 8th Thulabharam Lotus flowers -താമരപ്പൂക്കള് കൊണ്ട് മോദിക്ക് തുലാഭാരം; പ്രധാനമന്ത്രി ശനിയാഴ്ച ഗുരുവായൂര് ക്ഷേത്രത്തിലെത്തും\nNarendra Modi Will Visit Guruvayoor Temple June 8th Thulabharam Lotus Flowers\nപ്രധാനമന്ത്രിയായ ശേഷം ആദ്യമായാണ് മോദി ഗുരുവായൂര് ക്ഷേത്രത്തിലെത്തുന്നത്\nJune 04, 2019 02:41:37 pm\nതൃശൂര്: പ്രധാനമന്ത്രി നരേന്ദ്ര മോദി ജൂണ് എട്ട് ശനിയാഴ്ച ഗുരുവായൂര് ക്ഷേത്രത്തില് ദര്‍ശനം നടത്തും. ലോക്‌സഭാ തിരഞ്ഞെടുപ്പിലെ മികച്ച വിജയത്തിന് നന്ദി രേഖപ്പെടുത്തുന്നതിന്റെ ഭാഗമായാണ് മോദി ഗുരുവായൂര് ക്ഷേത്രത്തിലെത്തുന്നത്. ഗുരുവായൂരിലെത്തുന്ന പ്രധാനമന്ത്രി ചില വഴിപാടുകളും നടത്തുമെന്ന് ഗുരുവായൂര് ദേവസ്വം അധികൃതര് അറിയിച്ചു. തുലാഭാരമാണ് ഇതില് പ്രധാനം. താമരപ്പൂക്കള് കൊണ്ടാകും മോദിക്ക് തുലാഭാരം നടത്തുക എന്ന് അധികൃതര് പറയുന്നു. താമരപ്പൂക്കള്‍ക്കൊപ്പം കദളിപ്പഴം കൊണ്ടും തുലാഭാരം നടത്താനാണ് സാധ്യത. അടുത്ത രണ്ട് ദിവസത്തിനുള്ളില് ഇക്കാര്യത്തില് ഔദ്യോഗിക സ്ഥിരീകരണം ലഭിക്കുമെന്നാണ് ക്ഷേത്രം അധികൃതര് പ്രതികരിച്ചത്.\nRead More: ‘മഹാവിജയത്തിന് നന്ദി പറയാന്’; മോദി ഗുരുവായൂര് ക്ഷേത്രത്തില് ദര്‍ശനം നടത്തും\nRead More: എല്ലാ കർഷകർക്കും വർഷം ആറായിരം രൂപ; കളമറിഞ്ഞ് കളിക്കാൻ രണ്ടാം മോദി സർക്കാർ\nലോക്സഭാ സമ്മേളനം ആരംഭിക്കുന്നതിന് മുൻപ് ഗുരുവായൂർ സന്ദർശനം നടത്താനാണ് മോദി തീരുമാനിച്ചത്. ജൂൺ 17 മുതലാണ് ലോക്സഭാ സമ്മേളനം ആരംഭിക്കുക. കേന്ദ്ര റെയിൽവേ മന്ത്രി പിയൂഷ് ഗോയലും മോദിക്കൊപ്പം ഗുരുവായൂരിലെത്തുമെന്ന് സ്ഥിരീകരിക്കാത്ത റിപ്പോർട്ടുകളുണ്ട്.\nനിപ: വേണ്ടത് ഭയമല്ല, ജാഗ്രതയാണെന്ന് മമ്മൂട്ടിയും മോഹൻലാലും


pathanamthitta ldf: പത്തനംതിട്ടയിൽ5മണ്ഡലങ്ങളും ചുവക്കും; എൽഡിഎഫിന് പൂർണ വിജയമെന്ന് റിപ്പോർട്ട്! വീഡിയോ കാണാം - ldf will win all five seats in pathanamthitta says report submitted by cpm district committee | Samayam Malayalam\nldf will win all five seats in pathanamthitta says report submitted by cpm district committee\nSamayam Desk | Lipi | Updated: 17 Apr 2021, 01:19:00 PM\nപത്തനംതിട്ടയിലെ അഞ്ചു മണ്ഡലങ്ങളിലും എൽഡിഎഫിന് വിജയമെന്ന് സിപിഎം ജില്ലാ അവലോകനയോഗം. ഏറ്റവും കൂടുതൽ ഭൂരിപക്ഷം ലഭിക്കുക അടൂരിലെ ചിറ്റയം ഗോപകുമാറിനായിരിക്കും എന്നും വിലയിരുത്തൽ.\nപത്തനംതിട്ടയിൽ എൽഡിഎഫിന് പൂർണ വിജയമെന്ന് റിപ്പോർട്ട്.\nസിപിഎം ജില്ലാ അവലോകന യോഗമാണ് വിലയിരുത്തിയത്.\nഅടൂരിലാണ് ഏറ്റവും കൂടുതൽ ഭൂരിപക്ഷം ലഭിക്കുക.\nപത്തനംതിട്ട: ജില്ലയിൽ അഞ്ചു നിയമസഭാ മണ്ഡലങ്ങളിലും ഇടതു മുന്നണി മികച്ച ഭൂരിപക്ഷത്തിൽ വിജയിക്കുമെന്ന് സിപിഎം ജില്ലാ അവലോകനയോഗം. 2016 ൽ അഞ്ചിൽ നാല് നേടിയായിരുന്നു എൽഡിഎഫിൻ്റെ വിജയം. പിന്നീട് നടന്ന ഉപതെരഞ്ഞെടുപ്പിൽ കോന്നിയും പിടിച്ചതോടെ എല്ലാ സീറ്റും എൽഡിഎഫിന് ഒപ്പമായിരുന്നു. ഇത്തവണയും ഇതിനു മാറ്റമില്ലെന്നാണ് ജില്ലാ സെക്രട്ടറിയേറ്റും ജില്ലാ കമ്മറ്റിയും വിലയിരുത്തുന്നത്.\nപുനലൂർ- മൂവാറ്റുപുഴ റോഡ് നിർമാണത്തിൽ അഴിമതി; പരാതിയുമായി റാന്നി സ്വദേശി, വീഡിയോ\nഅടൂരിൽ മത്സരിക്കുന്ന സിപിഐ സ്ഥാനാർഥിയും സിറ്റിങ് എംഎൽഎയുമായി ചിറ്റയം ഗോപകുമാറിനായിരിക്കും ജില്ലയിൽ ഉയർന്ന ഭൂരിപക്ഷം ലഭിക്കുക. 1,8000 വോട്ടിൻ്റെ എങ്കിലും മുൻതൂക്കമാണ് ഇവിടെ പ്രതീക്ഷിക്കുന്നത്. ഏറ്റവും കുറവ് വോട്ടുകൾ കോന്നിയിലാകും. എന്നാൽ ഇവിടെ ജെനീഷ് കുമാറിൻ്റെ ഭൂരിപക്ഷം 8000 വരെ എത്തും. ആറന്മുളയിൽ വീണ ജോർജിന് 15,000 വോട്ടിൻ്റെയും തിരുവല്ലയിൽ മാത്യു ടി തോമസിന് 16,500 വോട്ടിൻ്റെയും ഭൂരിപക്ഷം നേടുമെന്ന് നേതാക്കൾ ജില്ലാ അവലോകന യോഗത്തിൽ സമർപ്പിച്ച റിപ്പോർട്ടിൽ പറയുന്നു. 12000 വോട്ടിൻ്റെ മുൻതൂക്കമാണ് റാന്നിയിൽ കേരള കോൺഗ്രസ് സ്ഥാനാർഥി പ്രമോദ് നാരായണന് ലഭിക്കുന്നത്.\nശക്തമായ വേനൽ മഴ; 25 കോടി രൂപയുടെ കൃഷി നാശം, വീഡിയോ കാണാം\nകഴിഞ്ഞ നിയമസഭാ തെരഞ്ഞെടുപ്പിന് വിരുദ്ധമായ സാഹചര്യങ്ങൾ ഒന്നും ഉണ്ടായിരുന്നില്ല. ശബരിമല പത്തനംതിട്ട ജില്ലയിൽ ആണെങ്കിലും ഇതിൻ്റെ പേരിലുള്ള കടുത്ത തർക്കങ്ങൾ പ്രഭവ കേന്ദ്രത്തിൽ പിന്നീട് ഉണ്ടായില്ല. എന്നാൽ ജില്ലയിൽ പലയിടത്തും സിപിഐ ഇടഞ്ഞു നിന്നത് വോട്ട് നില അൽപ്പം കുറയാൻ കാരണമായിട്ടുണ്ട്. ഇത് യുഡിഎഫിനോ ബിജെപിക്കോ നേട്ടമാകാൻ ഇടയില്ല. കോന്നിയിൽ ബിജെപി സംസ്ഥാന പ്രസിഡൻ്റ് കെ സുരേന്ദ്രൻ മത്സരിക്കുകയും പ്രധാനമന്ത്രി അടക്കമുള്ള നേതാക്കളെ പ്രചാരണത്തിനായി കൊണ്ടുവരികയും ചെയ്തു. ഇതിൻ്റെ ഗുണമൊന്നും ഇവർക്ക് ലഭിച്ചിട്ടില്ലെന്നും യോഗം വിലയിരുത്തി. 2016 ലെ ഭൂരിപഷം നിലനിർത്താൻ കഴിഞ്ഞില്ലെങ്കിലും മണ്ഡലങ്ങൾ ഒന്നും കൈവിട്ടുപോകില്ലെന്ന ആത്മവിശ്വാസത്തിലാണ് നേതൃത്വം.\nപുനലൂർ- മൂവാറ്റുപുഴ റോഡ് നിർമാണത്തിൽ അഴിമതി; പരാതിയുമായി റാന്നി സ്വദേശി, വീഡിയോ ആര്‍ട്ടിക്കിള് ഷോ\nസിപിഎം പത്തനംതിട്ട എൽഡിഎഫ് pathanamthitta news pathanamthitta ldf Pathanamthitta Election 2021 ldf kerala assembly election 2021 cpm\nWeb Title : ldf will win all five seats in pathanamthitta says report submitted by cpm district committee


കെഎസ്ആർടിസി ജീവനക്കാർക്ക് ഫെബ്രുവരി മുതൽ പുതിയ ശമ്പളം; ശമ്പളപരിഷ്ക്കരണക്കരാർ ഒപ്പുവച്ചു.\nകെഎസ്ആർടിസിയിൽ പുതിയ ശമ്പളപരിഷ്ക്കരണക്കരാർ ഒപ്പുവച്ചു. ഇനി മുതൽ കെഎസ്ആർടിസി ജീവനക്കാർക്ക് 23,000 രൂപയാണ് കുറഞ്ഞ ശമ്പളം. പുതുക്കിയ ശമ്പളം ഫെബ്രുവരി മുതൽ കിട്ടും. പെൻഷൻ പരിഷ്ക്കരണം ഉടൻ നടപ്പാക്കണമെന്ന് ഒപ്പുവയ്ക്കൽ ചടങ്ങിൽ സിഐടിയു ആവശ്യപ്പെട്ടു.\n2016-ൽ നടപ്പാക്കേണ്ട ശമ്പളപരിഷ്ക്കരണമാണ് കെഎസ്ആർടിയിൽ നടപ്പാക്കുന്നത്.\nസംസ്ഥാന സർക്കാർ ജീവനക്കാരുടെ പുതുക്കിയ ശമ്പളസ്കെയിൽ ആയ 23,000 – 105300 എന്നതാണ് കെഎസ്ആർടിസി ജീവനക്കാരുടെയും മാസ്റ്റർ സ്കെയിൽ. എല്ലാ വനിതാജീവനക്കാർക്കും നിലവിലുള്ള പ്രസവാവധിക്ക് പുറമേ ഒരു വർഷക്കാലത്തേക്ക് ശമ്പളമില്ലാത്ത അവധി കൂടി അനുവദിച്ചു. ഈ കാലയളവിൽ 5000 രൂപ നൽകും.\nഒരു വ‌ർഷം കുറഞ്ഞത് 190 ഡ്യൂട്ടി ചെയ്യാത്തവർക്ക് ആനുകൂല്യങ്ങൾ കിട്ടില്ല. കഴിഞ്ഞ ജൂൺ മുതൽ മുൻകാല പ്രാബല്യത്തിലാണ് നടപ്പാക്കുന്നതെങ്കിലും കുടിശ്ശിക സാമ്പത്തികപ്രതിസന്ധി പരിഹരിക്കുമ്പോൾ മാത്രമേ നൽകൂ. 13% ഡിഎ അടിസ്ഥാനശമ്പളത്തോടൊപ്പം ലയിപ്പിച്ചു. പ്രതിമാസം 20 ഡ്യൂട്ടി ചെയ്യുന്ന ഡ്രൈവർമാർക്ക് ഒരു ഡ്യൂട്ടിക്ക് 50 രൂപ വീതവും 20-ൽ കൂടുതൽ ഡ്യൂട്ടിക്ക് ഓരോ ഡ്യൂട്ടിക്കും 100 രൂപയും അധികം നൽകും. പരമാവധി ഓർഡിനറി ഫാസ്റ്റ് ബസ്സുകൾ സ്റ്റേ ബസ്സുകളാക്കും.\nകരാർ ഒപ്പിടുന്ന വേദിയിൽ തന്നെ പെൻഷൻകാരുടെ വേതന പരിഷ്ക്കരണം ഉടൻ നടപ്പാക്കണമെന്ന് സിഐടിയു ആവശ്യപ്പെട്ടു. ഐഎൻടിയുസി നേതാവ് തമ്പാനൂർ രവിയും ഇക്കാര്യം ഉന്നയിച്ചു. ചർച്ച നടത്താമെന്ന് ഗതാഗത മന്ത്രി ആന്‍റണി രാജു മറുപടി നൽകുകയും ചെയ്തു.\nRelated Topics:FebruaryKeralaKerala newsksrtcnew salarysalary package\nകേരള,എം.ജി,ആരോഗ്യ സർവകലാശാലകൾ വെള്ളിയാഴ്ച നടത്താനിരുന്ന പരീക്ഷകൾ മാറ്റി


(കണ്ടൽ ചെടി എന്ന താളിൽ നിന്നും തിരിച്ചുവിട്ടതു പ്രകാരം)\nഅഴിമുഖങ്ങളിലും ചതുപ്പുകളിലും കായലോരങ്ങളിലും വളരുന്ന വൃക്ഷങ്ങളും കുറ്റിച്ചെടികളും അടങ്ങുന്ന സങ്കീർണ്ണമായ ആവാസവ്യവസ്ഥകൾ ആണ് കണ്ടൽകാട് (Mangrove forest). കണ്ടൽമരങ്ങളും അവയുടെ കൂടെ വളരുന്ന കണ്ടലിതര സസ്യങ്ങളും ഇപ്രദേശങ്ങളിൽ ഇടതിങ്ങി വളരുന്നു. പുഴയും കടലും ചേരുന്നിടത്തുള്ള ഉപ്പു കലർന്ന വെള്ളത്തിൽ വളരുന്ന ഇവയെ കണ്ടൽച്ചെടികൾ എന്നും വിളിക്കുന്നു. വേലിയേറ്റ സമയത്ത് ജലാവൃതമായും വേലിയിറക്ക സമയത്ത് അനാവൃതവുമായ അന്തരീക്ഷവുമായി ബന്ധപ്പെടുന്ന തണ്ണീർത്തടങ്ങളിലെ ചതുപ്പു നിലങ്ങളിലാണ് കണ്ടൽക്കാടുകൾ വളരുന്നത്. 80 രാജ്യങ്ങളിലായി ഏകദേശം 1.4 കോടി ഹെക്റ്റർ പ്രദേശത്ത് കണ്ടൽക്കാടുകൾ ഉണ്ട് എന്ന് കണക്കാക്കപ്പെടുന്നു. ഇന്ത്യയിൽ 6740 ചതുരശ്രകിലോമീറ്റർ പ്രദേശത്ത് ഇവ കാണപ്പെടുന്നുണ്ടെന്നാണ് കണക്ക്. അധികവും ആന്തമാൻ നിക്കോബാർ ദീപുകളുടെ കിഴക്കൻതീരങ്ങളിലാണ്. ഭൂമിയിലെ ഏറ്റവും ജൈവസമ്പന്ന ആവാസവ്യവസ്ഥകളിൽ പ്രധാനപ്പെട്ടവയാണ് കണ്ടൽകാടുകൾ. ഉഷ്ണ മേഖല കാടുകൾ ആഗിരണം ചെയ്യുന്ന കാർബണിനേക്കാൾ അമ്പതിരട്ടി കാർബൺ വലിച്ചെടുക്കാനുള്ള ശേഷി ഇത്തരം കണ്ടൽക്കാടുകൾക്കുണ്ട്. അതുവഴി അന്തരീക്ഷ മലിനീകരണം ഒരു പരിധി വരെ കുറയ്ക്കാൻ ഇവ സഹായിക്കുന്നു. അതോടൊപ്പം ഇവ ധാരാളം ഓക്‌സിജനും പുറത്ത് വിടുന്നു. വ്യത്യസ്തയിനം മത്സ്യങ്ങളടക്കമുള്ള ജലജീവികൾക്ക് സുരക്ഷിതമായി പ്രജനനം നടത്താനും, പക്ഷികൾക്ക് കൂടുകൂട്ടാനും ഈ പ്രദേശങ്ങളാണ് അഭികാമ്യം. മാത്രമല്ല, പ്രകൃതി ദുരന്തങ്ങളെ ചെറുക്കാനും ഇവക്ക് അത്ഭുതകരമായ ശേഷിയുണ്ട്. ജലാശയങ്ങൾക്ക് സമീപം കണ്ടൽ ചെടികൾ നട്ടു വളർത്തുക, കണ്ടൽക്കാടുകൾ സംരക്ഷിക്കുക എന്നതാണ് പരിസ്ഥിതി സംരക്ഷണത്തിന് ഫലപ്രദമായ ഒരു മാർഗം. കേരളത്തിൽ കല്ലേൻ പൊക്കുടൻ കണ്ടൽക്കാടുകളുടെ സംരക്ഷണത്തിനായി പ്രവർത്തിച്ച ഒരു പരിസ്ഥിതി പ്രവർത്തകനാണ്. ഇത്തരം കണ്ടൽക്കാടുകളെ റിസർവ്വ് വനമാക്കി മാറ്റിയ ഇന്ത്യയിലെ ആദ്യ സംസ്ഥാനമാണ് പശ്ചിമബംഗാൾ.\n3.3 കുറ്റിക്കണ്ടൽ (Bruguiera cylindrica)\n80 രാജ്യങ്ങളിലായി ഏകദേശം 14 ദശലക്ക്ഷം ഹെക്റ്റർ പ്രദേശത്ത് കണ്ടൽക്കാടുകൾ ഉണ്ട്. ഭൂമിശാസ്ത്രപരമായി കണ്ടൽക്കാടുകൾ രണ്ട് മേഖലകളിലായാണ് കാണപ്പെടുന്നത്. ഇന്ത്യയുൾപ്പടെയുള്ള ഇന്തോ പസിഫിക് മേഖലയും അമേരിക്കയും പടിഞ്ഞാറൻ ആഫ്രിക്കൻ തീരങ്ങള് ഉൾപ്പെടുന്ന ആഫ്രോ അമേരിക്കൻ മേഖലയും.  ഇന്ത്യയിൽ ഏതാണ്ട് 6740 ചതുരശ്രകിലോമീറ്റർ പ്രദേശത്ത് കണ്ടൽക്കാടുകൾ ഉണ്ട്. ഇതിൽ 88 ശതമാനവും ആന്തമാൻ നിക്കോബാർ ദ്വീപുകൾ ഉൾപ്പെടെയുള്ള കിഴക്കൻ തീരപ്രദേശത്താണ്.\nകുറ്റിക്കണ്ടൽ (Bruguiera cylindrica)തിരുത്തുക\nറൈസോഫൊറേസി കുടുംബത്തിൽ പെട്ടചെടിയാണിത്. 20 അടിയോളം ഉയരത്തിൽ വളരുന്നു. നാലോളം ജാതി ചെടികൾ ഇന്ത്യയിലുണ്ട്. നലൽ പച്ച നിറത്തിലുള്ള കമ്പുകളും തിളങ്ങുന്ന തടിയുമാണിതിന്റെ പ്രത്യേകത. മേയ് ഓഗസ്റ്റ് മാസങ്ങളിൽ പൂക്കുന്ന ഇവക്ക്ക് വെളുത്ത പൂക്കളാണ്. പൂമ്പാറ്റകളാണ് പരാഗണം നടത്തുന്നത്.\n↑ 2.0 2.1 http://janayugomonline.com/%E0%B4%95%E0%B4%A3%E0%B5%8D%E0%B4%9F%E0%B5%BD-%E0%B4%AE%E0%B4%A8%E0%B5%81%E0%B4%B7%E0%B5%8D%E0%B4%AF%E0%B5%BB/\n↑ Dr. Glen Barry (30 ഡിസംബർ 2004). "Mangrove Forests Reduce Impacts of Tsunamis" (ഭാഷ: ഇംഗ്ലീഷ്). Forests.org. ശേഖരിച്ചത്2ഫെബ്രുവരി 2009.\n↑ "കവർസ്റ്റോറി". മാധ്യമം ആഴ്ചപ്പതിപ്പ് ലക്കം 767. 2012 നവംബർ 05. ശേഖരിച്ചത് 2013 മെയ് 18. Check date values in: |accessdate= (help)\n"https://ml.wikipedia.org/w/index.php?title=കണ്ടൽക്കാട്&oldid=3409528" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 10 ഓഗസ്റ്റ് 2020, സമയം: 05:40\nഈ താൾ അവസാനം തിരുത്തപ്പെട്ടത്: 05:40, 10 ഓഗസ്റ്റ് 2020.


വ്യവസായങ്ങള് ചൂഷകരെന്ന മനോഭാവം മാറണം: മുഖ്യമന്ത്രി - FUTURE KERALA - Daily on Business Economy and Society\nവ്യാവസായങ്ങള്‍ക്ക് അനുമതി നല്‍കാനെടുക്കുന്ന സമയം ഭാവിയില് 15 ദിവസമായി കുറയ്ക്കും\nകൊച്ചി: വ്യവസായങ്ങള് വരുന്നത് നാടിനെ ചൂഷണം ചെയ്യാനാണെന്ന പൊതുധാരണ മാറണമെന്ന് മുഖ്യമന്ത്രി പിണറായി വിജയന്. വ്യവസായ വകുപ്പ് സംഘടിപ്പിച്ച അസെന്‍ഡ് കേരള 2019 സമ്മേളനം കൊച്ചിയിലെ ബോള്‍ഗാട്ടി ലുലു കണ്‍വെന്‍ഷന് സെന്ററില് ഉദ്ഘാടനം ചെയ്യുകയായിരുന്നു അദ്ദേഹം. വ്യവസായങ്ങളുമായി ബന്ധപ്പെട്ട അനുമതി 30 ദിവസത്തിനുള്ളില് നല്‍കണമെന്നാണ് നിയമം. തുടക്കമെന്ന നിലയിലാണ് 30 ദിവത്തെ കണക്ക് വെച്ചിരിക്കുന്നത്. ഭാവിയില് അത് 15 ദിവസമായി ചുരുക്കാനും സര്‍ക്കാര് ഉദ്ദേശിക്കുന്നുണ്ട്. അപേക്ഷ നല്‍കിയാല് ലൈസന്‍സ് നല്‍കാതിരിക്കുന്ന മനോഭാവം അപൂര്‍വം ചിലര്‍ക്കെങ്കിലും ഉണ്ട്. അതവസാനിച്ചു കഴിഞ്ഞുവെന്ന് അത്തരക്കാര് മനസിലാക്കണമെന്ന് മുഖ്യമന്ത്രി പറഞ്ഞു.\nവ്യാവസായിക അനുമതിയുടെ കാര്യത്തില് മാത്രമല്ല എല്ലാ കാര്യത്തിലും 30 ദിവസമെന്ന പരിധി ബാധകമാക്കാനാണ് സര്‍ക്കാര് ഉദ്ദേശിക്കുന്നത്. വില്ലേജ് ഓഫീസുകള് മുതല് സെക്രട്ടേറിയറ്റ് വരെ ഇത് നടപ്പാക്കാനാണ് തീരുമാനമെന്നും മുഖ്യമന്ത്രി പറഞ്ഞു. വ്യാവസായിക അനുമതിക്കായുള്ള കേരള സര്‍ക്കാരിന്റെ കേരള സിംഗിള് വിന്‍ഡോ ഇന്റര്‍ഫേസ് ഫോര് ഫാസ്റ്റ് ആന്‍ഡ് ട്രാന്‍സ്‌പെരന്റ് ക്ലിയറന്‍സിന്റെ (കെസ്വിഫ്റ്റ്) ഉദ്ഘാടനവും മുഖ്യമന്ത്രി നിര്‍വഹിച്ചു. സംസ്ഥാന വ്യവസായ വകുപ്പ് തയ്യാറാക്കിയ ഇന്‍വെസ്റ്റ് കേരള ഗൈഡും മുഖ്യമന്ത്രി പ്രകാശനം ചെയ്തു.\nഓരോ വ്യവസായങ്ങളുടെ സ്വഭാവത്തിനനുസരിച്ച് പ്രത്യേക വ്യവസായ പാര്‍ക്കുകള് തുടങ്ങുമെന്ന് വ്യവസായ മന്ത്രി ഇ പി ജയരാജന് പറഞ്ഞു. പൊതുമേഖലയില് മാത്രമല്ല സ്വകാര്യ മേഖലയിലും വ്യവസായ പാര്‍ക്കുകള് അനുവദിക്കും. ഗ്രാമങ്ങളില് 25 ഏക്കറും നഗരപ്രദേശങ്ങളില് 15 ഏക്കറുമായിരിക്കും പാര്‍ക്കുകള് തുടങ്ങാനുള്ള പരിധി. പൊതുമേഖലയിലെ വ്യവസായ പാര്‍ക്കുകളില് ലഭിക്കുന്ന എല്ലാ സൗകര്യങ്ങളും സ്വകാര്യമേഖലയിലെ പാര്‍ക്കിലും സര്‍ക്കാര് അനുവദിക്കുമെന്നും മന്ത്രി പറഞ്ഞു.\nTags:\tindustry, Pinarayi Vijayan\nപുതു നയതന്ത്രത്തിന്റെ വാതില് തുറന്ന് ബ്രിക്‌സ്\nയുകെ വിപണിയിലും തേരോട്ടം നടത്താന് ശോഭ…\nബജറ്റില് അവഗണിക്കപ്പെടുന്ന പരിസ്ഥിതി\nസൗദി ഉത്തരം പറയാന് ബാധ്യസ്ഥര്


അയര്‍ലണ്ട് ഇന്ത്യയെ ഏറ്റവും പിന്നിലാക്കിയ ഒരേ ഒരു വിശേഷം !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅയര്‍ലണ്ട് ഇന്ത്യയെ ഏറ്റവും പിന്നിലാക്കിയ ഒരേ ഒരു വിശേഷം !\n: സ്വന്തം ലേഖകന് in News on October 29, 2016\nലോകത്ത് ഏറ്റവുമധികം കലോറി അകത്താക്കുന്ന രാജ്യങ്ങളില് മുന്‍പന്തിയില് അയര്‍ലണ്ടുകാരും. ഇന്ത്യയാണ് ഏറ്റവും പിന്നില്.\nയൂറോമോണിറ്റര് ഇന്റര്‍നാഷണല് പുറത്തുവിട്ട റിപ്പോര്‍ട്ട് പ്രകാരം ലോകത്ത് ഏറ്റവുമധികം കലോറി അകത്താക്കുന്ന രാജ്യം ബെല്‍ജിയം ആണ്; ദിവസേന ശരാശരി 2,580 കലോറിയാണ് ഒരു ബെല്‍ജിയംകാരന് അകത്താക്കുന്നത്. അയര്‍ലണ്ടില് ഇത് ശരാശരി 2,307 ആണ്- പട്ടികയില് 12ാം സ്ഥാനം. ഇന്ത്യയാണ് ഏറ്റവും പിന്നില് 54ാം സ്ഥാനത്ത്; ശരാശരി വെറും 761. ലോകത്തിന്റെ ശരാശരി 1,398 ആണ്.\nറെഡ് മീറ്റ്, ബേക്ക്ഡ് ഗുഡ്സ് എന്നിവ ധാരാളമായി ഉപയോഗിക്കുന്നതാണ് അയര്‍ലണ്ടിന് മുന്‍നിരയില് സ്ഥാനം ലഭിക്കാന് കാരണം. കാനഡ, യുഎസ്, യുകെ എന്നിവിടങ്ങലിലെയും സ്ഥിതി സമാനമാണ്. എന്നാല് നൂഡില്‍സ്, അരി, ധാന്യങ്ങള് എന്നിവയാണ് ഏഷ്യയുടെ ശീലമെന്നതിനാല് ഇവിടങ്ങളില് കലോറിയില് കുറവ് സംഭവിക്കുന്നു.\nയൂറോപ്പില് ഏറ്റവുമധികം റെഡ്മീറ്റ് ഉപയോഗിക്കുന്ന രാജ്യവും അയര്‍ലണ്ടാണ്. അതേസമയം രാജ്യത്ത് പൊണ്ണത്തടി കൂടുകയാണെന്നും റിപ്പോര്‍ട്ട് ഉണ്ട്. 1996ല് 43% പേരായിരുന്നു പൊണ്ണത്തടിയുള്ളവരെങ്കില് 2015 ആകുമ്പോഴേക്കും ഇത് 51% ആയി ഉയര്‍ന്നു.


നാലു കക്ഷികളെ ഉൾപ്പെടുത്തി എൽഡിഎഫ് മുന്നണി വിപുലീകരിച്ചു - newzscoop.com\nHome / COVER STORY / നാലു കക്ഷികളെ ഉൾപ്പെടുത്തി എൽഡിഎഫ് മുന്നണി വിപുലീകരിച്ചു\nതിരുവനന്തപുരം: എൽഡിഎഫ് മുന്നണി വിപുലീകരിച്ചു. നാലു കക്ഷികളെ ഇടതുമുന്നണിയിൽ ഉൾപ്പെടുത്താൻ തീരുമാനമായി. വീരേന്ദ്ര കുമാറിന്റെ ലോക്‌താന്ത്രിക് ജനതാദൾ, ആർ.ബാലകൃഷ്ണ പിള്ളയുടെ കേരള കോൺഗ്രസ് (ബി), ഇന്ത്യൻ നാഷണൽ ലീഗ് (ഐഎൻഎൽ), ഫ്രാൻസിസ് ജോർജിന്റെ ജനാധിപത്യ കേരള കോൺഗ്രസ് എന്നീ പാർട്ടികളെ മുന്നണിയിലെടുത്തു. എൽഡിഎഫ് യോഗത്തിലാണ് തീരുമാനം.\nലോക്സഭ തിരഞ്ഞെടുപ്പ് മുന്നിൽക്കണ്ട് ഇടതു മുന്നണി വിപുലീകരിക്കാനുളള ചർച്ചകൾ ഏറെ നാളായി നടന്നുവരികയായിരുന്നു. ഇതിന്റെ അടിസ്ഥാനത്തിലാണ് നാലു പാർട്ടികളെ മുന്നണിയിൽ ഉൾപ്പെടുത്തിയത്. 2009 ൽ ലോക്സഭ സീറ്റുമായി ബന്ധപ്പെട്ട തർക്കത്തെത്തുടർന്നാണ് വീരേന്ദ്ര കുമാറിന്റെ പാർട്ടി എൽഡിഎഫ് വിട്ട് യുഡിഎഫിൽ ചേർന്നത്. പിന്നീട് യുഡിഎഫും വിട്ടിരുന്നു.\nകഴിഞ്ഞ 25 വർഷത്തോളമായി ഇടതുമുന്നണിക്ക് ഒപ്പമുളള പാർട്ടിയാണ് ഇന്ത്യൻ നാഷണൽ ലീഗ്. കാസർകോഡ് ലോക്സഭാ മണ്ഡലത്തിലും മഞ്ചേശ്വരം ഉപതിരഞ്ഞെടുപ്പിലും ഇവരുടെ നിലപാട് ഗുണം ചെയ്യുമെന്നാണ് എൽഡിഎഫ് വിലയിരുത്തൽ. അതേസമയം, ജനാധിപത്യ രാഷ്ട്രീയ സഭ രൂപീകരിച്ച സി.കെ.ജാനുവിന്റെ പാർട്ടിയെ മുന്നണിയിൽ എടുക്കുന്ന കാര്യത്തിൽ തീരുമാനമായില്ല.\nPrevious: ശബരിമലയില് വഴിതടയല്; 200 പേര്‍ക്കെതിരെ കേസെടുത്തു\nNext: ശബരിമലയില് വരുമാനത്തിലും ഭക്തരുടെ എണ്ണത്തിലും കുറവില്ല ; ഇതുവരെ എത്തിയത് 32 ലക്ഷം തീര്‍ത്ഥാടകര് ; വരുമാനം 105 കോടി 11 ലക്ഷം രൂപയെന്ന് പദ്മകുമാര്


തമിഴ്നാട്ടിലെ ഡി.വൈ.എഫ്.ഐ നേതാവിന്റെ കൊലപാതകത്തില് പ്രതിഷേധവുമായി തോമസ് ഐസക് – Times Kerala\nതമിഴ്നാട്ടിലെ ഡി.വൈ.എഫ്.ഐ നേതാവിന്റെ കൊലപാതകത്തില് പ്രതിഷേധവുമായി തോമസ് ഐസക്\nതിരുനെല്‍വേലി: ഡി.വൈ.എഫ്.ഐയുടെ തിരുനെല്‍വേലി ജില്ലാ ട്രഷറര് സഖാവ് അശോകിന്റെ കൊലപാതകം, രാജ്യത്തിന്റെ പലഭാഗത്തും നിലനില്‍ക്കുന്ന ജാതിവെറിയുടെ രൂക്ഷത വ്യക്തമാക്കുന്നെന്ന് മന്ത്രി തോമസ് ഐസക്. അയിത്ത നിര്‍മാര്‍ജന മുന്നണിയുടെ സമരങ്ങള്‍ക്ക് നേതൃത്വം കൊടുക്കുന്ന സഖാവ് അശോക് ജാതിവെറിയന്മാരുടെ നോട്ടപ്പുള്ളിയായിരുന്നെന്നും ഐസക് പറഞ്ഞു.\nപൊതുവഴി ഉപയോഗിച്ചതിന് കഴിഞ്ഞ ദിവസം സ.അശോകിന്റെ അമ്മയെ സവര്‍ണജാതിഭ്രാന്തു പിടിച്ചവര് ഭീഷണിപ്പെടുത്തിയിരുന്നു. ഇതിനെതിരെ പ്രതിഷേധം സംഘടിപ്പിച്ചതും സവര്‍ണതയെ ചോദ്യം ചെയ്തതുമാണ് അശോകിനെ കൊലപ്പെടുത്താനുള്ള പ്രകോപനമെന്നും ഫേസ്ബുക്കിലിട്ട കുറിപ്പില് ഐസക് പറഞ്ഞു.\nതമിഴ്‌നാട്ടിലെ ജാതിവിവേചനത്തിനെതിരെ സി.പി.ഐ.എമ്മും ഡി.വൈ.എഫ്.ഐയും നിരന്തരമായ പോരാട്ടത്തിലാണ്. സി.പി.ഐ.എമ്മും അയിത്ത നിര്‍മ്മാര്‍ജന മുന്നണിയും മുന്നില് നിന്നു നയിച്ച പ്രക്ഷോഭങ്ങളെത്തുടര്‍ന്നാണ് ഉത്തപുരത്തെ ജാതിമതിലും തിരുപ്പൂരില് ദളിതര് ഉപയോഗിച്ചിരുന്ന വഴി തടസ്സപ്പെടുത്തി നിര്‍മിച്ച കമ്പിവേലിയുമൊക്കെ തകര്‍ന്നു വീണത്. അയിത്ത നിര്‍മ്മാര്‍ജനത്തിനുവേണ്ടി സി.പി.ഐ.എം തമിഴ്‌നാട്ടില് നടത്തുന്ന പോരാട്ടങ്ങളെ ഇത്തരം കൊലപാതകങ്ങളിലൂടെ തകര്‍ക്കാന് കഴിയുമെന്നാണ് ജാതിക്കോമരങ്ങളുടെ ധാരണ.\nമനുഷ്യാന്തസ് ഉയര്‍ത്തിപ്പിടിക്കാനുള്ള പോരാട്ടത്തില് സി.പി.ഐ.എം ഒരിഞ്ചു പുറകോട്ടു പോകില്ല. ആ സമരഭൂമിയില് ധീരരക്തസാക്ഷിത്വം വരിച്ച സഖാവ് അശോകിന് വിപ്ലവാഭിവാദ്യങ്ങളെന്നും ഐസക് കൂട്ടിച്ചേര്‍ത്തു.\nവഴി നടക്കാന് അനുവദിക്കാതിരിക്കുന്ന സവര്‍ണരെ ചോദ്യം ചെയ്ത ഡി.വൈ.എഫ്.ഐ നേതാവിനെ കഴിഞ്ഞ ദിവസം രാത്രിയാണ് ഒരു സംഘം വെട്ടിക്കൊലപ്പെടുത്തിയത്.\nഇന്ത്യന് പ്രധാനമന്ത്രി ചൈനീസ് പ്രസിഡന്റുമായി കൂടിക്കാഴ്ച്ച നടത്തി\nറെഡ്മി ലാപ്‌ടോപ്പ് നിര്‍മ്മിക്കാനൊരുങ്ങുന്നു


ഒരു കാലി റിപ്പബ്ലിക്ക്! | islamonlive.in\nരാജ്യം അതിന്റെ 67-ാം റിപ്പബ്ലിക്ക് ദിനം ആഘോഷിക്കുകയാണ്. 1950 ജനുവരി 26-ന് ഭീംറാവു അംബേദ്കറുടെ നേതൃത്വത്തില് ഭരണഘടന നിലവില് വന്ന ദിവസമാണ് ഇന്ത്യ അതിന്റെ റിപ്പബ്ലിക്ക് ദിനമായി ആഘോഷിക്കുന്നത്. ജനങ്ങള്‍ക്കും ജനങ്ങള് തെരെഞ്ഞെടുക്കുന്ന പ്രതിനിധികള്‍ക്കും പരമാധികാരമുള്ള രാഷ്ട്രം. ഭരണഘടനയുടെ അടിസ്ഥാനത്തിലാണ് അവിടെ നിയമനിര്‍മാണങ്ങള് നടക്കുക. ജനപ്രതിനിധികള് തെരെഞ്ഞെടുത്ത പ്രസിഡന്റായിരിക്കും രാഷ്ട്രത്തലവന്, അല്ലാതെ സ്വേച്ഛാധിപതിയായിരിക്കുകയില്ല. ഇതാണ് ഒരു രാജ്യം റിപ്പബ്ലിക്കാണെന്ന് പറയുമ്പോള് മനസ്സിലാക്കേണ്ടത്.\nഎന്നാല് റിപ്പബ്ലിക്ക് ദിനം കടന്നുവരുന്ന ഇന്ത്യയുടെ സമകാലിക രാഷ്ട്രീയാവസ്ഥ റിപ്പബ്ലിക്കിനെ ആഘോഷിക്കാന് മാത്രം പാകപ്പെട്ടതല്ല. രാജ്യത്ത് ജാതി രാഷ്ട്രീയവും സവര്‍ണ്ണാധിപത്യവും അരങ്ങുവാഴുമ്പോള് റിപ്പബ്ലിക്ക് ദിനത്തിന്റെ കടന്നുവരവ് അനൗചിത്യമായത് പോലെ. പതിറ്റാണ്ടുകളായി രാജ്യം ഉയര്‍ത്തു പിടിക്കുന്ന പല മൂല്യങ്ങളും ചവിട്ടിത്തേച്ച് മോദി സര്‍ക്കാര് അതിന്റെ സവര്‍ണ്ണ രാഷ്ട്രീയത്തിന്റെ പുതുവര്‍ഷം കൊണ്ടാടുമ്പോള് രാജ്യത്തെ റിപ്പബ്ലിക്കാക്കിയ അംബേദ്കര് അനുകൂലിക്ക് ജീവനൊടുക്കേണ്ടി വരുന്നു. സംസ്‌കാരവും ദിശാബോധവും പ്രദാനം ചെയ്യുന്ന കലാലയങ്ങളും സര്‍വകലാശാലകളും കാവിയണിയുന്നു. അവിടെ മുസ്‌ലിമിനോ ദലിതനോ വിദ്യ അഭ്യസിക്കാനാവുന്നില്ല. അവരുടെ ദേശസ്‌നേഹവും രാജ്യക്കൂറും ചോദ്യം ചെയ്യപ്പെടുന്നു. തന്റെ ആശയങ്ങള് എഴുതാനോ പറയാനോ സാധിക്കുന്നില്ല. കലാലയങ്ങളുടെ തലപ്പത്ത് കാവി പുതച്ച ഫാഷിസ്റ്റുകള് ഇരിപ്പുറപ്പിച്ചിരിക്കുന്നു. രോഹിത്തുമാര് ആത്മഹത്യ ചെയ്യുന്ന കലാലയങ്ങളില് തന്നെ ഗജേന്ദ്ര ചൗഹാന്മാരും സുധീര് കുമാറുമാരും അധികാരമേല്‍ക്കുന്നു. എഴുത്തുകാരും സാഹിത്യകാരന്മാരും കൊല്ലപ്പെടുന്നു. റിപ്പബ്ലിക്ക് ദിനാഘോഷങ്ങള് കാണാന് വരുന്ന അതിഥിക്ക് മുന്നില് വിളമ്പാന് അപദാനങ്ങള് ഇനിയും സര്‍ക്കാരിന് ബാക്കി.\nആധുനിക ജനാധിപത്യത്തെ ഉയര്‍ത്തിപ്പിടിക്കേണ്ട ഒരു രാജ്യത്ത് നടക്കുന്നത് പൗരാണിക ചാതുര്‍ണ്യവര്‍ണ്യ വ്യവസ്ഥയുടെ തിരിച്ചുവരവാണ്. ഭരണഘടനയേക്കാള് ഇവിടെ വായിക്കപ്പെടുന്നതും പാലിക്കപ്പെടുന്നതും മനുസ്മൃതിയാണ്. ജനങ്ങളേക്കാള് ഇവിടെ ആദരിക്കപ്പെടുന്നതും ബഹുമാനിക്കപ്പെടുന്നതും കന്നുകാലികളാണ്. പ്രധാനമന്ത്രി രാജ്യത്തെ കുത്തകകള്‍ക്ക് വില്‍ക്കാന് ശ്രമിച്ചുകൊണ്ടിരിക്കുമ്പോള് അയാളുടെ ശിങ്കിടികളാകട്ടെ പ്രജകളെ കൊന്നു തിന്നുന്നു. ഒരുകാലത്ത് മതേതരത്വത്തിന്റെയും ജനാധിപത്യത്തിന്റെയും മൂര്‍ത്തീരൂപമായിരുന്ന ഇന്ത്യ ഇന്ന് ഫാഷിസത്തിന്റെ കൂത്തരങ്ങായി അധഃപതിച്ചിരിക്കുന്നു. പിന്നാക്ക ജനവിഭാഗക്കാരനായ അംബേദ്ക്കറുടെ പേരില് തന്നെ ഈ റിപ്പബ്ലിക്ക് ദിനവും നാം കൊണ്ടാടുമ്പോള് സംഘ്പരിവാറുകള്‍ക്ക് എത്രത്തോളം ദേശസ്‌നേഹമുള്ളതായിരിക്കും ഈ ദിനം?


ടാറ്റ-മിസ്ട്രി ഭിന്നത: കെമിക്കല്‍സ് ഡയറക്ടര് ഭാസ്കര് ഭട്ട് രാജിവെച്ചു | tata | Madhyamam\nHomechevron_rightNewschevron_rightIndiachevron_rightടാറ്റ-മിസ്ട്രി ഭിന്നത: ...\ndate_range 12 Nov 2016 12:10 AM GMT\nടാറ്റ-മിസ്ട്രി ഭിന്നത: കെമിക്കല്‍സ് ഡയറക്ടര് ഭാസ്കര് ഭട്ട് രാജിവെച്ചു\nന്യൂഡല്‍ഹി: രത്തന് ടാറ്റയും സൈറസ് മിസ്ട്രിയും തമ്മിലുള്ള പോരില് പുതിയ വഴിത്തിരിവ്. ടാറ്റ കെമിക്കല്‍സ് ലിമിറ്റഡ് ചെയര്‍മാന് സൈറസ് മിസ്ട്രിക്ക് സ്വതന്ത്ര ഡയറക്ടര്‍മാര് പിന്തുണ പ്രഖ്യാപിച്ചതിനു പിറകെ കമ്പനിയുടെ ഡയറക്ടര് സ്ഥാനത്തുനിന്ന് ഭാസ്കര് ഭട്ട് രാജിവെച്ചു. ടാറ്റ ഗ്രൂപ്പിന്‍െറ മറ്റൊരു കമ്പനിയായ ടൈറ്റാന്‍െറ മാനേജിങ് ഡയറക്ടര്‍കൂടിയാണ് ഭട്ട്.\nകഴിഞ്ഞ ദിവസം ചേര്‍ന്ന ഡയറക്ടര് ബോര്‍ഡ് യോഗത്തില് താന് ഉന്നയിച്ച ആശങ്കകള് അവഗണിക്കപ്പെട്ടു എന്നാരോപിച്ചാണ് ഭട്ടിന്‍െറ രാജി. ചെയര്‍മാന് സൈറസ് മിസ്ട്രിയില് ടാറ്റ സണ്‍സിന് വിശ്വാസം നഷ്ടപ്പെട്ട അവസ്ഥയില് ടാറ്റ കെമിക്കല്‍സ് ഭീഷണിയിലാണെന്ന് യോഗത്തില് ഭട്ട് ചൂണ്ടിക്കാട്ടിയിരുന്നു. എന്നാല്, തന്‍െറ വിമര്‍ശനത്തിന്‍െറ സത്ത ചോര്‍ത്തിക്കളഞ്ഞാണ് യോഗശേഷം ഡയറക്ടര് ബോര്‍ഡ് പ്രസ്താവനയിറക്കിയതെന്ന് ഭട്ട് മിസ്ട്രിക്കയച്ച കത്തില് ചൂണ്ടിക്കാട്ടി. ടാറ്റ കെമിക്കല്‍സ് ചെയര്‍മാന് സ്ഥാനത്തുനിന്ന് മിസ്ട്രി ഒഴിയണമെന്നും പകരം ഒരു സ്വതന്ത്ര ഡയറക്ടര് യോഗത്തില് അധ്യക്ഷസ്ഥാനം വഹിക്കണമെന്നും ഭട്ട് ആവശ്യപ്പെട്ടിരുന്നു. ടാറ്റയുടെ വിശ്വസ്തനായി അറിയപ്പെടുന്നയാളാണ് ഭാസ്കര് ഭട്ട്. മിസ്ട്രിക്കുമേലുള്ള ടാറ്റയുടെ സമ്മര്‍ദം ശക്തമാക്കാനാണ് ഭട്ടിന്‍െറ രാജിയെന്ന് സൂചനയുണ്ട്.\nവ്യാഴാഴ്ച ചേര്‍ന്ന ടാറ്റ കെമിക്കല്‍സിന്‍െറ ഡയറക്ടര് ബോര്‍ഡ് യോഗത്തിലാണ് സ്വതന്ത്ര ഡയറക്ടര്‍മാര് മിസ്ട്രി ചെയര്‍മാനായി തുടരുന്നതിന് പിന്തുണ പ്രഖ്യാപിച്ചത്. സ്വതന്ത്ര ഡയറക്ടര്‍മാരില് വാഡിയ ഗ്രൂപ് ചെയര്‍മാന് നുസ്ലി വാഡിയ, ഡി.സി.ബി ബാങ്ക് ചെയര്‍മാന് നാസര് മുന്‍ജി, മുന് നബാര്‍ഡ് ചെയര്‍മാന് വൈ.എസ്.പി തോറട്ട് തുടങ്ങിയവരുള്‍പ്പെടുന്നു. മിസ്ട്രിക്ക് പിന്തുണ നല്‍കുന്ന നുസ്ലി വാഡിയക്കെതിരായ നീക്കവും ടാറ്റ ശക്തമാക്കിയിട്ടുണ്ട്. ടാറ്റ കെമിക്കല്‍സ് ബോര്‍ഡ് യോഗത്തില് മിസ്ട്രിക്ക് അനുകൂലമായി സ്വതന്ത്ര ഡയറക്ടര്‍മാരെക്കൊണ്ട് തീരുമാനമെടുപ്പിച്ചത് നുസ്ലി വാഡിയയാണ്.\nജെ.ആര്.ഡി ടാറ്റയുടെ കൊച്ചുമകനായ നുസ്ലി വാഡിയ വര്‍ഷങ്ങളായി രത്തന് ടാറ്റയുടെ അടുത്ത സുഹൃത്തായിരുന്നു. ഈയിടെയാണ് വാഡിയ മിസ്ട്രിയോട് അടുത്തത്. ബോംബെ ഡൈയിങ്, ബ്രിട്ടാനിയ ഇന്‍ഡസ്ട്രീസ് എന്നിവയുടെ ചെയര്‍മാനായ വാഡിയ 10 വര്‍ഷമായി ടാറ്റ കെമിക്കല്‍സില് സ്വതന്ത്ര ഡയറക്ടറാണ്. ടാറ്റ സണ്‍സിന്‍െറ ചെയര്‍മാന് സ്ഥാനത്തുനിന്ന് നീക്കിയശേഷവും മിസ്ട്രി ടാറ്റ ഗ്രൂപ്പിനു കീഴിലെ വിവിധ കമ്പനികളുടെ ചെയര്‍മാന് സ്ഥാനത്ത് തുടരുകയാണ്.\nഅതിനിടെ, ടാറ്റ സണ്‍സിന്‍െറ ഡയറക്ടര് സ്ഥാനത്തുനിന്ന് മിസ്ട്രിയെ നീക്കാന് ശ്രമം നടക്കുന്നതായും റിപ്പോര്‍ട്ടുണ്ട്. ഇതിനായി അസാധാരണ പൊതുയോഗം ചേരാനാണ് നീക്കം. നേരത്തേ, ടാറ്റ ഗ്രൂപ്പിലെ മറ്റൊരു കമ്പനിയായ ഇന്ത്യന് ഹോട്ടല്‍സിലെ സ്വതന്ത്ര ഡയറക്ടര്‍മാര് യോഗം ചേര്‍ന്ന് മിസ്ട്രിക്ക് പിന്തുണ പ്രഖ്യാപിച്ചിരുന്നു.\nNews Summary - tata


| ഞരമ്പ് രോഗികളെ പുളകം കൊള്ളിക്കാന് കോള്‍സെന്റര് ജീവനക്കാരികള് ; തിരിച്ചുവിളിക്കുന്നത് പുരുഷനാണെങ്കില് അപ്പുറത്ത് സ്ത്രീ ; ലാഭം കൊയ്ത് ടെലികോം കമ്പനികളും; ബൊളീവിയന് മിസ്ഡ്‌കോള് തട്ടിപ്പ് ഇങ്ങിനെ | Mangalam\nThursday, February 14, 2019 Last Updated9Min 20 Sec ago English Edition\nWednesday 11 Jul 2018 09.36 AM\nഞരമ്പ് രോഗികളെ പുളകം കൊള്ളിക്കാന് കോള്‍സെന്റര് ജീവനക്കാരികള് ; തിരിച്ചുവിളിക്കുന്നത് പുരുഷനാണെങ്കില് അപ്പുറത്ത് സ്ത്രീ ; ലാഭം കൊയ്ത് ടെലികോം കമ്പനികളും; ബൊളീവിയന് മിസ്ഡ്‌കോള് തട്ടിപ്പ് ഇങ്ങിനെ\nതൃശൂര്: ബൊളിവിയന് മിസ്ഡ് കോള് തട്ടിപ്പിന്റെ വിഹിതം അവിടത്തെ ടെലികോം കമ്പനികള്‍ക്കും കിട്ടുന്നതായി സൂചന. ഈ കമ്പനികളുമായി ധാരണയുണ്ടാക്കിയാണു സ്വകാര്യഗ്രൂപ്പുകള് മലയാളികള് ഉള്‍പ്പെടെയുളളവരില്‍നിന്നു പണം തട്ടുന്നത്.\nചങ്ങാത്ത ഫോണ്‍വിളി എന്ന പേരില് അശ്ലീലഫോണ് ചാറ്റിങ് നടത്തി വന് തുക ഈടാക്കുന്ന സംഘങ്ങള് സജീവമാണ്. വ്യാപകമായി സന്ദേശമയച്ചാണ് ഇരകളെ തേടുന്നത്. ദീര്‍ഘനേരം നീളുന്ന അശ്ലീലസംഭാഷണത്തിലൂടെ വലിയ തുകയാണു തട്ടുന്നത്. ഉപയോക്താക്കളെ വഞ്ചിക്കുന്നതിന് പ്രത്യേക നമ്പറുകളിലേക്കുള്ള കോളുകള്‍ക്ക് അമിതതുക ഈടാക്കും. പ്ലസ് 5-ല് ആരംഭിക്കുന്ന മിസ്ഡ് കോളുകളിലൂടെയാണു തട്ടിപ്പ്.\nവ്യക്തികളുടെ ഫോണ് നമ്പറുകള് ശേഖരിച്ച ശേഷമാണിത്. യുവാക്കളാണ് കൂടുതലായും ഇരകളാകുന്നത്. ഫോണ്‍സന്ദേശം കണ്ടു തിരിച്ചു വിളിക്കുന്നത് പുരുഷനാണെങ്കില് അപ്പുറത്ത് സ്ത്രീയായിരിക്കും ഫോണെടുക്കുക. ഒരുമിച്ചിരുന്നുള്ള സംഭാഷണമാണു നടക്കുന്നതെന്ന് ഇരകളറിയുന്നില്ല.\nഇത്തരം കോളുകള്‍ക്ക് നിലവിലുള്ളതിന്റെ ഇരട്ടിയും മൂന്നിരട്ടിയും വരെ തുകയാണ് ഈടാക്കുക. ചില നെറ്റ്‌വര്‍ക്ക് ഗ്രൂപ്പുകള് ഇതിനായി പ്രത്യേക സംവിധാനം മുമ്പ് ഒരുക്കിയിരുന്നു. ''നിങ്ങള്‍ക്ക് അനുയോജ്യരായ സുഹൃത്തുക്കള്'' എന്ന പേരിലാണ് വലയെറിയുക.\nഞരമ്പുരോഗികള് പലരും ഇതില് വീഴും. ഫോണ് വിളിക്കുന്നവരെ രസിപ്പിക്കുകയും സരസമായി സംസാരിക്കുകയും ചെയ്യുന്നതാണ് കോള്‍സെന്ററുകളിലെ ജീവനക്കാരുടെ ജോലി. ഇത്തരം സെന്ററുകളെക്കുറിച്ച് വന് പരാതി ഉയര്‍ന്നതോടെ പലതും പൂട്ടിയെന്നാണു വിവരം.\nബിജു രാവിലെ ജോലിക്കു പോകുമ്പോള് കുടുംബത്തില് അസ്വഭാവികമായി ഒന്നും കണ്ടില്ല ; െവെകിട്ട് ബന്ധുക്കള് വാതില് ചവുട്ടിത്തുറന്നപ്പോള് ഭാര്യയും മക്കളും അമ്മയും മരിച്ച നിലയില്\nഅധിക സമയവും മൊബൈല് ഫോണില് സംസാരം, വിനോദയാത്രയ്‌ക്കെത്തിയ റാപ് ഗായകന്റെ ഫോണ് തട്ടിപ്പറിച്ച് കടലിലെറിഞ്ഞ് മകള്\nനവദമ്പതിമാരുടെ നേരെയുള്ള സൈബര് ആക്രമണം; 11 പേര് അറസ്റ്റില്, ഗള്‍ഫിലേക്കും ലുക്കൗട്ട് നോട്ടീസ്\nസിബിഐ കുറ്റപത്രം കോടതി ഇന്ന് പരിഗണിക്കും ; ഷുക്കൂര് വധക്കേസില് ടിവി രാജേഷ് എംഎല്‍എയ്ക്കും പി ജയരാജനും ഇന്ന് നിര്‍ണ്ണായകം\nഅങ്ങനെയുള്ള പെണ്ണിനെ കെട്ടുന്നതിലും നല്ലത് അടിമകച്ചവടത്തില് കാശ് കൊടുത്ത് അടിമപ്പെണ്ണിനെ വാങ്ങുന്നതാണ്; വിവാഹിതരാകാന് പോകുന്നവര്‍ക്ക് പീഡന കേസില് പ്രതിയായ ഇമാമിന്റെ ഉപദേശം


വാഷിങ്ടണ്: ഇന്ത്യയില്‍നിന്ന് യു.എസിലെത്തിയ യാത്രക്കാരന്റെ ബാഗില് കണ്ടെത്തിയ ചാണക വറളി യു.എസ് കസ്റ്റംസ് ആന്‍ഡ് ബോര്‍ഡര് പ്രൊട്ടക്ഷന് ഏജന്റുമാര് നശിപ്പിച്ചു. വാഷിങ്ടണ് ഡി.സിയിലെ വിമാനത്താവളത്തിലാണ് സംഭവം.\nചാണക വറളി അമരിക്കയില് നിരോധിച്ചതാണ്. പകര്‍ച്ചവ്യാധികള് പകരുമെന്ന ഭീതിയെ തുടര്‍ന്നാണ് നിരോധനം. ഏപ്രില് നാലിന് എയര് ഇന്ത്യന് വിമാനത്തില് യു.എസിലെത്തിയ യാത്രക്കാരന്‍േറതാണ് ബാഗ്.\nവിമാനത്താവളത്തില് ഉപേക്ഷിക്കപ്പെട്ട നിലയിലായിരുന്നു ഇത്. ഉപേക്ഷിക്കപ്പെട്ട ബാഗ് യു.എസ് കസ്റ്റംസ് ആന്‍ഡ് ബോര്‍ഡര് പ്രൊട്ടക്ഷന് ഏജന്റുമാര് പരിശോധിക്കുന്നതിനിടെയാണ് രണ്ട് ചാണക വറളി കണ്ടെത്തിയത്. ഉടന് തന്നെ അധികൃതര് അവ നശിപ്പിക്കുകയും ചെയ്തു.\nCow Dung Cake India US America


omicron : ഗുജറാത്തിലും ഒമിക്രോണെന്ന് റിപ്പോര്‍ട്ട് ; ജംമ്നാനഗർ സ്വദേശിക്കാണ് വൈറസ്, രാജ്യത്തെ മൂന്നാമത്തെ കേസ് | omicron virus confirmed in Gujarat\nഒമിക്രോണ് തീവ്രമായില്ലെങ്കില് കൊവിഡ് മൂന്നാം തരംഗത്തിനുള്ള സാധ്യത കുറവാണെന്നാണ് കേന്ദ്രം വ്യക്തമാക്കുന്നത്.\nAhmedabad, First Published Dec 4, 2021, 2:53 PM IST\nഅഹമ്മദാബാദ്: രാജ്യത്ത് വീണ്ടും ഒമിക്രോണ് (omicron) സാന്നിധ്യം.സിംബാബ്വേയില് നിന്ന് ഗുജറാത്തിലെ (Gujarat) ജാംനഗറിലെത്തിയ 72 കാരനാണ് പുതിയ വകഭേദം സ്ഥിരീകരിച്ചത്. ഇതോടെ രാജ്യത്ത് റിപ്പോര്‍ട്ട് ചെയ്ത ഒമിക്രോണ് കേസുകളുടെ എണ്ണം മൂന്നായി. കഴിഞ്ഞ ഞായറാഴ്ച്ചയാണ് സിംബാബ്വേയില് നിന്ന് ദുബൈ വഴി 72 കാരന് അഹമ്മദാബാദ് വിമാനത്താവളത്തില് എത്തിയത്. തുടര്‍ന്ന് ജാംനഗറിലുള്ള ഭാര്യയുടെ വീട്ടിലേക്ക് പോയ ഇദ്ദേഹത്തിന് പനി ബാധിച്ചു. വ്യാഴാഴ്ച്ച നടത്തിയ ആര്‍ടിപിസിആര് പരിശോധനയില് കൊവിഡാണെന്ന് തെളിഞ്ഞു. പിന്നാലെ പുനെ നാഷണല് ഇന്‍സ്റ്റിറ്റ്യൂട്ട് ഓഫ് വൈറോളജി, ഗുജറാത്ത് ബയോടെക്നോളജി റിസര്‍ച്ച് സെന്‍റര് എന്നിവിടങ്ങളിലേക്ക് ജനിതക ശ്രേണീകരണത്തിനായി സാമ്പിളുകള് അയച്ചു.\nRead Also : Omicron : ഒമിക്രോണ് തീവ്രമായേക്കില്ലെന്ന് കേന്ദ്രം; മുന് വകഭേദങ്ങളെക്കാള് വേഗത്തില് രോഗമുക്തി\nഗുജറാത്ത് ബയോടെകനോളജി റിസര്‍ച്ച് സെന്‍ററില് നടത്തിയ പരിശോധയിലാണ് ഒമിക്രോണ് സ്ഥിരീകരിച്ചത്. പനിക്കൊപ്പം തൊണ്ട വേദനയും ചുമയുമുണ്ടെങ്കിലും ആരോഗ്യനിലയില് ആശങ്കപ്പെടാനില്ലെന്ന് ഇദ്ദേഹം ചികിത്സയില് കഴിയുന്ന ജാംനഗറിലെ സര്‍ക്കാര് ആശുപത്രി വൃത്തങ്ങള് അറിയിച്ചു. ഇദ്ദേഹവുമായി സമ്പര്‍ക്കത്തില് വന്നവരെ നിരീക്ഷണത്തിലാക്കിയതിനൊപ്പം സ്രവം പരിശോധനയ്ക്കായി അയച്ചെന്ന് ഗുജറാത്ത് ആരോഗ്യവകുപ്പ് വ്യക്തമാക്കി. വീടിരിക്കുന്ന പ്രദേശം മൈക്രോ കണ്ടെയിന്‍മെന്‍റ് സോണായി പ്രഖ്യാപിക്കുകയും ചെയ്തു.\nഒമിക്രോണ് തീവ്രമായില്ലെങ്കില് കൊവിഡ് മൂന്നാം തരംഗത്തിനുള്ള സാധ്യത കുറവാണെന്നാണ് കേന്ദ്രം വ്യക്തമാക്കുന്നത്. മുപ്പത് രാജ്യങ്ങളില് ഇതിനോടകം പുതിയ വകഭേദം സാന്നിധ്യം അറിയിച്ചെങ്കിലും മരണകാരണമായേക്കാവുന്ന തീവ്രത എവിടെയും റിപ്പോര്‍ട്ട് ചെയ്തിട്ടില്ലെന്ന് ലോകാരോഗ്യ സംഘടന വ്യക്തമാക്കിയതിന് പിന്നാലെയാണ് ഭയം വേണ്ടെന്ന് ആരോഗ്യമന്ത്രാലയം ആവര്‍ത്തിക്കുന്നത്. മുന്‍വകഭേദങ്ങളെക്കാള് വേഗത്തില് ഒമിക്രോണ് ബാധിച്ചവര്‍ക്ക് രോഗമുക്തി കിട്ടുന്നുണ്ടെന്നും ആരോഗ്യമന്ത്രാലയം വിലയിരുത്തുന്നു.\nപുതിയ വകഭേദം നിലവിലുള്ള വാക്സീനുകളെ അതിജീവിക്കുമെന്നതിന് ഇതുവരെ തെളിവുകളില്ലെന്നും ആരോഗ്യമന്ത്രാലയം വ്യക്തമാക്കുന്നു. ഈ സാഹചര്യത്തില് ഒമിക്രോണ് പടര്‍ന്നാലും ഗുരുതരമാകില്ലെന്നാണ് വിലയിരുത്തല്. അതേസമയം കൊവിഡ് ക്ലസ്റ്ററുകളില് രോഗവ്യാപനം തീവ്രമാകരുതെന്ന മുന്നറിയിപ്പ് ആരോഗ്യമന്ത്രാലയം നല്‍കിട്ടുണ്ട്. 10 ശതമാനത്തിനടുത്ത് ചില ജില്ലകളില് നില്‍ക്കുന്ന പൊസിറ്റിവിറ്റി നിരക്ക് ജാഗ്രതയോടെ കാണണമെന്നാണ് സംസ്ഥാനങ്ങള്‍ക്കുള്ള നിര്‍ദ്ദേശം.\nകൊല്ലം, ആലപ്പുഴ, എറണാകുളം, ഇടുക്കി, തൃശ്ശൂര്, പാലക്കാട്, കണ്ണൂര് , കാസര്‍കോട് ജില്ലകളിലെ വ്യാപനം തടയാന് കൂടുതല് ശ്രദ്ധ വേണം. തീവ്രവ്യാപനം റിപ്പോര്‍ട്ട് ചെയ്യുന്ന സ്ഥലങ്ങളിലെ പൊസിറ്റീവ് കേസുകള് ജനിതക ശ്രേണീകരണം നടത്തണമെന്നും ആരോഗ്യമന്ത്രാലയം ആവര്‍ത്തിച്ചു. വിമാനത്താവളങ്ങളിലെ കൊവിഡ് പരിശോധനയില് പൊസിറ്റീവായവരുടെ സാമ്പിള് പരിശോധനാ ഫലം രണ്ട് ദിവസത്തിനുള്ളില് അറിയാമെന്ന് ആരോഗ്യമന്ത്രാലയ വൃത്തങ്ങള് വ്യക്തമാക്കി.\nആനക്കലിയില് തീരുന്ന ആദിവാസി സ്വപ്‌നങ്ങള്, പൊലിഞ്ഞത് 20 ഓളം ജീവനുകൾ


കത്തിക്കയറി സ്വർണ്ണവില; പവൻവില 42000 ആയി, ഇന്ന് കൂടിയത് 480 രൂപ - TVSAMSKARA\nകത്തിക്കയറി സ്വർണ്ണവില; പവൻവില 42000 ആയി, ഇന്ന് കൂടിയത് 480 രൂപ\nറെക്കോർഡുകൾ തിരുത്തിക്കുറിച്ച് സ്വർണ്ണവിലയിലെ കുതിപ്പ് തുടരുന്നു. പവന് ഇന്ന് 480 രൂപയും ഗ്രാമിന് 60 രൂപയുമാണ് വർധിച്ചത്. ഇതോടെ പവന് 42,000 രൂപയും ഗ്രാമിന് 5,250 രൂപയുമായി.\nഅന്താരാഷ്ട്ര വിപണിയിലെ കുതിപ്പാണു സംസ്ഥാനത്തും പ്രതിഫലിക്കുന്നത്. അന്താരാഷ്ട്ര വില ട്രോയ് ഔണ്‍സിന് 2,050 ന് മുകളിൽ വരെയെത്തി. തങ്കക്കട്ടികളുടെ ബാങ്ക് നിരക്കാകട്ടെ 58 ലക്ഷം രൂപയ്ക്കും മുകളിലായി.


പുലിപ്പേടിയില് കണ്ണിമംഗലം ഗ്രാമം, വളര്‍ത്തുമൃഗങ്ങളെ കൊല്ലുന്നതായി പരാതി, കൂടൊരുക്കാതെ വനംവകുപ്പ് - Newswayanad.in\nപുലിപ്പേടിയില് കണ്ണിമംഗലം ഗ്രാമം, വളര്‍ത്തുമൃഗങ്ങളെ കൊല്ലുന്നതായി പരാതി, കൂടൊരുക്കാതെ വനംവകുപ്പ്\nകൊച്ചി: കഴിഞ്ഞ രണ്ട് മാസകാലമായി പുലിപേടിയില് കഴിയുകയാണ് എറണാകുളം കാലടിയിലെ ഒരു ഗ്രാമം. വളര്‍ത്തുമൃഗങ്ങളെ പുലി പിടിക്കുന്നത് പതിവായതോടെ ഇനി എന്ത് ചെയ്യുമെന്ന ആശങ്കയിലാണ് കണ്ണിമംഗലത്തെ 150 കുടുംബങ്ങള്. മലയാറ്റൂര് ഫോറസ്റ്റ് ഡിവിഷനിലുള്‍പ്പെട്ട കൊച്ചു ഗ്രാമമാണ് കണ്ണിമംഗലം. കാലടിയില് നിന്ന് 15 കിലോമീറ്റര് വനപാതയിലൂടെ സഞ്ചരിച്ച് വേണം ഇവിടെയെത്താന്. ആനയും പുലിയുമടക്കം വന്യമൃഗങ്ങളേറെയുള്ള കൊടുംകാടാണ് ചുറ്റും.\nകാടിറങ്ങി പുലി ഇപ്പോള് ജനവസമേഖലയിലെത്തുന്നത് പതിവായി. ഇതോടെ വളര്‍ത്തുമൃഗങ്ങള് പ്രധാന വരുമാന മാര്‍ഗമായ ഇവിടുത്തുക്കാരുടെ ഉറക്കവും നഷ്ടപ്പെട്ടു. നാട്ടുകാരുടെ പരാതിയെ തുടര്‍ന്ന് വനം വകുപ്പ് നിരീക്ഷണ ക്യാമറകള് സ്ഥാപിച്ചെങ്കിലും പുലിക്കൂട് ഒരുക്കിയിട്ടില്ല.


ഹജ്ജിനെത്തുന്നവര്‍ക്ക് പഠനക്ലാസുകള്; മക്ക,മദീന ഹറമുകളില് സൌകര്യം\nഓരോ ദിനവും വ്യത്യസ്ത വിഷയങ്ങളിലാണ് ക്ലാസുകള്. അറബി മനസ്സിലാകാത്തവര്‍ക്ക് തത്സമയ വിവര്‍ത്തന സൌകര്യവും ഏര്‍പ്പെടുത്തിയിട്ടുണ്ട്\n10 Aug, 2018 at 06:46 AM\nഹജ്ജിലേക്ക് ആദ്യമായെത്തുന്നവര്‍ക്കെല്ലാം പഠനക്ലാസുകളുണ്ട് മക്ക മദീന ഹറമുകളില്. ഓരോ ദിനവും വ്യത്യസ്ത വിഷയങ്ങളിലാണ് ക്ലാസുകള്. അറബി മനസ്സിലാകാത്തവര്‍ക്ക് തത്സമയ വിവര്‍ത്തന സൌകര്യവും ഏര്‍പ്പെടുത്തിയിട്ടുണ്ട്.\nഇരു ഹറം കാര്യാലയ വകുപ്പിന് കീഴിലാണ് പദ്ധതി. ഇരു ഹറമുകളിലുമായി 25ല് അധികം ക്ലാസുകള് ഒരേ സമയം നടക്കുന്നു. മസ്ജിദുല് ഹറാമിലേയും മസ്ജിദു നബവിയിലെയും ഇമാമുമാരും പണ്ഡിതരുമാണ് ക്ലാസുകള് നടത്തുന്നത്. ഹജ്ജ്, കര്‍മ ശാസ്ത്രം, വിശ്വാസം, നബി ചരിത്രം തുടങ്ങി വിവിധ വിഷയങ്ങളില് ആണ് ക്ലാസുകള്.\nപ്രധാന നമസ്ക്കാരങ്ങള്‍ക്ക് ശേഷമാണ് ക്ലാസുകള്. ഓരോ ദിവസവും നടക്കുന്ന ക്ലാസുകള് ഇംഗ്ലീഷ്, ഫ്രഞ്ച്, ഉര്‍ദു, മലായു, പേര്‍ഷ്യന് ഭാഷകളിലേക്ക് തത്സമയം വിവര്‍ത്തനം ചെയ്യുന്നുണ്ട്. സോഷ്യല് മീഡിയ വഴി കാണാനും സൗകര്യമുണ്ട്. ക്ലാസുകളുടെ വിശദാംശങ്ങള് ഇരു ഹറം കാര്യ വകുപ്പിന്റെ വെബ്സൈറ്റ് വഴിയും അറിയാം.


പാഴാക്കിയത് ലക്ഷങ്ങൾ;കലഞ്ഞൂരിൽ ആർക്കും വേണ്ടാതൊരു ഔഷധപാർക്ക് - Pathanamthittanews - Duta\nപാഴാക്കിയത് ലക്ഷങ്ങൾ;കലഞ്ഞൂരിൽ ആർക്കും വേണ്ടാതൊരു ഔഷധപാർക്ക്\n07 September 2019 | Pathanamthittanews\nകലഞ്ഞൂർ: സംസ്ഥാന വനംവകുപ്പ് വലിയരീതിയിൽ ഔഷധസസ്യങ്ങളുടെ പരിപാലനത്തിനും വിപണനത്തിനുമായി ലക്ഷ്യമിട്ടപദ്ധതിയാണ് കലഞ്ഞൂർ ഡിപ്പോ ജങ്ഷനിലുള്ള ഔഷധപാർക്കിന്റേത്. സംസ്ഥാന ഔഷധ ബോർഡുമായി ചേർന്ന് ലക്ഷക്കണക്കിന് രൂപയാണ് ആദ്യഘട്ടത്തിൽ മുടക്കിയത്. ഇന്ന് കാടുകയറി ആരും നോക്കാനില്ലാതെ സാമൂഹിക വിരുദ്ധരുടെ താവളമായി ഇവിടം മാറിയിരിക്കുകയാണ്.\nറോഡരികിൽ എല്ലാവിധ അടിസ്ഥാനസൗകര്യങ്ങളുമായി ഒന്നരയേക്കർ സ്ഥലമാണ് ഇതിനായി എടുത്തത്. പാർക്കിന്റെ പ്രാരംഭഘട്ടമായി നാല് ലക്ഷത്തോളം രൂപ മുടക്കി ഭംഗിവരുത്തുന്നതിനായി ചില ക്രമീകരണങ്ങളും ഒരുക്കി. കോൺക്രീറ്റിൽ നടപ്പാതയും ചെടികൾ സ്ഥാപിക്കുന്നതിനായി ചെടിച്ചട്ടികൾ, കുളം തുടങ്ങിയ സൗകര്യങ്ങളും ഇവിടെ ഒരുക്കി. ഒപ്പം നട്ട ചെടികളുടെ ശാസ്ത്രീയനാമം രേഖപ്പെടുത്തിയ ബോർഡുകളും സ്ഥാപിച്ചു.\nഅടൂർ പ്രകാശ് എം.എൽ.എയുടെ ശ്രമഫലമായിട്ടാണ് കാടുപിടിച്ചുകിടന്ന സ്ഥലം ഔഷധസസ്യപാർക്കിനായി മാറ്റിയത്. മുൻ ഡി.എഫ്.ഒ.യുടെ നേതൃത്വത്തിലാണ് പ്രാരംഭ നടപടികൾ ആരംഭിച്ചത്. എന്നാൽ പിന്നീട് ഇതിന്റെ വികസനത്തിനായി യാതൊരു നടപടികളും ആരും സ്വീകരിച്ചില്ല. ഔഷധസസ്യപാർക്ക്, ഔഷധ നഴ്സറി, ഇക്കോ ടൂറിസം, കാവുകളുടെ നിർമാണം തുടങ്ങി ആയുർവേദത്തിനൊപ്പം ടൂറിസത്തിനും പ്രാധാന്യം നൽകിയുള്ള പദ്ധതിയാണ് ഇവിടെ ഉദ്ദേശിച്ചിരുന്നത്....\nകൂടുതൽ വായിക്കാൻ ഇവിടെ ക്ലിക്കുചെയ്യുക http://v.duta.us/SwZjLQAA


ഉസ്മാന്റെ കവിളെല്ല് പൊട്ടിയത് മുഖമിടിച്ച് വീണിട്ടല്ല; മുഖ്യമന്ത്രി, താങ്കളൊരു സാധാ ന്യായീകരണ തൊഴിലാളിയായി അധഃപതിക്കരുത് - Azhimukham\nഉസ്മാന്റെ കവിളെല്ല് പൊട്ടിയത് മുഖമിടിച്ച് വീണിട്ടല്ല; മുഖ്യമന്ത്രി, താങ്കളൊരു സാധാ ന്യായീകരണ തൊഴിലാളിയായി അധഃപതിക്കരുത്\nആഭ്യന്തര മന്ത്രിയെന്ന നിലയില് പോലീസിനെ പിന്തുണയ്ക്കാനുള്ള കടമ അദ്ദേഹത്തിനുണ്ടെങ്കിലും പോലീസുകാര് കാണിക്കുന്ന ഗുണ്ടായിസത്തെ ഇങ്ങനെ ന്യായീകരിക്കാമോ എന്ന ചോദ്യമാണ് ഉയരുന്നത്.\nJun 07 2018 03:35 PM\nസോഷ്യല് മീഡിയ സജീവമായതോടെയാണ് ന്യായീകരണ തൊഴിലാളി എന്ന പ്രയോഗവും പ്രസിദ്ധമായത്. എല്ലാ രാഷ്ട്രീയ പാര്‍ട്ടികള്‍ക്കും നേതാക്കന്മാര്‍ക്കും ന്യായീകരണ തൊഴിലാളികളുണ്ട്. മുഖ്യമന്ത്രി പിണറായി വിജയനുമുണ്ട് ന്യായീകരണ തൊഴിലാളികള്. എന്നാല് അവരേക്കാളെല്ലാം വലിയ ന്യായീകരണ തൊഴിലാളി താന് തന്നെയാണെന്ന് തെളിയിച്ചിരിക്കുകയാണ് അദ്ദേഹമിന്ന്. ആഭ്യന്തര മന്ത്രിയെന്ന നിലയില് പോലീസിനെ പിന്തുണയ്ക്കാനുള്ള കടമ അദ്ദേഹത്തിനുണ്ടെങ്കിലും പോലീസുകാര് കാണിക്കുന്ന ഗുണ്ടായിസത്തെ ഇങ്ങനെ ന്യായീകരിക്കാമോ എന്ന ചോദ്യമാണ് ഉയരുന്നത്.\nപോലീസിന്റെ വീഴ്ചയെപ്പറ്റി മാത്രമാണ് കുറച്ചുകാലമായി പിണറായി വിജയന് പറയാനുള്ളത്. ഇനിയും അതിന് വയ്യാത്തതുകൊണ്ടായിരിക്കും ഇത്തവണ അദ്ദേഹമൊന്ന് മാറ്റിപ്പിടിച്ചത്. ആലുവ എടത്തല പോലീസ് മര്‍ദ്ദനത്തിലാണ് മുഖ്യമന്ത്രി വീണ്ടും ന്യായീകരണവുമായി എത്തിയിരിക്കുന്നത്. പോലീസിന് വീഴ്ച പറ്റിയെന്നാണ് അദ്ദേഹം പറയുന്നതെങ്കിലും മര്‍ദ്ദനത്തിന് കാരണക്കാരന് മര്‍ദ്ദനമേറ്റ ഉസ്മാനാണെന്നാണ് ആ വാക്കുകളുടെ അര്‍ത്ഥം. ഉസ്മാനും പ്രതിപക്ഷത്തിനും അന്‍വര് സാദത്ത് എംഎല്‍എയ്ക്കുമെതിരെ രൂക്ഷമായ ഭാഷയാണ് ഇന്ന് അദ്ദേഹം സഭയില് പ്രയോഗിച്ചത്. പോലീസുകാരോട് തട്ടിക്കയറിയതും ആദ്യം മര്‍ദ്ദിച്ചതും ഉസ്മാനാണെന്നായിരുന്നു അദ്ദേഹം പറഞ്ഞത്. ആണെന്ന് വെക്കുക. ഉസ്മാന്റെ കവിളെല്ല് പൊട്ടിയത് എവിടെയെങ്കിലും മുഖമിടിച്ച് വീണിട്ടല്ല. ഉദ്യോഗസ്ഥര് പറയുന്നത് തൊണ്ടതൊടാതെ വിഴുങ്ങി അത് തന്നെ സഭയില് ആവര്‍ത്തിക്കേണ്ട ആവശ്യം അദ്ദേഹത്തിനുണ്ടായത് ആഭ്യന്തര മന്ത്രിയെന്ന നിലയിലെ ഗതികേട് തന്നെയാണ്.\nഒരു യുവാവിന്റെ കവിളെല്ല് വരെ തല്ലിപ്പൊട്ടിച്ചതിനെതിരെ പ്രതിഷേധിച്ചവര് തീവ്രവാദികളാണെന്നാണ് മുഖ്യമന്ത്രി പറയുന്നത്. ആലുവ സ്വതന്ത്ര റിപ്പബ്ലിക്കല്ലെന്നും മുഖ്യമന്ത്രി പറയുന്നു. സ്റ്റേഷന് മാര്‍ച്ചില് കളമശേരി ബസ് കത്തിക്കല് കേസിലെ പ്രതികളും പങ്കെടുത്തിരുന്നുവെന്ന പോലീസ് റിപ്പോര്‍ട്ടിന്റെ അടിസ്ഥാനത്തിലാണ് മുഖ്യമന്ത്രിയുടെ ആരോപണം. അതേസമയം സ്റ്റേഷന് മാര്‍ച്ചില് പങ്കെടുത്തവരെല്ലാം തീവ്രവാദ സ്വഭാവമുള്ളവരാണെന്നാണ് മുഖ്യമന്ത്രിയുടെ വാക്കുകളില് മുഴച്ചു നില്‍ക്കുന്നത്. ആലുവക്കാര് മുഴുവന് തീവ്രവാദികളാണെന്ന പ്രസ്താവന പിന്‍വലിക്കണമെന്ന് കെ സി ജോസഫ് ആവശ്യപ്പെട്ടത് ഈ പശ്ചാത്തലത്തിലാണ്.\nപോലീസിന്റെ ഭാഗത്തു നിന്നും തുടര്‍ച്ചയായ അതിക്രമങ്ങള് സംഭവിക്കുമ്പോള് സംഭവത്തെ നിസാരവല്‍ക്കരിക്കുന്ന നടപടിയാണ് മുഖ്യമന്ത്രിയുടെ ഭാഗത്തു നിന്നുമുണ്ടായത്. വാഹനമിടിച്ചതില് പ്രതിഷേധിച്ചതിനാണ് ഉസ്മാനെ പോലീസ് മര്‍ദ്ദച്ചത്. ഒരു മുഖ്യമന്ത്രിയ്ക്ക് ചേര്‍ന്ന വാക്കുകളല്ല ഇന്ന് സഭയില് പിണറായി വിജയനില് നിന്നുമുണ്ടായത്. പോലീസ് അതിക്രമത്തെ ജനകീയ സര്‍ക്കാരെന്ന് അവകാശപ്പെടുന്ന എല്‍ഡിഎഫ് സര്‍ക്കാര് ന്യായീകരിക്കുമ്പോള് പ്രതീക്ഷ നഷ്ടപ്പെടുന്നത് ഇവിടുത്തെ ജനങ്ങള്‍ക്കാണ്. ഏറെ വിവാദമായ ഒരു കേസിന് മുഖ്യമന്ത്രി തന്നെ തീവ്രവാദ മുഖം നല്‍കുമ്പോള് രക്ഷപ്പെടുന്നത് കുറ്റക്കാരായ പോലീസുദ്യോഗസ്ഥരാണെന്ന് അദ്ദേഹം ഓര്‍ക്കേണ്ടതുണ്ട്.\nഅഴിമുഖം സബ് എഡിറ്റര്\nഷുഹൈബ് വധം; എംവിആര് പറഞ്ഞ അതേ ‘സിപിഎം ശൈലി’ ന്യായീകരണം തന്നെ\nയുവാവിന്റെ കവിളെല്ല് തല്ലിതകര്‍ത്ത് ആലുവ പോലിസ്; പിണറായിയുടെ തലവേദന തീരുന്നില്ല\nഫ്‌ളാറ്റിലെ കക്കൂസ് നന്നാക്കി തരണം: മുഖ്യമന്ത്രി മമതയോട് മുന് മുഖ്യമന്ത്രി ബുദ്ധദേബ്; ഫ്ലാറ്റ് എഴുതി തരാം എന്ന് മമത\nനിങ്ങളുടെ മുഖ്യമന്ത്രി ഇവിടെയുണ്ട്, ഉടന് തിരിച്ചെത്തും: പ്രകൃതി ക്ഷോഭം നേരിടുന്ന യുപിക്കാരോട് കര്‍ണാടക മുഖ്യമന്ത്രി സിദ്ധരാമയ്യ\nവിജ്ഞാപനത്തിന് പിന്നില് ഗോവധ നിരോധനമെന്ന രഹസ്യ അജണ്ട: മുഖ്യമന്ത്രി\nമധ്യപ്രദേശില് സമാധാനം കൊണ്ടുവരാന് മുഖ്യമന്ത്രി അനിശ്ചിതകാല ഉപവാസം തുടങ്ങി\nനേതാക്കള് ജനങ്ങളോട് മാന്യമായി പെരുമാറണം: സിപിഎം സംസ്ഥാന സെക്രട്ടറിയേറ്റില് റിപ്പോര്‍ട്ട്


കിരാതന്മാരായ പോപ്പുമാര് നടത്തിയ കുരിശുയുദ്ധങ്ങള് – Christhavachintha\nOctober 10, 2020 October 10, 2020 Dr. Omana Russel\nപന്ത്രണ്ടും പതിമൂന്നും നൂറ്റാണ്ടുകളില് പാലസ്തീനില് ക്രിസ്ത്യാനികളും മുസ്ലീങ്ങളും തമ്മില് നടന്ന രക്തരൂക്ഷിതമായ യുദ്ധങ്ങളായിരുന്നു കുരിശുയുദ്ധങ്ങള്. ചരിത്രത്തിലെ ഈ കറുത്ത അദ്ധ്യായങ്ങള് എഴുതിച്ചേര്‍ക്കപ്പെട്ടത് മുസ്ലീം തുര്‍ക്കികള് 1070 എ.ഡി.യില് കൈവശമാക്കിയ ക്രിസ്ത്യാനികളുടെ പുണ്യനഗരമായ ജറൂസലേം വീണ്ടെടുക്കുന്നതിനു വേണ്ടിയായിരുന്നു.\nപോപ്പിന്റെ അനുവാദത്തോടു കൂടി നടത്തപ്പെട്ടവയായിരുന്നു കുരിശുയുദ്ധങ്ങളിലധികവും. പില്‍ക്കാലത്ത് ക്രിസ്ത്യാനികള് ക്രിസ്ത്യാനികള്‍ക്കെതിരെ നടത്തിയ യുദ്ധങ്ങള് പോലും കുരിശുയുദ്ധങ്ങള് എന്ന പേരില് അറിയപ്പെട്ടു. കുരിശ് ധരിച്ചുകൊണ്ടും വഹിച്ചുകൊണ്ടും മറ്റുമുള്ള യുദ്ധങ്ങളായതിനാലാണ് കുരിശുയുദ്ധങ്ങളെന്നറിയപ്പെട്ടത്. അതിക്രൂരവും പൈശാചികവുമായ ഈ കുരിശുയുദ്ധങ്ങള്‍ക്ക് ബൈബിള് ഉപദേശങ്ങളുമായി പുലബന്ധം പോലുമില്ല എന്ന വസ്തുതയാണ് ഏറെ രസകരം.\nക്രിസ്ത്യാനികളുടെ അടിസ്ഥാനപ്രമാണം ബൈബിളാണ്. ബൈബിള് ഒരിക്കലും മറ്റൊരു സമൂഹത്തെ വെറുക്കാന് പഠിപ്പിക്കുന്നില്ല. ദൈവം സ്‌നേഹമാണെന്നും, ശത്രുക്കളെ സ്‌നേഹിക്കണമെന്നും, മറ്റുള്ളവര്‍ക്ക് നന്മ ചെയ്യണമെന്നും, നിങ്ങള്‍ക്ക് മറ്റുള്ളവര് എന്തു ചെയ്തു തരണമെന്ന് നിങ്ങള് ആഗ്രഹിക്കുന്നുവോ, അത് നിങ്ങള് മറ്റുള്ളവര്‍ക്ക് ചെയ്തുകൊടുക്കണമെന്നും തുടങ്ങി സമൂഹത്തിന് യാതൊരുവിധത്തിലും ഹാനികരമല്ലാത്ത ഉപദേശങ്ങളാണ് ബൈബിള് നല്‍കുന്നത്.\nക്രിസ്തു ജഡാവതാരമെടുത്ത് ലോകത്തില് വന്നത് സകല മാനവജാതിയുടെയും രക്ഷയ്ക്കു വേണ്ടിയാണെന്ന് വേദപുസ്തകം ഉദ്‌ഘോഷിക്കുന്നു. ദൈവപുത്രനായ യേശുക്രിസ്തുവില് വ്യക്തിപരമായി വിശ്വസിച്ച് ജീവിതത്തില് അംഗീകരിക്കുന്ന വ്യക്തി മാത്രമാണ് ബൈബിള് വിഭാവന ചെയ്യുന്ന ക്രിസ്ത്യാനി അഥവാ യഥാര്‍ത്ഥ ക്രിസ്ത്യാനി. ഇവരുടെ കൂട്ടമാണ് സഭ. ഈ സഭയുമായിട്ടാണ് ക്രിസ്തുവിന് ബന്ധമുള്ളത്. ക്രിസ്തുവുമായി വ്യക്തിപരമായി ബന്ധം പുലര്‍ത്തുന്ന ആര്‍ക്കും ജാതി മത വര്‍ഗ്ഗ, വര്‍ണ്ണ, ലിംഗ, ദേശ, സംസ്‌കാരഭേദമെന്യേ ക്രിസ്ത്യാനി ആകാമെന്ന് ബൈബിള് വ്യക്തമാക്കുന്നു. ക്രിസ്തുവിലായിത്തീര്‍ന്ന ഒരു വ്യക്തിക്ക് മറ്റുള്ളവരെ ദ്രോഹിക്കാന് സാദ്ധ്യമല്ല. ക്രിസ്ത്യാനികള് എന്ന പേരില് അറിയപ്പെടുന്ന മറ്റു സമൂഹങ്ങളെല്ലാം ഭൂമിയിലെ കേവലം സംഘടനകള് മാത്രമാണ്, സഭയല്ല.\nക്രിസ്തുവിന്റെ മരണ പുനരുത്ഥാന ശേഷം ഏകദേശം മൂന്നു നൂറ്റാണ്ടുകളില് യഥാര്‍ത്ഥ ക്രിസ്ത്യാനികള് ആണ് ലോകത്തില് ഉണ്ടായിരുന്നത്. ക്രിസ്തു ജനിച്ച കാലത്ത് റോമാക്കാരായിരുന്നു പാലസ്തീന് ഭരിച്ചിരുന്നത്. റോമന് ഭരണാധികാരികള് മൃഗീയമായ പീഡനങ്ങള് അഴിച്ചുവിട്ടിട്ടും ക്രിസ്ത്യാനിത്വത്തെ നശിപ്പിക്കാനവര്‍ക്കു കഴിഞ്ഞില്ല. ദൈവം ഭൂമിയില് സ്ഥാപിച്ച സഭയായിരുന്നതു കൊണ്ട് അത് പീഡനങ്ങളെ അതിജീവിച്ച് വളര്‍ന്നുവന്നു. ക്രിസ്ത്യാനികള് രാജ്യത്ത് അവഗണിക്കാനാവാത്ത ശക്തിയായി വളര്‍ന്നുവന്നപ്പോള് രാജാക്കന്മാരും ജനതയും ക്രിസ്തുമാര്‍ഗ്ഗത്തെ ഔദ്യോഗിക മതമായി അംഗീകരിക്കാന് തയ്യാറായി.\nമര്‍ദ്ദിതരുടെ സഭയായിരുന്നെങ്കിലും ആദിമനൂറ്റാണ്ടുകളില് മാനസാന്തരപ്പെട്ട വിശുദ്ധരുടെ കൂട്ടമായിരുന്നു സഭ. സഭയില് ഉച്ചനീചത്വം ഉണ്ടായിരുന്നില്ല. എന്നാല് കാലത്തിന്റെ കുത്തൊഴുക്കില് മനംമാറ്റം കൂടാതെ തന്നെ ജനം കൂട്ടത്തോടെ മതം മാറി ക്രിസ്ത്യാനികളായി അഥവാ നാമധേയ ക്രിസ്ത്യാനികളായി. ഏ.ഡി. 4-ാം നൂറ്റാണ്ടില് റോമന് ചക്രവര്‍ത്തിയായിരുന്ന കോണ്‍സ്റ്റന്റയിന് മതം മാറിയപ്പോള് തന്റെ രാജ്യത്തിലെ പ്രജകളൊന്നടങ്കം ക്രിസ്ത്യാനികളായി. ക്രിസ്ത്യാനികള്‍ക്ക് രാജാവ് വെച്ചുനീട്ടിയ വിശേഷാധികാരങ്ങളും പദവികളും സ്വായത്തമാക്കാനായിരുന്നു ഈ മതംമാറ്റം. 380 ഏ.ഡി.യില് തിയഡോഷ്യസ് രാജാവ് തന്റെ പ്രജകളെ നിയമം മൂലം നിര്‍ബന്ധിച്ച് ക്രിസ്ത്യാനികളാക്കി. ഏ.ഡി. 395-ല് ഇദ്ദേഹം തന്നെ റോമാ സാമ്രാജ്യത്തെ ഔദ്യോഗിക മതമായി ക്രിസ്ത്യാനിത്വത്തെ പ്രഖ്യാപിക്കുകയും പാഗണ്‍മതം അനുസരിക്കുന്നത് നിയമവിരുദ്ധമാക്കുകയും ചെയ്തു.\nബൈബിള് വ്യവസ്ഥ കൂടാതെയുള്ള ഈ മതംമാറ്റം മൂലം ക്രിസ്ത്യാനികള് അന്നു നിലവിലിരുന്ന പാഗണ് മതത്തിന്റെ അനാചാരങ്ങളും ആരാധനയില് കൂട്ടിക്കലര്‍ത്തി. അങ്ങനെ യഥാര്‍ത്ഥ ക്രിസ്തീയ ആരാധനയുടെ ആത്മാവ് സഭയ്ക്കു നഷ്ടമായി. ദൈവസഭ ക്രമേണ ഉച്ചനീചത്വവും അന്ധവിശ്വാസങ്ങളും അനാചാരങ്ങളും നിറഞ്ഞ ക്രിസ്തീയ സംഘടനയായി അധഃപതിച്ചു. സഭയില് പുരോഹിതന്മാരും ബിഷപ്പുമാരും പോപ്പും ഒക്കെ ഉണ്ടാവുകയും തിരുമേനി അയ്‌മേനി വിവേചനം അംഗീകരിക്കപ്പെടുകയും ചെയ്തു. അന്നു യൂറോപ്പില് നിലനിന്നിരുന്ന ഫ്യൂഡലിസത്തിന്റെ പ്രതിഫലനമായിരുന്നു ഇത്. അങ്ങനെ സാര്‍വ്വത്രിക സഭ (Catholic Church or Church Universal) എന്ന നാമധേയം സഭ സ്വീകരിച്ചു. ഈ സഭയുടെ ആസ്ഥാനം റോം ആയിരുന്നു. അദ്ധ്യക്ഷന് പോപ്പും.\nബൈബിള് സത്യങ്ങളില് നിന്ന് അകന്നുപോയ സഭ ക്രൈസ്തവമൂല്യങ്ങള് കാറ്റില്‍പറത്തി അഴിമതിയുടെയും അധികാര പ്രമത്തതയുടെയും കൂത്തരങ്ങായി മാറി. ക്രൈസ്തവമല്ലാത്ത കുരിശുയുദ്ധങ്ങള് സഭയുടെ അധഃപതനത്തിന്റെ ഏറ്റവും നല്ല തെളിവാണ്. കുരിശുയുദ്ധങ്ങള് മുഖാന്തിരം ക്രൈസ്തവ വിശ്വാസത്തിന് വലിയ കോട്ടം തട്ടി. ചരിത്രത്തിലേക്ക് ഈ രക്തത്താളുകള് തുന്നിച്ചേര്‍ത്തത് പ്രധാനമായും അധികാരമോഹികളും യുദ്ധക്കൊതിയന്മാരുമായ ചില പോപ്പുമാരുടെ വികല മനസ്സായിരുന്നു.\nഏ.ഡി. 1095 മുതല് 1291 വരെയുള്ള കാലഘട്ടത്തില് എട്ട് കുരിശുയുദ്ധങ്ങള് നടന്നു. ഒന്നാം കുരിശുയുദ്ധമൊഴികെ മറ്റെല്ലാം അമ്പേ പരാജയപ്പെട്ടു. സെല്‍ജുക്ക് തുര്‍ക്കികള് ക്രിസ്ത്യന് തീര്‍ത്ഥാടകരെ പീഡിപ്പിച്ചതും, കോണ്‍സ്റ്റാന്റിനോപ്പിള് തലസ്ഥാനമായുള്ള ബൈസാന്റയില് സാമ്രാജ്യാധഃപതനവും ഇറ്റാലിയന് നഗരങ്ങളായിരുന്ന പിസ, ജനോവ, വെനീസ്, അമല്‍ഫി തുടങ്ങിയ നഗരങ്ങളുടെ കച്ചവടക്കണ്ണും പാലസ്തീന് തേനും പാലും ഒഴുകുന്ന രാജ്യമാണെന്നുള്ള കഥകളും സഞ്ചാരകൗതുകവും സാഹസികതയും തുടങ്ങി അനേകം കാരണങ്ങള് കുരിശ് യുദ്ധങ്ങള്‍ക്ക് ചൂണ്ടിക്കാണിക്കാമെങ്കിലും അതിപ്രധാനമായ കാരണം തന്റെ അധികാരത്തിന് കീഴില് റോം തലസ്ഥാനമായി പ്രബലമായ ഒരു ക്രൈസ്തവലോകം കെട്ടിപ്പടുക്കാനുള്ള പോപ്പിന്റെ അധികാര ദുര്‍മോഹമായിരുന്നു.\nപാപങ്ങളുടെ മോചനത്തിനും സ്വര്‍ഗ്ഗരാജ്യത്തില് അക്ഷയമായ പ്രതിഫലം ലഭിക്കേണ്ടതിനും ജറുസലേമിന്റെ മോചനത്തിന് അണിചേരാന് പോപ്പ് ആഹ്വാനം ചെയ്തതിന്റെ പിന്നിലെ ഗൂഢലക്ഷ്യം ക്രിസ്തുമതത്തിന്റെ അന്തസ്സ് ഉയര്‍ത്തിപ്പിടിക്കുക വഴി തന്റെ അധികാരം ലോകത്തിലേതൊരു ശക്തിയെക്കാളും വലുതാണെന്ന് തെളിയിക്കുക എന്ന സ്വാര്‍ത്ഥ താല്പര്യമായിരുന്നു. ഒരു പരിധി വരെ ഇത് നേടിയെടുക്കാനും കഴിഞ്ഞു. ഒന്നാം കുരിശുയുദ്ധകാലത്ത് താല്‍ക്കാലികമായെങ്കിലും ക്രൈസ്തവ യൂറോപ്പ് മുഴുവനും പോപ്പിനെ തലവനായി അംഗീകരിച്ചു. ബൈബിള് അനുശാസിക്കുന്ന കല്പനകള് പ്രമാണിക്കുന്നവര്‍ക്കു മാത്രമാണ് സ്വര്‍ഗ്ഗത്തില് പ്രതിഫലം ലഭിക്കുന്നതെന്നും, മനുഷ്യരുടെ പാപം മോചിക്കാന് ദൈവത്തിനു മാത്രമേ അധികാരമുള്ളൂ എന്നും, കൊലപാതകി ദൈവരാജ്യം അവകാശമാക്കുകയില്ല എന്നുമുള്ള ബൈബിള് സിദ്ധാന്തങ്ങള്‍ക്കെതിരാണ് പോപ്പിന്റെ ആഹ്വാനം.\nപോപ്പ് അര്‍ബന്റെ തീപ്പൊരി പ്രസംഗങ്ങളും പ്രലോഭനങ്ങളും ആയിരക്കണക്കിനാളുകളെ യുദ്ധ കുതുകികളാക്കി. ആവേശഭരിതരായ കുരിശുയുദ്ധക്കാര് ക്രിസ്തുവിന്റെ ജന്മനാടിന്റെ മോചനത്തിനായി ഒന്നാം കുരിശുയുദ്ധത്തില് അണിചേര്‍ന്നു. കഠിനയാതനകള് സഹിച്ച് 1099-ല് അവര് തുര്‍ക്കികളെ പരാജയപ്പെടുത്തി ജറൂസലേം പിടിച്ചടക്കി. യുദ്ധത്തില് അവര് ചെയ്ത കൊടുംക്രൂരതകള് ക്രിസ്ത്യാനികള് എന്ന നാമത്തിനു തന്നെ അപമാനകരമാണ്. റെയ്മണ്ട് എന്ന ദൃക്‌സാക്ഷി വിവരിക്കുന്നു: തലയറുക്കപ്പെട്ട തുര്‍ക്കികളുടെ ശരീരങ്ങള്, അമ്പേറ്റു വീണവര്, ഗോപുരത്തിന്റെ മുകളില് നിന്ന് താഴേക്കു ചാടാന് നിര്‍ബന്ധിതരായവര്,\nദിവസങ്ങളോളം പീഡിപ്പിച്ച ശേഷം തീയില് ദഹിപ്പിക്കപ്പെട്ടവര്, തെരുവുകളില് അറുക്കപ്പെട്ട തലകളുടെയും കൈകളുടെയും കാലുകളുടെയും കൂമ്പാരങ്ങള്, എങ്ങും മൃതശരീരങ്ങള്, കുത്തിക്കൊലപ്പെടുത്തപ്പെട്ട സ്ത്രീകളുടെ ശവശരീരങ്ങള്. മുലകുടിച്ചുകൊണ്ടിരിക്കുന്ന കുഞ്ഞുങ്ങളെ കുരിശുയുദ്ധക്കാര് അമ്മമാരുടെ മാറിടത്തില് നിന്നും കാലില് പിടിച്ചുവലിച്ചെടുത്ത് ഭിത്തിയില് അടിച്ചുകൊന്നു. ജറൂസലേമില് അവശേഷിച്ച 70,000 തുര്‍ക്കികളെ നിഷ്‌കരുണം കശാപ്പു ചെയ്തു. യുദ്ധത്തില് നിന്നും രക്ഷപ്പെട്ട യഹൂദരെ സിനഗോഗിനുള്ളിലാക്കി ജീവനോടെ ദഹിപ്പിച്ചു. വിജയികളായ കുരിശുയുദ്ധക്കാര് ഈ സംഹാരതാണ്ഡവത്തിനു ശേഷം പള്ളിയില് കയറി സന്തോഷാതിരേകത്താല് പരസ്പരം ആലിംഗനം ചെയ്ത് ഈ വിജയം നല്‍കിയ ദൈവത്തിന് നന്ദി പറഞ്ഞു.\nകുരിശുയുദ്ധങ്ങള് ബൈബിള്‍വിരുദ്ധമാണെന്ന തിരിച്ചറിവിന് സാമാന്യജ്ഞാനം മാത്രം മതി. 1212-ല് കുരിശുയുദ്ധ പ്രേമികള് കുട്ടികളുടെ കുരിശുയുദ്ധം നടത്തി നിഷ്‌കളങ്കരായ ആയിരക്കണക്കിനു കുട്ടികളുടെ ജീവന് ഹോമിച്ചു. വമ്പിച്ച രക്തച്ചൊരിച്ചിലിലൂടെ ജറുസലേമില് നിലവില് വന്ന ലത്തീന് രാജ്യം 1099 എ.ഡി. മുതല് 1143 എ.ഡി. വരെ നിലനിന്നു. ഗോഡ് ഫ്രെ എന്ന നേതാവ് ഈ രാജ്യത്തിന്റെ രാജാവായിരുന്നെങ്കിലും പോപ്പിനായിരുന്നു പരമാധികാരം. ഇക്കാലത്ത് ജറുസലേമിലെ ക്രിസ്ത്യാനികള് കഴിഞ്ഞുപോയ തുര്‍ക്കി ഭരണകാലത്തെ സുവര്‍ണ്ണയുഗം എന്നു വിശേഷിപ്പിച്ചു. അത്രയ്ക്കു കിരാതഭരണമായിരുന്നു പോപ്പും കൂട്ടരും നടത്തിയത്.\nബര്‍നാഡ് സന്യാസിയുടെ ആഹ്വാനത്തിന്റെ ഫലമായി ഉണ്ടായതായിരുന്നു രണ്ടാം കുരിശുയുദ്ധം. പോപ്പ് യു ഗേനിയസ് III-ാമനും ഈ ആഹ്വാനം സ്വീകരിച്ചു. ബര്‍നാഡ്, ഫ്രഞ്ച് രാജാവായ ലൂയി ഏഴാമനെ കുരിശെടുക്കാന് നിര്‍ബന്ധിച്ചു. കുരിശുണ്ടാക്കാനായി ബര്‍ണാഡ് തന്റെ ളോഹ കീറി നല്‍കി. ഈ ളോഹക്കഷ്ണങ്ങളുപയോഗിച്ചുണ്ടാക്കിയ കുരിശുകള് ക്രൂസേഡുകാര് വസ്ത്രത്തില് തുന്നിപ്പിടിപ്പിച്ചു. ജര്‍മ്മനിയിലെത്തിയ ബര്‍ണാഡ് കോണ്‍റാഡ് III രാജാവിനെ കുരിശുയുദ്ധത്തിലേര്‍പ്പെടാന് നിര്‍ബന്ധിച്ചു. 1146 മുതല് 1148 വരെ നടന്ന ഈ കുരിശുയുദ്ധം പൂര്‍ണ്ണപരാജയമായിരുന്നു. ക്രിസ്ത്യാനികള് തന്നെ ക്രിസ്ത്യാനിത്വത്തിന്റെ തത്വങ്ങള് ചോദ്യം ചെയ്തു തുടങ്ങി. ക്രിസ്തുവിന്റെ ജന്മസ്ഥലം വീണ്ടെടുക്കാന് ക്രിസ്തീയ വിശ്വാസത്തിന്റെ സംരക്ഷകര് എന്തുകൊണ്ട് പരാജയപ്പെടുന്നു എന്ന ചോദ്യം ഒരു വിഭാഗം ക്രിസ്ത്യാനികളുടെ മനസ്സില് ഉത്തരം കിട്ടാത്ത ചോദ്യമായിത്തന്നെ തലയുയര്‍ത്തി നിന്നു.\n1189-92 വരെ നടന്ന മൂന്നാം കുരിശുയുദ്ധത്തില് ഫ്രഞ്ച് രാജാവായ ഫിലിപ്പും ഇംഗ്ലണ്ടിലെ രാജാവ് റിച്ചാര്‍ഡ് I-ാമനും ജര്‍മ്മന് രാജാവ് ഫ്രെഡറിക് ബാര്‍ബറോസയും പങ്കെടുത്തെങ്കിലും ഇതും പരാജയത്തില് കലാശിച്ചു.\nനാണംകെട്ട കുരിശുയുദ്ധമായിരുന്നു നാലാം കുരിശുയുദ്ധം. കുരിശുയുദ്ധ സൈനികരായ ക്രിസ്ത്യാനികള് കോണ്‍സ്റ്റാന്റിനോപ്പിളിലെ ക്രിസ്ത്യാനികളുമായി പോരാടി. പൂര്‍വ്വ റോമാ സാമ്രാജ്യത്തിന്റെ തലസ്ഥാനമായിരുന്ന ഈ പുരാതന നഗരത്തിന്റെ ഒരു ഭാഗം അഗ്നിക്കിരയാക്കിയതിന്റെ ഫലമായി വമ്പിച്ച വിജ്ഞാനശേഖരം വരുംതലമുറയ്ക്കു നഷ്ടമായി. അപരിഷ്‌കൃത വര്‍ഗ്ഗമായിരുന്ന ഗോഥുകളും വാന്‍ഡലുകളും റോമിനെ ആക്രമിച്ചു നശിപ്പിച്ചതിനേക്കാള് ക്രൂരമായ നാശനഷ്ടങ്ങളായിരുന്നു പരിഷ്‌കൃതരെന്നഭിമാനിച്ചിരുന്ന ക്രൂസേഡുകാര് കോണ്‍സ്റ്റാന്റിനോപ്പിളിനു വരുത്തിയത്.\nവീടുകളിലും കടകളിലും ദേവാലയങ്ങളിലും കയറി കൊള്ളയടിച്ചു. സ്വര്‍ണ്ണവും വെള്ളിയും ലഭിക്കുന്നതിനു വേണ്ടി ദേവാലയ അള്‍ത്താരകള് തുണ്ടംതുണ്ടമായി മുറിച്ചു. ലൈംഗികാസക്തരായ ക്രൂസേഡുകാര് സ്ത്രീകളെ വേട്ടയാടി. കന്യാസ്ത്രീകളെ പോലും കളങ്കപ്പെടുത്തി. അമൂല്യങ്ങളായ കയ്യെഴുത്തുപ്രതികള് നശിപ്പിച്ചു. ലൈബ്രറികളിലെ അപൂര്‍വ്വഗ്രന്ഥങ്ങള് അഗ്നിക്കിരയാക്കി. 1453-ല് തുര്‍ക്കികള് കോണ്‍സ്റ്റാന്റിനോപ്പിള് കീഴടക്കിയപ്പോഴുണ്ടായ നാശനഷ്ടങ്ങള് ഇതുമായി താരതമ്യം ചെയ്യുമ്പോള് തുലോം നിസ്സാരം. ക്രൂസേഡുകാരുടെ കാല്‍ക്കീഴില് ഞെരിഞ്ഞമര്‍ന്ന കോണ്‍സ്റ്റാന്റിനോപ്പിള് പിന്നീടൊരിക്കലുമെഴുന്നേറ്റില്ല. കുരിശുയുദ്ധക്കാര് വിതച്ച നാശം തന്നെയായിരുന്നു പില്‍ക്കാലത്ത് തുര്‍ക്കികള്‍ക്ക് കോണ്‍സ്റ്റാന്റിനോപ്പിള് പിടിച്ചെടുക്കാന് വഴിയൊരുക്കിയതും.


It would beadangerous mistake to ignore Modi: Omar Abdullah | മോഡിയെ അവഗണിക്കരുതെന്ന് ഒമര് - Malayalam Oneindia\n8 min ago ദില്ലിയില് രണ്ടാം ഘട്ട കൊവിഡ് വ്യാപനം; രോഗികളുടെ എണ്ണത്തില് അഞ്ചാം സ്ഥാനത്ത്\n30 min ago സൗദി വിമാന വിലക്ക്; വന്ദേ ഭാരത് മിഷന് വിമനങ്ങളെ ഒഴിവാക്കിയതായി എയര് ഇന്ത്യ\n36 min ago കർണാടകയിലെ കോൺഗ്രസ് എം‌എൽ‌എ ബി നാരായണ റാവു കൊവിഡ് ബാധിച്ച് മരിച്ചു\nമോഡിയെ അവഗണിക്കരുതെന്ന് ഒമര്\nPublished: October 11 2013, 16:34 [IST]\nശ്രീനഗര്: വരാനിരിക്കുന്ന പൊതു തിരഞ്ഞെടുപ്പില് നരേന്ദ്ര മോഡിയെ അവഗണിക്കുകയാണെങ്കില് അത് ഗുരുതരമായ തെറ്റായിരിക്കുമെന്ന് ജമ്മു കശ്മീര് മുഖ്യമന്ത്രി ഒമര് അബ്ദുള്ള. യുപിഎ സര്‍ക്കാരിന് ജനങ്ങള്‍ക്ക് മോഡിക്കെതിരെ നല്ലൊരു ബദല് പോലും വക്കാന് സാധിച്ചിട്ടില്ലെന്ന് ഒമര് കുറ്റപ്പെടുത്തി.\nഹിന്ദുസ്താന് ടൈംസിന് നല്‍കിയ അഭിമുഖത്തിലാണ് ഒമര് ഇപ്രകാരം പറഞ്ഞത്. മോഡിയെ അവഗണിക്കുന്നത് യുപിഎയെ സംബന്ധിച്ച് മണ്ടത്തരമായിരിക്കും എന്നാണ് ഒമര് പറഞ്ഞത്.\nആറ് മാസം മുമ്പാണ് മോഡി ഫാക്ടറിനെക്കുറിച്ച് ചോദിച്ചിരുന്നതെങ്കില് തന്റെ ഉത്തരം മറിച്ചാകുമായിരുന്നു. മോഡിക്ക് യാതൊരു സ്വാധീനവും ഇല്ല എന്നായിരുന്നിരിക്കും അത്. എന്നാല് ഇപ്പോള് സ്ഥിതി അങ്ങനെയല്ല. മോഡിയുടെ വരവോടെ ബിജെപി പ്രവര്‍ത്തകര് വലിയ പ്രചോദനം നേടിയിട്ടുണ്ട. ജമ്മു കശ്മീരില് പോലും ചിലര് മോഡിയുടെ നേതൃത്വത്തില് ബിജെപി അധികാരം തിരിച്ച് പിടിക്കുമെന്ന് പ്രതീക്ഷിക്കുന്ന സ്ഥിതിയാണ് ഇപ്പോഴുള്ളത്- ഒമര് പറയുന്നു.\nതന്റെ പാര്‍ട്ടിയായ നാഷണല് കോണ്‍ഫറന്‍സ് ഉള്‍ക്കൊള്ളുന്ന യുപിഎയുടെ പ്രകടനം അത്ര പോര എന്ന് തന്നെയാണ് ഒമറിന്റെ അഭിപ്രായം. മോഡി അല്ലാതെ മറ്റൊരു ബദല് ജനങ്ങള്‍ക്ക് മുന്നോട്ട് വക്കുന്നതില് സര്‍ക്കാര് പരാജയപ്പെട്ടെന്നും അദ്ദേഹം പറഞ്ഞു.\nമുന് സൈനിക മേധാവി ജനറല് സിങിന്റെ വിവാദ പരാമര്‍ശത്തോടും ഒമര് പ്രതികരിച്ചു. ജമ്മു കാശ്മീരിലെ രാഷ്ട്രീയക്കാര്‍ക്കും മന്ത്രിമാര്‍ക്കും സൈന്യം കാലങ്ങളായി പണം നല്‍കുന്നുണ്ടെന്നായിരുന്നു സിങിന്റെ വെളിപ്പെടുത്തല്.\nതങ്ങളെ സൈന്യത്തിന്റെ പണം വാങ്ങുന്ന ഏജന്റുമാരായാണ് വികെ സിങ് ചിത്രീകരിച്ചത്. 1990 കളില് ഉണ്ടായ പ്രതിഭാസമാണ് കശ്മീരിലെ ആക്രമണ സംഭവങ്ങള്. അപ്പോള് 90 കള്‍ക്ക് മുമ്പ് സൈന്യം ആര്‍ക്കാണ് പണം കൊടുത്തിരുന്നത്- ഒമര് ചോദിച്ചു.\nരാജ്യത്ത് രാഷ്ട്രീയമില്ലാത്ത അപൂര്‍വ്വം സമവിധാനങ്ങളില് ഒന്നാണ് സൈന്യം. അതിന് കത്തിവക്കുന്ന രീതിയിലാണ് വികെ സിങിന്റെ പെരുമാറ്റം. സര്‍ക്കാരിനെ കോടതി കയറ്റുന്ന നടപടിയെടുത്ത വികെ സിങിന്റെ മുഖത്തേക്ക് അദ്ദേഹത്തിന്റെ സര്‍വ്വീസ് വലിച്ചറിയേണ്ടതായിരുന്നുവെന്നും ഒമര് പറഞ്ഞു.\nomar abdulla jammu kashmir chief minister narendra modi bjp upa vk singh srinagar allegation ഒമര് അബ്ദുള്ള ജമ്മു കശ്മീര് മുഖ്യമന്ത്രി നരേന്ദ്ര മോദി ബിജെപി യുപിഎ\nStory first published: Friday, October 11, 2013, 16:34 [IST]


ജോസ് കെ മാണിക്ക് തടയിടാന് അപു ജോണ്; പ്രാര്‍ത്ഥനാ വേദിയില് മാണിയുടെ വിശ്വസ്തര് സിഎഫ് തോമസും എന് ജയരാജും; മാണിയുടെ അടിത്തറയിളക്കാന് ജോസഫ് - The Newsrupt\nജോസ് കെ മാണിക്ക് തടയിടാന് അപു ജോണ്; പ്രാര്‍ത്ഥനാ വേദിയില് മാണിയുടെ വിശ്വസ്തര് സിഎഫ് തോമസും എന് ജയരാജും; മാണിയുടെ അടിത്തറയിളക്കാന് ജോസഫ്\nPosted 30 Jan 2019 at 3:32 PM\nജോസ് കെ മാണിക്ക് രാജ്യസഭാ സ്ഥാനം നല്‍കിയതിന് പുറമെ പാര്‍ട്ടി ചെയര്‍മാന് കൂടിയാക്കാനാണ് മാണിയുടെ നീക്കങ്ങള്. ഇതുകൂടാതെ കോട്ടയം ലോക്സഭാ സീറ്റില് ജോസ് കെ മാണിയുടെ ഭാര്യയെ സ്ഥാനാര്‍ത്ഥിയാക്കാനും ആലോചനയുണ്ട്. ഇത് രണ്ടും മുളയിലേ നുള്ളുകയാണ് ജോസഫിന്റെ ലക്ഷ്യം.\nമാണിയുമായി ഇടഞ്ഞുനില്‍ക്കുമ്പോള് ഗാന്ധിജി സ്റ്റഡി സെന്റര് സജീവമാക്കുകയെന്നത് കേരള കോണ്‍ഗ്രസ് നേതാവ് പിജെ ജോസഫിന്റെ രീതിയാണ്. നേരത്തെ പാര്‍ട്ടിയിലുണ്ടായ പിളര്‍പ്പിന് ജോസഫ് വഴി തുറന്നത് ഇങ്ങനെയായിരുന്നു. ഇപ്പോള് കേരള കോണ്‍ഗ്രസിന് രണ്ട് ലോക്സഭാ സീറ്റ് വേണമെന്നവാശ്യപ്പെട്ട് യുഡിഎഫില് സമ്മര്‍ദ്ദം ചെലുത്തുമ്പോള് ജോസഫ് പുറത്തെടുക്കുന്നത് ഈ പഴയ ഗാന്ധിജി സ്റ്റഡി സെന്റര് തന്നെ. സന്ദേശം വ്യക്തം-മുന്നറിയിപ്പ് യുഡിഎഫിനല്ല, പാര്‍ട്ടി ചെയര്‍മാന് കെ എം മാണിക്കുള്ളതാണ്.\nജോസഫിന്റെ നീക്കങ്ങള് കേരള കോണ്‍ഗ്രസ് മാണിയില് അസാധാരണമായ ചലനങ്ങളാണ് സൃഷ്ടിക്കുന്നത്. തിരുവനന്തപുരത്ത് ഗാന്ധിജി സ്റ്റഡി സെന്ററിന്റെ ബാനറില് ജോസഫ് നടത്തിയ പ്രാര്‍ത്ഥനാ യജ്ഞത്തില് മാണിയുടെ എക്കാലത്തെയും വിശ്വസ്തരായ നേതാക്കളുടെ സാന്നിധ്യം കൂടിയുണ്ടായത് പാര്‍ട്ടിയിലെ ഇലയനക്കത്തിന്റെ ആക്കം കൂട്ടുന്നു. മാണിയുടെ എറ്റവും അടുത്ത അനുയായികളായ സിഎഫ് തോമസ്, ഡോ. എന് ജയരാജ് എംഎല്‍എ, തോമസ് ഉണ്ണിയാടന് എന്നിവരാണ് ജോസഫിനൊപ്പം വേദി പങ്കിട്ടത്. ജോസ് കെ മാണിയുടെ നേതൃത്വത്തില് കേരള യാത്ര നടക്കുമ്പോഴാണ് അതുമായി സഹകരിക്കാതെ ഈ നേതാക്കള് ജോസഫിന്റെ പ്രാര്‍ത്ഥനയില് എത്തിയതെന്നതാണ് പ്രത്യേകത.\nജോസ് കെ മാണിക്ക് രാജ്യസഭാ സ്ഥാനം നല്‍കിയതിന് പുറമെ പാര്‍ട്ടി ചെയര്‍മാന് കൂടിയാക്കാനാണ് മാണിയുടെ നീക്കങ്ങള്. ഇതുകൂടാതെ കോട്ടയം ലോക്സഭാ സീറ്റില് ജോസ് കെ മാണിയുടെ ഭാര്യയെ സ്ഥാനാര്‍ത്ഥിയാക്കാനും ആലോചനയുണ്ട്. ഇത് രണ്ടും മുളയിലേ നുള്ളുകയാണ് ജോസഫിന്റെ ലക്ഷ്യം. എല്ലാം കുടുംബക്കാര്‍ക്ക് നല്‍കുന്നതില് അസംതൃപ്തരായ മാണിയുടെ വിശ്വസ്തരെ കൂടി ജോസഫിന് ഒപ്പം നിര്‍ത്താന് പറ്റുന്നു എന്നത് പാര്‍ട്ടിയിലെ മാണി വിരുദ്ധ വികാരത്തിന്റെ പരസ്യപ്രകടനമാകുന്നു.\nകോട്ടയത്തിന് പുറമെ ഇടുക്കിയോ ചാലക്കുടിയോ ആണ് ജോസഫ് ആവശ്യപ്പെടുന്നത്. രണ്ട് സീറ്റ് കേരള കോണ്‍ഗ്രസിന് കിട്ടാനുള്ള സാധ്യത വിരളം. അതുകൊണ്ടുതന്നെ പാര്‍ട്ടിക്ക് ലഭിക്കുന്ന സീറ്റ് ഇടുക്കിയോ ചാലക്കുടിയോ ആക്കി അവിടെ മത്സരിക്കാമെന്നാണ് ജോസഫിന്റെ ആലോചന. ഇല്ലെങ്കില് പാര്‍ട്ടി ചെയര്‍മാന് സ്ഥാനം വേണമെന്ന നിലപാടില് ഉറച്ചുനില്‍ക്കും. ലോക്‌സഭയിലേക്ക് ജോസഫിന് തന്നെ മത്സരിക്കണമെന്നാണ് ആഗ്രഹം. ഇടുക്കിയേക്കാള് ജോസഫ് താല്‍പര്യപ്പെടുന്നത് ചാലക്കുടി മണ്ഡലമാണ്. ആരോഗ്യ പ്രശ്നങ്ങള് അലട്ടുന്നതിനാല് ഇടുക്കിയിലെ ദുര്‍ഘട പാതകള് താണ്ടാതെ ജയം ഉറപ്പാക്കാന് ചാലക്കുടിയില് സാധിക്കുമെന്ന് ജോസഫ് കണക്കുകൂട്ടുന്നു.\nലോക്‌സഭയിലേക്ക് ജോസഫ് മത്സരിച്ചാല് തൊടുപുഴ നിയമസഭാ സീറ്റ് ഒഴിവ് വരും. ഇവിടെ ജോസഫിന്റെ മകന് അപു പി ജോണ് ജോസഫിനെ മത്സരിപ്പിക്കാനും ആലോചനയുണ്ട്. പാര്‍ട്ടിയില് സജീവമാകാന് അപു ജോണ് തീരുമാനിച്ചിട്ടുണ്ട്. ജോസ് കെ മാണിയെ കെഎം മാണി ഉയര്‍ത്തിക്കൊണ്ടുവരുമ്പോള് അപുവിനെ നിയോഗിച്ച് ബദല് ഒരുക്കുകയാണ് ജോസഫിന്റെ തന്ത്രം. ഫലത്തില് പിന്തുടര്‍ച്ചാ തര്‍ക്കമാണ് കേരള കോണ്‍ഗ്രസില് അരങ്ങേറുന്നത്. ഇതില് എല്ലാം മകനും കുടുംബത്തിനും വീതം വെക്കുന്ന മാണിയുടെ തീരുമാനത്തില് അസംതൃപ്തരായ മാണി അനുയായികള് കൂടി ചേരുന്നു. മാണിയുടെ സര്‍വാധിപത്യത്തിനെതിരായ നീക്കം എന്ന നിലയിലാണ് ജോസഫ് വിഭാഗം ഇതിനെ വ്യാഖ്യാനിക്കുന്നത്. മാണി കുടുംബത്തിന് വീതം വെച്ചുകൊടുക്കുന്നു എന്നാരോപിച്ച് നേരത്തെ തന്നെ പാര്‍ട്ടി വിട്ട പി സി ജോര്‍ജും ജോസഫിന്റെ പ്രാര്‍ഥനയില് എത്തിയിരുന്നു.\n2019 General ElectionsUDFKM ManiPJ JosephKerala Congress(M)Apu P John


PHOTO club: Composition Techniques3: Symmetry\nComposition Techniques3: Symmetry\nSymmetry - എന്ന ഇംഗ്ലീഷ് വാക്കിന്റെ അര്‍ത്ഥം എന്താണെന്ന് അറിയാമല്ലോ? ഒരു വസ്തുവിനെ രണ്ടു സാങ്കല്പിക ഭാഗങ്ങളായി തിരിച്ചാല്, ഇരു ഭാഗങ്ങളും പരസ്പരം ഒരു കണ്ണാടിയിലെ പ്രതിബിംബങ്ങള് പോലെ (mirror image) തോന്നുമെങ്കില് ആ വസ്തു symmetrical ആണെന്ന് പറയാം.\nഇപ്രകാരം സിമെട്രിക്കലായി ഒരു സാങ്കല്പിക രേഖയ്ക്ക് ഇരുപുറവുമായി , കുറഞ്ഞത് രണ്ടു ഭാഗങ്ങള് എങ്കിലും ഒരു ഫ്രെയിമില് കണ്ടെത്താന് ആവുന്നുണ്ടെങ്കില് ആ ചിത്രം സിമെട്രിക്കല് ആണെന്നു പറയാം. ചില ഉദാഹരണങ്ങള് നോക്കൂ.\nഫോട്ടോഗ്രാഫര് : ആഷ സതീഷ്\nഫോട്ടോഗ്രാഫര് : സുനില് വാര്യര്\nSymmetry മനുഷ്യനിര്‍മിതമായ വസ്തുക്കളില് മാത്രമേ കണ്ടെത്താനാവൂ എന്ന് ധരിക്കരുത്. പ്രകൃതിയുടെ അടിസ്ഥാന സ്വഭാവങ്ങളില് ഒന്നാണ് ഈ സിമെട്രി. ബഹിരാകാശ ഗോളങ്ങള്, അവയുടെ സഞ്ചാരപഥങ്ങള് തുടങ്ങി മനുഷ്യര് മൃഗങ്ങള് പക്ഷികള് എന്ന് വേണ്ട പൂക്കളിലും സൂക്ഷ്മജീവികളിലും വരെ ഈ സിമെട്രി അനുപാതം അടങ്ങിയിരിക്കുന്നു. ഉദാഹരണമായി മനുഷ്യ ശരീരം നോക്കൂ. മനുഷ്യശരീരത്തെ തലമുതല് പാദം വരെ ഇടതും വലതുമായ രണ്ടു ഭാഗങ്ങളായി തിരിച്ചാല് അവ രണ്ടും സിമെട്രിക്കല് ആണെന്ന് കാണാം. ഇതേ നിയമം ഒട്ടുമിക്കവാറും എല്ലാ ജീവജാലങ്ങളുടെ കാര്യത്തിലും പ്രകൃതി ശ്രദ്ധിച്ചിട്ടുണ്ടെന്ന് കാണാം.\nക്ലോസ്അപ് ചിത്രങ്ങളില് സിമെട്രി കോമ്പോസിഷനുകള് പരീക്ഷിക്കാം. ഫ്രെയിമിനെ ലംബമായോ തിരശ്ചീനമായോ രണ്ടു ഭാഗങ്ങളായി തിരിച്ചാല് ഇരുഭാഗത്തും ഏകദേശം ഒരുപോലയുള്ള ഭാഗങ്ങള് വരുന്ന രീതിയില് ഒബ്ജക്ടിനെ ക്രമീകരിക്കുകയാണിവിടെ ചെയ്യുന്നത്. ഉദാഹരണം താഴെയുള്ള പൂക്കളുടെ ചിത്രങ്ങള്.\nഫോട്ടോഗ്രാഫര് : പുള്ളിപ്പുലി\nSymmetry യെ ഒരു ഫ്രെയിമിലേക്ക് കൊണ്ടുവരുമ്പോള് പരീക്ഷിക്കാവുന്ന മറ്റൊരുകാര്യം നിഴലുകള് (reflections) ആണ്. നിഴലുകളെ ഫലപ്രദമായി വിന്യസിക്കുമെങ്കില് ചിത്രത്തില് സിമെട്രി താനേ വന്നുകൊള്ളും. താഴെയുള്ള ചിത്രങ്ങള് നോക്കൂ. അവയിലെ ഒബ്ജക്ടുകള് അല്ല സിമെട്രിയില് നില്‍ക്കുന്നത്, ഒബ്ജെക്ടും നിഴലും ചേര്‍ന്ന അവസ്ഥയാണ്. ഈ രീതിയില് കമ്പോസ് ചെയ്യുക വഴി ഫ്രെയിമില് ഒരു ബാലന്‍സ് കൊണ്ടുവരുവാന് ഫോട്ടോഗ്രാഫര്‍മാര് ശ്രദ്ധിച്ചിരിക്കുന്നു. അത് തന്നെയാണ് ആ ഫ്രെയിമുകളുടെ ചാരുതയും.\nഫോട്ടോഗ്രാഫര് : വേണു\nഫോട്ടോഗ്രാഫര് : നൊമാദ് | ans\nഡിജിറ്റല് ഫോട്ടോഗ്രഫിയില് സിമെട്രി പോസ്റ്റ്‌പ്രോസസിങ്ങില് കൊണ്ടുവന്നാല് പോരെ, അതെല്ലേ എളുപ്പം എന്ന് ചിന്തിക്കുന്നവരുണ്ടാകാം. തീര്‍ച്ചയായും, അത് സാധ്യമാണ്. ഉചിതമായ രീതിയില് ക്രോപ് ചെയ്‌താല് ഒരു ഫോട്ടോയെ സിമെട്രിയില് ആക്കി എടുക്കാം. പക്ഷെ ക്രോപ് ചെയ്യുമ്പോള് ഡിജിറ്റല് ചിത്രങ്ങളുടെ Resolution കുറഞ്ഞു പോകുന്നു എന്നതാണ് ന്യൂനത. കുറഞ്ഞ resolution സ്ക്രീനില് ചിത്രങ്ങള് കാണുവാന് അനുയോജ്യമാണെങ്കിലും പ്രിന്റിംഗിന് അനുയോജ്യമല്ല എന്ന കാര്യം ഓര്‍ക്കുക. നിങ്ങള് എടുക്കുന്ന ഒരു ചിത്രം, അതിന്റെ ഭംഗി കണ്ടിട്ട് ആരെങ്കിലും പണം നല്‍കി വാങ്ങാന് എത്തുമ്പോള് ആവശ്യത്തിന് resolution ഇല്ല എന്ന കാരണത്താല് മടങ്ങുന്നു എന്നിരിക്കട്ടെ. അങ്ങനെ നോക്കുമ്പോള് കമ്പോസിംഗ് സമയത്ത് തന്നെ ഈ രീതിയിലുള്ള കാര്യങ്ങള് ശ്രദ്ധിക്കുന്നതല്ലേ നല്ലത്?\nഫോട്ടോഗ്രാഫര് : I am Nobody\nഫോട്ടോഗ്രാഫര് : പുണ്യാളന്\nI am nobody - അയച്ചുതന്ന ചിത്രം സിമെട്രിക്ക് നല്ല ഉദാഹരണം തന്നെ, പക്ഷേ ഇതില് മുന്‍പ് പറഞ്ഞ റൂള് ഓഫ് തേര്‍ഡ് കൂടി ഉപയോഗിച്ചിരുന്നെങ്കില് ഒന്നു കൂടി മെച്ചമായേനെ എന്നൊരഭിപ്രായമുണ്ട്.\nപുണ്യാളന് അയച്ചുതന്ന വെള്ളത്തില് നിന്ന് പൊങ്ങി നില്‍ക്കുന്ന ആ കമ്പുകള്,സിമിട്രിക്ക് വളരെ നല്ല ഉദാഹരണം തന്നെ, എന്നു മാത്രമല്ല എനിക്ക് കൂടൂതല് ഇഷ്ടപ്പെട്ടത് ഈ ചിത്രം ആന്റിക്ലോക്ക് വെയ്സ് ആയി തിരിച്ചുവച്ചാല് (portrait)കിട്ടുന്ന ചിരിക്കുന്ന മുഖത്തിനോടുള്ള സാദ്രുശ്യമാണ്..\nവളരെ പ്രയോജനപ്പെടുന്ന പോസ്റ്റ്... നന്ദി!\nഅപ്പൂസ് നന്നായിടുണ്ട് ...............\nthank u ...........\nപോസ്റ്റ് സൂപ്പർ Symmetry എന്നൊക്കെയുള്ള സംഭവങ്ങൾ ഉണ്ടല്ലേ!!! സത്യം പറയാല്ലോ എന്റെ ഈ ചിത്രം ക്ലിക്കുമ്പോൾ ഇങ്ങിനെയൊരു സംഭവത്തേ കുറിച്ചൊന്നും അറിയില്ലായിരുന്നു.\nനല്ല ഒരു പൂവ് കിട്ടി എന്റെ ഇഷ്ടമനുസരിച്ച് ക്ലിക്കി അത്രതന്നേ!!! പറയാതേ വയ്യ മാഷേ മിക്കവാറും ഇതൊക്കെ വായിച്ച് മനസ്സിലാക്കി ഞാനൊരു സംഭവമാകും :)\nവിശ്വാസം അതല്ലേ എല്ലാം :)\nAgent Sk... said...\nനോബഡിയുടെ ചിത്രത്തിൽ റൂൾ ഓഫ് തേഡ് അപ്ലൈ ചെയ്യുക എന്ന് വച്ചാൽ ആ വ്യക്തിയെ ഇടത്തേക്ക് നീക്ക് വലതുഭാഗത്ത് സ്ഥലം കൊടുക്കുക എന്നതല്ലേ? പക്ഷേ അപ്രകാരം ചെയ്യുമ്പോൾ ലാൻഡ്സ്കേപിന്റെ റിഫ്ലക്ഷൻ മൂലമുള്ള സിമെട്രി നഷ്ടമാകാൻ സാധ്യത ഇല്ലേ?\nഫോട്ടോഗ്രഫിയിൽ ആദ്യാക്ഷരി കുറിക്കുന്നവനാണ് - ദേഷ്യപ്പെടരുത് :)\n@ agent sk\nഞാന് ഉദ്ദേശിച്ചത് ഇത് പോസ് ചെയ്യിച്ചെടുത്ത ചിത്രമല്ല എങ്കില് ക്യാമറ അല്പ്പ ഇടത്തേക്ക് ചെരിച്ച് ആ വ്യക്തിയെ ഫ്രെയിമിന്റെ വലത് ഭാഗത്തേക്ക് നീക്കുക എന്നതാണ്, അതു വഴി ചിത്രത്തിലെ വളഞ്ഞു നില്‍ക്കുന്ന പാറയും അതിന്റെ റിഫ്ലക്ഷനും ഒരു ലീഡ് ലൈന് ആവുകയും ഇപ്പോള് വലതു വശത്ത് താഴെ കാണുന്ന ചെറിയ ഡിസ്റ്റ്റാക്ഷനായ പാറ ഒഴിവാകുകയും ചെയ്യും. ഇനി ഇത് പോസ് ചെയ്യിച്ചെടുത്ത ചിത്രമാണെങ്കില് ആ വ്യക്തിയെ അല്പ്പം കൂടി വലത്തേയ്ക്ക് മാറ്റിയാല് ഇപ്പോള് ഡിസ്റ്റ്റാക്ഷനായ പാറപോലും അതിനെ സപ്പോര്‍ട്ട് ചെയ്യും എന്നാണെനിക്ക് തോന്നുന്നത്. നന്ദി SK.\nനന്ദി പ്രശാന്തേട്ടാ, അടുത്ത പാഠങ്ങൾക്കായി കാത്തിരിക്കുന്നു


റഷ്യയുടെ സ്പുട്‌നിക് വി വാക്‌സിന്റെ രണ്ടാം ബാച്ച് ഹൈദരാബാദിലെത്തി | Metro Journal Online\nറഷ്യൻ നിർമിത വാക്‌സിനായ സ്പുട്‌നിക് വിയുടെ രണ്ടാമത്തെ ബാച്ച് ഇന്ത്യയിലെത്തി. ഹൈദരാബാദ് രാജീവ് ഗാന്ധി വിമാനത്താവളത്തിലാണ് വാക്‌സിന്റെ രണ്ടാം ബാച്ച് എത്തിയത്.\nരണ്ടാം ബാച്ച് സമയബന്ധിതമായി എത്തിയെന്നും സ്പുട്‌നികിന്റെ ഫലപ്രാപ്തിയെ കുറിച്ച് ലോകമെമ്പാടും അറിയാമെന്നും ഇന്ത്യയിലെ റഷ്യൻ അംബാസഡർ നിക്കോളായ് കുഡാഷെവ് ട്വീറ്റ് ചെയ്തു. കൊവിഡിനെതിരായ റഷ്യൻ-ഇന്ത്യൻ സംയുക്ത പോരാട്ടത്തിൽ സന്തോഷമുണ്ടെന്നും അദ്ദേഹം അറിയിച്ചു\nഈ മാസം അവസാനത്തോടെ 30 ലക്ഷം സ്പുട്‌നിക് വാക്‌സിൻ കൂടി ഇന്ത്യയിലെത്തുമെന്നാണ് അറിയിയുന്നത്. മെയ് ഒന്നിനാണ് ആദ്യ ബാച്ചായ ഒന്നര ലക്ഷം ഡോസ് ഇന്ത്യയിലെത്തിയത്.\n← ജൂലൈയോടെ രാജ്യത്ത് 51.6 കോടി പേർക്ക് വാക്‌സിനേഷൻ പൂർത്തിയാകുമെന്ന് കേന്ദ്ര ആരോഗ്യമന്ത്രി\nടൗട്ടേ ചുഴലിക്കാറ്റ്: കർണാടകയിൽ നാല് മരണം; 73 ഗ്രാമങ്ങളെ ബാധിച്ചതായി അധികൃതർ →


കൃപേഷ്.. രാഹുല് വന്നു, നിന്റെ ഒറ്റമുറി വീട്ടില് • Suprabhaatham\nകൃപേഷ്.. രാഹുല് വന്നു, നിന്റെ ഒറ്റമുറി വീട്ടില്\nMarch 15, 2019 | 11:06 am IST\nപെരിയ (കാസര്‍കോട്): ‘ഞാനൊക്കെ മരിച്ചാല്, രാഹുല്‍ഗാന്ധി വീട്ടില് വരുമോ..’ കൃപേഷ് സുഹൃത്തുക്കളോട് ചോദിക്കാറുണ്ടായിരുന്നത് ഇന്നലെ സംഭവിച്ചു.\nരാഹുല് ഗാന്ധി കൃപേഷിന്റെ ഒറ്റമുറി ഓലപ്പുരയിലെത്തി. കൊലക്കത്തിക്ക് കീഴടങ്ങിയെങ്കിലും കൃപേഷിന്റെ ആശയുടെ സാഫല്യമായാണ് രാഹുല് കൃപേഷിന്റെ കൊച്ചുവീട്ടിലെത്തിയത്. കൃപേഷിന്റെ ഓര്‍മകള് നിറഞ്ഞ അന്തരീക്ഷത്തില് അവന്റെ വാക്കുകള് ഓര്‍ത്തെടുത്ത് കുടുംബം തേങ്ങുന്നുണ്ടായിരുന്നു.\nപെരിയ കല്ല്യോട്ട് സി.പി.ണ്ടഎമ്മുകാര് കൊലപ്പെടുത്തിയ കൃപേഷിന്റെ വീടാണ് ഇന്നലെ കോണ്‍ഗ്രസ് ദേശീയ അധ്യക്ഷന് രാഹുല്‍ഗാന്ധി സന്ദര്‍ശിച്ചത്. പിതാവ് കൃഷ്ണനെയും മാതാവിനെയും സഹോദരി കൃഷ്ണപ്രിയയെയും അദ്ദേഹം ആശ്വസിപ്പിച്ചു. കൊലക്കേസ് സി.ബി.ഐ അന്വേഷിക്കണമെന്ന കൃഷ്ണന്റെ അപേക്ഷയ്ക്ക് രാഹുലിന്റെ ഉറപ്പുണ്ടായി.\nയൂത്ത് കോണ്‍ഗ്രസ് പ്രവര്‍ത്തകനായിരുന്ന കൃപേഷിന് ഏറെ ഇഷ്ടമുണ്ടായിരുന്ന നേതാവാണ് രാഹുല്. താന് മരിച്ചാല് രാഹുല് വീട്ടില് വരുമോയെന്ന കൃപേഷിന്റെ വാക്കുകള് അറംപറ്റിയല്ലോയെന്ന് ഇന്നലെ കൃപേഷിന്റെ വീട്ടിലെത്തിയ സുഹൃത്തുക്കളും വിലപിച്ചു.\nകൃപേഷിന്റെയും ശരത്തിന്റെയും രാഹുല്‍ഗാന്ധിയുടെയും ചിത്രമുള്ള വലിയ ഫ്‌ളക്‌സില് താനൊക്കെ മരിച്ചാല് രാഹുല്‍ഗാന്ധി വരുമോയെന്ന കൃപേഷിന്റെ ചോദ്യം ചേര്‍ത്താണ് കൃപേഷിന്റെ സുഹൃത്തുക്കള് രാഹുലിനെ സ്വീകരിച്ചത്.\nകോണ്‍ഗ്രസ് നേതാക്കളോടൊപ്പമെത്തിയ രാഹുല് 10 മിനിറ്റ് കൃപേഷിന്റെ കുടുംബവുമായി സംസാരിച്ചു. തുടര്‍ന്ന് കൃപേഷിന്റെ കുടുംബത്തിനായി ഹൈബി ഈഡന് എം.എല്.എ നിര്‍മിക്കുന്ന വീടും സന്ദര്‍ശിച്ചു.


പാലാ ഉപതെരഞ്ഞെടുപ്പ്; ഇടതുമുന്നണി സ്ഥാനാര്‍ത്ഥിയെ ഇന്ന് പ്രഖ്യാപിക്കും\nKottayam, First Published 28, Aug 2019, 5:46 AM IST\nസ്ഥാനാർത്ഥി നിർണയം പൂർത്തിയാക്കി മത്സരരംഗത്ത് എത്രയും വേഗം ചുവടുറപ്പിക്കാനാണ് എൽഡിഎഫ് നീക്കം.\nകോട്ടയം: പാലാ ഉപതെരഞ്ഞെടുപ്പിലെ ഇടതുമുന്നണി സ്ഥാനാര്‍ത്ഥിയെ ഇന്ന് പ്രഖ്യാപിക്കും. ഇന്ന് ചേരുന്ന എൽഡിഎഫ് യോഗത്തിന് ശേഷമാകും സ്ഥാനാർത്ഥി പ്രഖ്യാപനം. സ്ഥാനാർത്ഥി നിർണയത്തിൽ അന്തിമതീരുമാനമെടുക്കാനായി എൻസിപിയും യോഗം ചേരും. മാണി സി കാപ്പന് തന്നെ സ്ഥാനാര്‍ത്ഥിയാകാനാണ് സാധ്യത.\nസ്ഥാനാർത്ഥി നിർണയം പൂർത്തിയാക്കി മത്സരരംഗത്ത് എത്രയും വേഗം ചുവടുറപ്പിക്കാനാണ് എൽഡിഎഫ് നീക്കം. രാവിലെ 11 മണിക്കാണ് എൻസിപി യോഗം. സംസ്ഥാനഭാരവാഹികളും ജില്ലാ അധ്യക്ഷന്മാരും പങ്കെടുക്കുന്ന യോഗം മാണി സി കാപ്പനെ തന്നെ സ്ഥാനാർത്ഥിയായി തെരഞ്ഞെടുക്കാനാണ് സാധ്യത. 2016ൽ കെ.എം.മാണിയുടെ ഭൂരിപക്ഷം 5000ൽ താഴെ ഒതുക്കാനായതാണ് ഇടതുമുന്നണിക്ക് പ്രതീക്ഷ നൽകുന്നത്.\nകഴിഞ്ഞ തവണ ശക്തമായ മത്സരം കാഴ്ചവയ്ക്കാനായത് മാണി സി കാപ്പന് അനുകൂല ഘടകമാണ്. സിപിഎമ്മിനും മാണി സി കാപ്പനോട് താത്പര്യമുണ്ട്. വൈകീട്ട് മൂന്ന് മണിക്കാണ് ഇടതുമുന്നണി യോഗം. എൻസിപി മുന്നോട്ട് വയ്ക്കുന്ന സ്ഥാനാർത്ഥിയുടെ പേര് എൽഡിഎഫ് യോഗം അംഗീകരിക്കും. ഇതിന് ശേഷമാകും സ്ഥാനാർത്ഥി പ്രഖ്യാപനം. തെരഞ്ഞെടുപ്പ് കണ്‍വെന്‍ഷന്‍റെ തീയതിയും പ്രചരണപരിപാടികളും ഇന്നത്തെ ഇടത് മുന്നണി യോഗത്തില് തീരുമാനിക്കും.\nPala by election ldf candidate


Sushmita Sen Turns 45: A Look Back At The Sushmita And Rohman Love Story | തന്നെക്കാള് പ്രായം കുറഞ്ഞ മോഡല് കാമുകനായിട്ടെത്തി; പിറന്നാള് ദിനത്തില് സുസ്മിതയുടെ പ്രണയകഥ ചര്‍ച്ചയാവുന്നു - Malayalam Filmibeat\n| Published: Thursday, November 19, 2020, 17:07 [IST]\nപ്രണയത്തിന്റെയും വിവാഹത്തിന്റെയും പേരില് അടുത്ത കാലത്തായി നിരന്തരം വാര്‍ത്തകളില് ഇടംനേടാറുള്ള ബോളിവുഡ് നടിയാണ് സുസമിത സെന്. ത്രയോ വര്‍ഷങ്ങളായി സിംഗിള് മദറായി കഴിഞ്ഞിരുന്ന സുസ്മിതയുടെ ജീവിതത്തിലേക്ക് റോഹ്മാന് ഷോവല് കടന്ന് വന്നതോടെ വലിയ മാറ്റമാണ് സംഭവിച്ചത്. ഇപ്പോള് രണ്ട് പെണ്‍മക്കള്‍ക്കും കാമുകനുമൊപ്പം സന്തോഷത്തോടെ കഴിയുകയാണ് നടി.\nഇതിനിടെ സുസ്മിതയുടെ ജന്മദിനം വന്നെത്തിയിരിക്കുകയാണ്. 1975 ല് ജനിച്ച നടി തന്റെ 45-ാം ജന്മദിനമാണ് ഇന്ന് ആഘോഷിക്കുന്നത്. സുസ്മിതയുടെ പിറന്നാള് ദിനത്തിലും ഏറെ ചര്‍ച്ചയാവുന്നത് നടിയെക്കാള് വളരെ പ്രായം കുറഞ്ഞയാളെ പങ്കാളിയായി തിരഞ്ഞെടുത്തു എന്നതാണ്. നേരത്തെ പല അഭിമുഖങ്ങളിലും റോഹ്മന്റെ പ്രായത്തെ കുറിച്ചുള്ള ചോദ്യത്തിന് നടി വ്യക്തമായ ഉത്തരം നല്‍കിയിരുന്നു.\nസുസ്മിതയ്ക്ക് നാല്‍പത്തിനാല് വയസുള്ളപ്പോള് റോഹ്മാന്റെ പ്രായം 29 ആയിരുന്നു. നേരെ തിരിച്ച് സംഭവിക്കാറുണ്ടെങ്കിലും പങ്കാളികള് തമ്മിലുള്ള പ്രായവ്യത്യാസം പലപ്പോഴും ചര്‍ച്ചയായി. എന്നാല് റേഹ്മാനെ പരിചയപ്പെടുന്ന സമയത്ത് അദ്ദേഹത്തിന്റെ യഥാര്‍ഥ പ്രായം തനിക്കറിയില്ലായിരുന്നുവെന്നാണ് സുസ്മിത വെളിപ്പെടുത്തിയത്. ഞങ്ങളുടെ സൗഹൃദച്ചിന്റെ തുടക്കത്തില് ചില കാരണങ്ങളാല് അദ്ദേഹം സ്വന്തം പ്രായം മറച്ച് വെച്ചു.\nഞാന് അദ്ദേഹത്തോട് നിരന്തരം പ്രായം ചോദിച്ച് കൊണ്ടേ ഇരുന്നു. അപ്പോള് നിങ്ങള്‍ക്ക് എത്ര വയസായി? നിങ്ങള് കാഴ്ചയില് വളരെ ചെറുപ്പമാണല്ലോ എന്നൊക്കെയായിരുന്നു അവന് പറഞ്ഞിരുന്നത്. പിന്നെ എന്റെ പ്രായം ഊഹിച്ചെടുത്തോളു എന്നായിരുന്നു നിലപാട്. വളരെ വൈകിയാണ് അവന്റെ യഥാര്‍ഥ പ്രായം ഞാന് മനസിലാക്കുന്നത്. ഞങ്ങള് തിരഞ്ഞെടുത്തതല്ല ഇതൊന്നും. ഈ ബന്ധം ഞങ്ങളെ തിരഞ്ഞെടുക്കുകയായിരുന്നു. ഇത് വിധിക്കപ്പെട്ടതാായിരുന്നു.\nഞാനൊരിക്കലും എന്നെക്കാള് 15 വയസിന് ഇളയൊരാളെ വിവാഹം കഴിക്കുമെന്ന് കരുതിയിരുന്നില്ല. എന്നുമാണ് പ്രായത്തെ കുറിച്ചുള്ള ചോദ്യത്തിന് സുസ്മിത നല്‍കിയ ഉത്തരം. ലോകം മുഴുവന് അറിയപ്പെടുന്ന മോഡലും നടിയുമൊക്കെയായി വളര്‍ന്നെങ്കിലും കുടുംബ ജീവിതത്തിന്റെ കാര്യത്തില് സുസ്മിത പിന്നോട്ടായിരുന്നു. വിവാഹം കഴിക്കുന്നതിനോട് താല്‍പര്യം പ്രകടിപ്പിക്കാത്ത നടി രണ്ട് പെണ്‍കുട്ടികളെ ദത്തെടുത്ത് സിംഗിള് മദറായി കഴിയുകയായിരുന്നു. അങ്ങനെയിരിക്കെയാണ് റോഹ്മാനെ പരിചയപ്പെടുന്നതും ഇഷ്ടത്തിലാവുന്നതും.\nകഴിഞ്ഞ രണ്ട് വര്‍ഷത്തിന് മുകളിലായി സുസ്മിതയ്ക്കും മക്കള്‍ക്കുമൊപ്പമാണ് റോഹ്മാന് താമസിക്കുന്നത്. ഇവരുടെ യാത്രകളിലും മറ്റും താങ്ങും തണലുമായി ഉണ്ടാവുന്ന പ്രിയതമനെ കുറിച്ച് സുസ്മിതയും വാചാലയാവാറുണ്ട്. ഇരുവരും ഇനിയും വിവാഹം കഴിച്ചിട്ടില്ലെങ്കിലും ലിവിംഗ് ടുഗദറായി കഴിയുകയാണ്. അടുത്തിടെ ഇളയ മകള്‍ക്ക് പിറന്നാള് സന്ദേശമയച്ച് റോഹ്മാന് എത്തിയിരുന്നു.\nSushmita Sen Turns 45: A Look Back At The Sushmita And Rohman Love Story\nStory first published: Thursday, November 19, 2020, 17:07 [IST]


ഉന്നാവോ കേസിലെ ഇര അപകടത്തില്‍പ്പെട്ടത് സി.ബി.ഐ അന്വേഷിക്കണമെന്ന് യു.പി സര്‍ക്കാര്\nആവശ്യമുന്നയിച്ച് കേന്ദ്ര സര്‍ക്കാരിന് അപേക്ഷ നല്‍കി. അപകടത്തില് ദുരൂഹതയുണ്ടെന്ന ആരോപണം ശക്തമാകുന്നതിനിടെയാണ് സി.ബി.ഐ അന്വേഷണത്തിന് ഉത്തര്‍പ്രദേശ് സര്‍ക്കാര് ശിപാര്‍ശ ചെയ്തത്.\n30 Jul, 2019 at 03:50 AM\nഉന്നാവോ ബലാത്സംഗ കേസിലെ ഇര വാഹനാപകടത്തില് പെട്ട സംഭവം സി.ബി.ഐ അന്വേഷിക്കണമെന്ന് യു.പി സര്‍ക്കാര്. ആവശ്യമുന്നയിച്ച് കേന്ദ്ര സര്‍ക്കാരിന് അപേക്ഷ നല്‍കി. അപകടത്തില് ദുരൂഹതയുണ്ടെന്ന ആരോപണം ശക്തമാകുന്നതിനിടെയാണ് സി.ബി.ഐ അന്വേഷണത്തിന് ഉത്തര്‍പ്രദേശ് സര്‍ക്കാര് ശിപാര്‍ശ ചെയ്തത്.\nഅപകടത്തില് പെട്ട ഉന്നാവോ പെണ്‍കുട്ടിയുടെ നില ഗുരുതരായി തുടരുകയാണ്. പെണ്‍കുട്ടിയ പീഡിപ്പിച്ച കേസിലെ പ്രതിയായ ബി.ജെ.പി എം.എല്.എക്കെതിരെ അപകടക്കേസിലും എഫ്.ഐ.ആര് രജിസ്റ്റര് ചെയ്തു.\nബി.ജെ.പി എം.എല്.എയും പീഡനക്കേസ് പ്രതിയുമായ കുല്‍ദീപ് സിംഗ് തങ്ങളെ ഇല്ലാതാക്കാന് ശ്രമിക്കുകയാണ് എന്നാണ് പെണ്‍കുട്ടിയുടെ കുടുംബത്തിന്‍റെ ആരോപണം. ഇക്കാര്യം ചൂണ്ടിക്കാട്ടി സമര്‍പ്പിച്ച പരാതിയില് ഇന്നലെയാണ് കേസെടുത്തത്. കൊലപാതക ശ്രമം, ക്രിമിനല് ഭീഷണി തുടങ്ങിയ വകുപ്പുകള് ചുമത്തി കുല്‍ദീപ് സിംഗിനെതിരെയും സഹോദരന് ഉള്‍പ്പെടെ9പേര്‍ക്കെതിരെയും എഫ്.ഐ.ആര് ഇട്ടു. എന്നാല് എം.എല്.എക്കെതിരെ നടപടിക്ക് ബി.ജെ.പി നേതൃത്വം തയ്യാറായിട്ടില്ല.\nപീഡനക്കേസിന് പുറമെ അപകടക്കേസിലും പ്രതിപ്പട്ടികയില് ഉള്‍പ്പെട്ടിട്ടും കുല്‍ദീപ് സിംഗിനെ പുറത്താക്കാന് ബി.ജെ.പി തയ്യാറാകാത്തത് എന്തുകൊണ്ടാണെന്ന് കോണ്‍ഗ്രസ് നേതാവ് പ്രിയങ്കാ ഗാന്ധി ചോദിച്ചു. അപകടത്തില് ഗുരുതരമായി പരിക്കേറ്റ പെണ്‍കുട്ടിയുടെയും അഭിഭാഷകന്‍റെയും നില മാറ്റമില്ലാതെ തുടരുകയാണ്.


നസ്രാണി: August 2013\nദക്ഷിണേന്ത്യയിലെ സുറിയാനി നസ്രാണികൾ - 2\n(കൂനമ്മാക്കൽ തോമാക്കത്തനാരുടെ ലേഖനത്തിന്റെ പരിഭാഷ)\n1. മാർ തോമാ നസ്രാണീ പാരമ്പര്യങ്ങളിലെ യഹൂദ സ്വാധീനം\nദക്ഷിണേന്ത്യയിലെ സുറിയാനി നസ്രാണീകളുടെ യഹൂദപശ്ചാത്തലം പറഞ്ഞു കഴിഞ്ഞു. പറങ്കികൾ എത്തുന്നതിനു മുൻപു വരെ യഹൂദരും മാർ തോമാ നസ്രാണികളും തമ്മിൽ ഹാർദ്ദമായ ബന്ധവും നിലനിന്നിരുന്നു. പെസഹാ ആചരണം, മരണശേഷമുള്ള ശുദ്ധീകരണം, പ്രസവത്തിനുശേഷമുള്ള അമ്മയുടേയും കുട്ടിയുടേയും ശുദ്ധീകരണം, യഹൂദരീതിയിലുള്ള ദിവസത്തിന്റെ ആരംഭവും അവസാനവും, സുറിയാനിയിലെ അറമായിസം തുടങ്ങിയവയെല്ലാം വിരൽ ചൂണ്ടൂന്നത് യഹൂദനസ്രണീ പാരമ്പര്യത്തിലേയ്ക്കാണ്. നസ്രാണികളുടെ പേരുകൾ പഴയനിയമ പശ്ചാത്തലത്തിലുള്ളവയായിരുന്നു. ഇത് പറങ്കി മിഷനറിമാരെ അസ്വസ്ഥരാക്കുകയും ചെയ്തു. പ്രതിമകളോ ചിത്രങ്ങളോ നസ്രാണികളുടെ പള്ളികളിൽ ഉണ്ടായിരുന്നില്ല. ഇത് യഹൂദപശ്ചാത്തലത്തിന്റെയും പൗരസ്ത്യ സുറിയാനീ പാരമ്പര്യത്തിന്റെയും ഫലമാണ്. അവരുടെ പള്ളികളിൽ സ്ലീവാ മാത്രമേ ഉണ്ടായിരുന്നുള്ളൂ. മാർത്ത് മറിയത്തിന്റെ പ്രതിമ കണ്ട കടുത്തുരുത്തിയിലെ നസ്രാണികൾ കോപം കൊണ്ടൂം ഹൃദയവേദന കൊണ്ടൂം കണ്ണൂകൾ അടച്ചു എന്നാണ് രേഖപ്പെടുത്തിയിരിയ്ക്കുന്നത്.\n2. മാർ തോമാ നസ്രാണികളും പേർഷ്യൻ സഭയും\nദക്ഷിണേന്ത്യൻ സഭയും പേർഷ്യൻ സഭയുമായുള്ള ബന്ധത്തിന് തോമാസ്ലീഹായുടെ കാലത്തോളം തന്നെ പഴക്കമുണ്ട്. പേർഷ്യൻ സഭ തോമാശ്ലീഹായുടെ ഒന്നാം പ്രേഷിത ദൗത്യത്തിന്റെ ഫലമായി രൂപം കൊണ്ടതാണല്ലോ. രണ്ടാമത്തെ പ്രേഷിത ദൗത്യത്തിൽ ദക്ഷിണേന്ത്യയിലെ നസ്രാണീ സമൂഹവും രൂപം കൊണ്ടു. ഇരു സമൂഹങ്ങളുടെയും യഹൂദ-അറമായ ഊഷ്മളമായ ഒരു ബന്ധം തുടർന്നു കൊണ്ടു പോകുവാൻ അവരെ സഹായിച്ചു. ബാർസായിലെ മാർ ദാവീദ് ദക്ഷിണേന്ത്യയിലെ മാർ തോമാ നസ്രാണികളെ സഹായിയ്ക്കുവാനായി മൂന്നാം നൂറ്റാണ്ടിൽ ഇന്ത്യയിലെത്തി. പേർഷ്യൻ സാമ്രാജ്യം ക്രിസ്തുമതത്തെ പീഠിപ്പിയ്ക്കുവാൻ തുടങ്ങിയപ്പോൾ അവിടുത്തെ പല ക്രിസ്ത്യൻ സമൂഹങ്ങളും ദക്ഷിണേന്ത്യയിലേയ്ക്ക് കുടിയേറുകയും ഇന്ത്യയിലെ മാർ തോമാ നസ്രാണീസമൂഹത്തിന്റെ ഭാഗമായിത്തീരുകയും ചെയ്തു. അഞ്ചും ആറും നൂറ്റാണ്ടുകളിൽ ഇന്ത്യയിലെ നസ്രാണീ വിദ്യാർത്ഥികളും മൽപ്പാന്മാരും എദ്ദേസായിലേയും നിസിബസിലേയും സ്കൂളുകളുമായി ബന്ധപ്പെട്ടൂ പ്രവർത്തിച്ചിരുന്നു. നാലാം നൂറ്റാണ്ടിലും ഒൻപതാം നൂറ്റാണ്ടിനുമിടയിൽ പേർഷ്യൻ ഇസ്ലാമിക മതമർദ്ദനത്തിന്റെ ഫലമായി പശ്ചിമേഷ്യയിൽ നിന്നും ദക്ഷിണേന്ത്യയിലേയ്ക്ക് ധാരാളം ക്രിസ്ത്യൻ കുടിയേറ്റങ്ങളുണ്ടായി. തെക്കുംഭാഗരും അത്തരത്തിൽ കുടിയേറിയ ഒരു കൂട്ടർ മാത്രമായിരുന്നു. മാർ തോമാ നസ്രാണികളുടെ ഇടയിൽ കേട്ടുകേൾവിയില്ലാതിരുന്ന ജാതി വ്യവസ്ഥ അവരുടെ ഇടയിൽ നിലനിന്നിരുന്നതിനാൽ അവർ കുടിയേറ്റക്കാരിൽ ഏറ്റവും അവസാനകാലങ്ങളിൽ കുടിയേറിയവരാണെന്നു കരുതേണ്ടീ വരും.\n3. മാർ തോമാ നസ്രാണികൾ സെലൂഷ്യൻ ഭരണത്തിനു കീഴിൽ\nമാർ തോമാ നസ്രാണികളുടെ പേർഷ്യൻ ബന്ധത്തെപറ്റി പറഞ്ഞു കഴിഞ്ഞു. മാർ തോമാ നസ്രാണികളെ സംബന്ധിച്ചിടത്തൊളം മെത്രാൻ അവരുടെ ആത്മീയ പാലകനായിരുന്നു. ഭരണകാര്യങ്ങൾ അർക്കദിയാക്കോന്റെ അദ്ധ്യക്ഷതയിലുള്ള പള്ളീയോഗമാണ് നടത്തിയിരുന്നത്.\nഅഞ്ചാം നൂറ്റണ്ടിൽ (A. D 410) സെലൂഷ്യ-സ്റ്റെസിഫോണിൽ വച്ച് പൗരസ്ത്യ സുറിയാനീ സൂനഹദോസ് നടന്നു. മാർ ഇസഹാക്കിന്റെ സൂനഹദോസ് എന്നാണ് ഇത് അറിയപ്പെടുന്നത്. പൗരസ്ത്യ സുറിയാനീ സഭയുടെ കാതോലിക്കോസ് അഥവാ പാത്രിയർക്കീസ് ആയി മാർ ഇസഹാക്ക് അവരോധിയ്ക്കപ്പെട്ടു. സെലൂഷ്യ-സ്റ്റെസിഫോണിന്റെ മെത്രാൻ പൗരസ്ത്യ സുറിയാനീ സഭയുടെ പാത്രിയർക്കീസ് ആവുന്നതിനു പിന്നിൽ പേർഷ്യൻ ഭരണകൂടത്തിന്റെയും താത്പര്യമുണ്ടായിരുന്നു. പേർഷ്യയുടെ തലസ്ഥാനം അവിടെയായിരുന്നല്ലോ. ഈ സൂനഹദോസിൽ വച്ചാണ് പൗരസ്ത്യസുറിയാനി സഭയിലെ ആരധാനാക്രമ ഏകീകരണത്തേക്കുറിച്ചുള്ള കാഴ്ചപ്പാടുകൾ രൂപപ്പെടുന്നത്. ആദ്യകാലം മുതൽ അദ്ദായി-മാറിയുടെ കൂദാശയാണ് പൗരസ്ത്യ സുറിയാനീ സഭകൾ ഉപയോഗിച്ചിരുന്നതെങ്കിലും കൂദാശയ്ക്കു മുൻപുള്ള ഭാഗങ്ങളും മറ്റും ക്രമാനുഗതമായി കൂട്ടിച്ചേർക്കപ്പെടുകയായിരുന്നു. പൗരസ്ത്യ സുറിയാനി ആരാധനക്രമത്തിന്റെ ആധുനികരൂപം 7ആം നൂറ്റാണ്ടു മുതലെങ്കിലും മാറ്റങ്ങൾക്ക് വിധേയമായിട്ടില്ല.\nഭാരതത്തിലെ മാർ തോമാ നസ്രാണികളുമായി നേരിട്ടു ബന്ധമുണ്ടായിരുന്ന പേർഷ്യയിലെ സഭ സെലൂഷ്യാ – സ്റ്റെസിഫോണിന്റെ അധികാരത്തിന് ആദ്യകാലത്ത് അനുകൂലമായിരുന്നില്ല. പേർഷ്യയിലെയും ഭാരത്തിലേയും സഭ മാർ തോമാ ശ്ലീഹായുടെ പ്രേഷിതപ്രവർത്തനത്തിൽ നിന്നും സെലൂഷ്യാ-സ്റ്റെസിഫോണിലെ സഭ മാർ തോമായുടെ ശിഷ്യനായ മാർ മാറിയുടെ പ്രവർത്തനഫലമായും രൂപം കൊണ്ടതാണല്ലോ. തോമായുടെ സിംഹാസനം മാറിയുടെ സിംഹാസനത്തിനു കീഴിലാവുന്നതിനോട് അവർ അനുകൂലമായിരുന്നില്ല.\nഏഴാം നൂറ്റാണ്ടായപ്പോഴേയ്ക്കും പേർഷ്യയിലെ സഭ സെലൂഷ്യ-സ്റ്റെസിഫോൺ സഭയുടെ നിയന്ത്രണത്തിലായി. അതു വരെ ദക്ഷിണേന്ത്യയിലെ സഭ പേർഷ്യയിലെ സഭയുടെ അജപാലന ശ്രേണിയുടെ പരിധിയിലായിരുന്നു. പാത്രിയർക്കീസായിരുന്ന ഈശോയാബ് മൂന്നാമൻ പാത്രിയർക്കീസിന്റെ നേരിട്ടൂള്ള ഭരണത്തിനു കീഴിലുള്ള ഒരു മെത്രാൻ പ്രവിശ്യയാക്കി ഇന്ത്യയെ ഉയർത്തി. അതുവരെ പേർഷ്യൻ മെത്രാന്മാരായിരുന്നു ഇവിടുത്തെ ആത്മീയ കാര്യങ്ങൾ നിർവ്വഹിച്ചിരുന്നത്. ഒൻപതാം നൂറ്റാണ്ടായപ്പോഴേയ്ക്കും പേർഷ്യയും സെലൂഷ്യാ-സ്റ്റെസിഫോണും തമ്മിലുള്ള അഭിപ്രായവ്യത്യാസങ്ങൾ പരിഹരിയ്ക്കപ്പെടുകയും സെലൂഷ്യാ-സ്റ്റെസിഫോണിന്റെ ഏറ്റെടുക്കൾ പൂർണ്ണമാവുകയും ചെയ്തു.\n4. അഗ്നിക്കിരയാക്കപ്പെട്ട ചരിത്രം\nഉദയംപേരൂർ കത്തിച്ചുകളഞ്ഞ രേഖങ്ങൾ വിരൽചൂണ്ടുന്നത് ദൈവശാസ്ത്രപരമായും ആരാധനാക്രമപരമായും ആധ്യാത്മികമായും കാനോനികമായും ദക്ഷിണേന്ത്യയിലെ സഭ ഒരു പൗരസ്ത്യസുറിയാനീ സഭയാണ് എന്നതിലേയ്ക്കാണ്. അങ്കമാലിയിലെ ഗ്രന്ഥശേഖരം വളരെ ആസൂത്രിതമായി ചുട്ടെരിയ്ക്കപ്പെട്ടു. മെനേസിസ് 59 പള്ളികളെങ്കിലും സന്ദർശിച്ച് സുറിയാനീ ഗ്രന്ഥശേഖരങ്ങൾ നശിപ്പിച്ചുട്ടൂണ്ട്. അങ്കമാലികഴിഞ്ഞാൽ ഇത്തരത്തിൽ പ്രധാനപ്പെട്ടത് ചേപ്പാടിലേയും ചെങ്ങന്നൂരിയേലുമാണ്. എല്ലാ ഇടവകകളിലേയും ശേഖരങ്ങൾ ഇത്തരത്തിൽ നശീകരണത്തിനു വിധേയമായി. മുസ്ലീം അധിനിവേശകർ അലക്സാണ്ട്രിയൻ ലൈബ്രറി നശിപ്പിച്ചതുമായി താരത്മ്യപ്പെടുത്താവുന്ന ദുരന്തമാണ് ഇതിലൂടെ മാർ തോമാ നസ്രാണികളുടെ ആധ്യാത്മിക സമ്പത്തിനുണ്ടായത്. മാർ തോമാ നസ്രാണികളുടെ ദൈവശാസ്ത്ര കേന്ദ്രമായിരുന്ന അങ്കമാലിയിലെ ഗ്രന്ഥ ശേഖരം നൂറ്റാണ്ടുകളിലൂടെ രൂപപ്പെട്ടതായിരുന്നു. ചരിത്രപരമായ ഇക്കാരണത്താൽ പറങ്കികൾക്കു മുൻപുള്ള മാർ തോമാ നസ്രാണികളുടെ ചരിത്രത്തെക്കുറിച്ചുള്ള രേഖകകളൊന്നും തന്നെ ലഭ്യമല്ല. അതുകൊണ്ടുതന്നെ ഈ ശ്ലൈഹീകസഭയുടെ പൂർവ്വ ചരിത്രത്തെയ്ക്കുറിച്ചു പരാമർശിയ്ക്കാൻ വൈദേശീയ രേഖകളെ ആശ്രയിക്കുകയേ നിവൃത്തിയുള്ളൂ.\nPosted by നസ്രാണി at Sunday, August 04, 2013 No comments: Links to this post